
Qui libros aliis nuncupant, officio saepe, amore per- 
raro ducuntur. Nec est, cur id vitio ipsis vertatur. Multis 
enim nominibus consilium hoc ineunt: quae nisi ades- 
sent, stilo parcerent. Quam longissime vero haec aut 
nota, aut notae suspicio a me absit, nostis pulcherrime: 
cum quo sim animo adversus utrumque vestrum compa- 
ratus, vos non praetereat. Nullo enim tempore intermissa, 
nullis intercepta offensionibus, pluribus ultro citroque me- 
ritis alta , gaudii dolorumque communionibus constituta 
nobiscum una a teneris ad hanc in qua sumus aetate, 
adolevit arctissima necessitudo, qua natura perinde ac 
animis continemur. Optime enim de nobis meriti paren- 
tes, quorum virtutes spectatissimas nulla nostris ex ani- 
mis abradet oblivio, nostris perpetuo auribus instillare, 
nostris insculpere mentibus non destitere: nihil in vita 
optatius, nihil ad aerumnarum molem levandam accomo- 
datius, quam fraternis animis iungi, fraterno fulciri prae- 
sidio , fratremque in fratris amore conquiescere : quam 


voluntatum compagem si quis dissuerit aut solverit; nae 
is solem e mundo tollit. Nec taciti praeteribant, quanti 
laboris foret , hanc animorum consensionem alere et tueri , 
causasque quae eam labefactant submovere. 

Itaque ut benevolentiae, qua utrumque vestrum Ca- 
mille et Nicolae amplector, signum prae me feram, te- 
nuiculo vos hoc munere munerabor; quod quotiescumque 
vobis in manus incidet, toties mei memoriam refricet, 
vosque amoris nostri mutui commoneat. 

Cum enim decrevissem in vulgus edere orationes, 
quas studiis auspicandis habui , ut voluminis moles succre- 
sceret, quaedam e forulis et pluteis decusso pulvere edu- 
xi , ne a blattis tineisque semesa interciderent : scribere 
enim in aqua mihi viderer nisi ea litteris proderem. 

Quocirca hanc opellam crasso filo et rudi intextam 
subtegmine vobis sisto germani suavissimi , oratione tenui , 
scriptura levi : in qua sin minus ingenium et latini sermo- 
nis, qui intermortuus hac tempestate senescit, dignitatem, 
fratris tamen benevolentissimi animum inspicietis. Valete. 


LIRER PRIMUS. 


ORATIONES COMMENTARIUS 


EPISTOLAE ELLOGIA 


EXCUT1ENDINE SINT E PUERORUM MANIBUS 
GRAECI LATINIQUE AUREAE AETATIS SCRIPTORES, 
UTPOTE QUI CHRISTI DISCIPLINAE EXSORTES. 


ORATIO 

IIABITA IN COLLEGIO ROMANO IN STUDIORUM INTEGRATIONE 
IDIBUS DECEMBRIBUS AN. MDGCCLIV. 



Decimus conditur annus, patres cardinales amplissi- 
mi, praesules lectissimi, optimae notae adolescentes, viri 
quotquot adestis spectatissimi, quo ex hac exedra studiis 
rite auspicandis proludens, florentique aetati probe insti- 
tuendae prospiciens, bellum scriptoribus pudori rectaeque 
fidei labem obducentibus intuli , cosque non e scholarum 
modo septis, verum etiam nostris e finibus procul aman- 
dandos edixi. Hodierna vero die eodem animo, eodem- 
que efferor studio ad causam litterarum , quae penitissimis 
compagibus, arctaque necessitudine cum religione conti- 
netur, asserendam, inque luto locandam; ne adolescens 
aetas per devia et invia , perque confragosos anfractus 
exlex oberret, sed recta ad laudatarum artium fastigium 
enitens expectationem , quam suo concitavit ingenio, ex- 
pleat ac tueatur. Id enimvero orator spectare, in id ner- 
vos intendere, hoc mente agitare, hoc amplecti cogita- 
tione debet; ut ex efflorescente argumentorum segete, iis 

dimissis, quibus nihil insit frugis, ea legat, eaque in ad- 
speclum lucemque edat, ex quorum cognitione in hominum 
coetus, in probos mores, inque rem christianam quam com- 
modissimae opportunitates proficiscantur. Hac mente obla- 
tam apud vos dicendi provinciam non invitus arripiens, ad 
quaestionem proxime superioribus annis agitatam, necdum 
plane diremptam accedo: qua in causa agitur litterarum sa- 
lus, agitur religionis decus et praesidium, aguntur rationes 
et instituta maiorum. Quaenam e a lis est? In controversiam 
venit, excutiendine sint e puerorum manibus, proculque a 
litterariis ludis exigendi graeci lalinique aureae aetatis scri- 
ptores, quippe qui Christi religionis exsortes. Lis sane sale- 
bris obsita, aleaeque periculosae plena, incredibili animo- 
rum conflictione et quasi coucursu ultro cilroque exercita, 
omnem in partem qua scriptis qua sermone excussa, hinc 
adserta illinc oppugnata. Quam profecto, ut vera fatear, 
integram permisissem, neque a primo quidem limine salu- 
tassem, nisi de adolescentium, qui nostris in curis nostro- 
que in amore conquiescunt, institutione quam cumulate 
merendi spes me una fulciret. Ut autem in tanta opinio- 
num dimicatione et scopulorum syrles et euripos et bre- 
via et vada caeca, in quae abripi aestu oblrudique potest, 
oratio enaviget, secundisque flatibus feratur, fax quaedam 
caelestis alte praeferenda est , quae incubantem mentibus 
caliginem discutiens, innubemque diem reducens common- 
stret , quo provehendum sit , quove prora torquenda , qua 
circumflectendus cursus, quave praeterlabendum , quando 
velis pandendae quando contrahendae alae, quae maris ora 
legenda , quo in portu sit considendum. Hanc vero facem 
abstrusiora quaeque lustrantem una nobis attollit veritatis 


custos et magistra, artium optimarum sospita et praeses, 
altrix ingeniorum, fallere et labi nescia ecclesia: cuius men- 
tem siquis erit liquido assequutus, iure optimo sibi erit de 
opimo triumpho veluti laureatis litteris gratulandum. Ade- 
ste itaque animis, auditores, litterarum causam, in quam 
ingredior, summa iudicii aequitate, acerrima mentis con- 
tentione pensitate, mihique antiquitatis monumenta lu- 
stranti aures, quae vestra humanitas est, pronas patien- 
tesque commodate. 

Ac mihi quidem saepenumero in summos viros, qui 
artium optimarum studia pietate cumularunt, quique rei 
christianae dignitatem qua voce qua scriptis qua rebus ge- 
stis amplificarunt, intuenti, quidque de scriptoribus qui au- 
rea aetate Athenis, atque in hac urbe dicendi laude florue- 
runt, senserint circumspicienti occurrit sententia, in quam 
concessit Hieronymus, cui a sacris litteris enarrandis atque 
vertendis maximi agnomen accessit: cum ab eo quaereretur, 
quo tandem animo sese ad latinos plurium annorum con- 
tentione converterit: Goliat, fidenter pro re nata subdidit, 
suo mucrone iugulo : ancipitem eloquentiae gladium incudi 
ethnicorum subactum et recusum ad sanctissimae religionis 
tutamen et vindicias exserto, divinisque deuteronomii insti- 
tutis insistens, ancillae crines detondeo, ut ex ea in liberta- 
tem vindicata, servilibusque notis detersa, mihique stabili 
connubio iuncta pulcherrimam Christo Servatori prolem su- 
scipiam, susceptamque educam C Vox sane sapiente digna. 

1 In crimen a Magno vocatus Hieronymus, quod Tullii, Virgi- 
lii, aliorumquc fidei christianae expertium sententias suis perpetuo 
interserat scriptis, omnem ab hac scribendi ratione culpain procul 
esse contendit; seque Mosis, Salomonis, Pauli apostoli, Quadrati, 

Omnes enim curae, laboresque nostri, quibus ab ineun- 
te aetate in graecis latinisque litteris arripiendis assidue 
atterimur, omnes diuturna studiorum contentione scien- 
tiarum opes congestae, doctrinarum optima quaeque e pro- 
batissimis scriptoribus excerpta nostrosque in usus colla- 
ta eo demum referri, in illud collineare signum debent, 
ut de animis ad virtutem instituendis, de moribus ad re- 
ctum effingendis, de viliorum male ominata segete stirpi- 
tus exturbanda, de rei christianae hostibus contundendis 
eiusque dignitate in maius provehenda locupletissime pro- 
mereamur. Quam optatissimam metam contingere is pro- 
cul dubio desperet, qui ingenium bonarum artium studiis 
subigere, eiusque aciem litterarum veluti cote exacuere de- 
ses et excors neglexerit, illudque rude, rubigine exesum, 
situ et squaliore obsitum siverit hebescere. Hae autem 
scientiarum opes, haec dicendi facultas qua via parentur; 
ut litteris, quas religiosius profanas nominant, et alantur et 
constent, neminem nisi studiorum rationis novum, inque 
antiquitatis institutis hospitem et peregrinum latere censeo. 

Quaenam enim vero ars, quaenam lautior liberalisque 
doctrina, ut unam alteramve ex iis delibem, quae in homi- 
num usu et consuetudine versantur, non graeco latinoque 
fonte manat, quo obstructo vel ipsi rivuli pauperes aqua- 
rum imas lambant arenas, ac demum arescant, necessum 
est? Grammaticos evolvite, rhetores versate, dialecticos 
circumspectate: quibus initiis quove capite eorum artes 


Aristidis, Clementis alcxandrini, ectcrorumquc religionis nostrae 
vindicum exemplo communit. S. Hieronymus ad Magnum oratorem 
Komae epistola LXX, oper. tom. I edit. Vallarsi. 

profectae ad tantum decus adoleverint; ad quos auctores 
et parentes suam referant dignitatem, in aperto est. Enim- 
vero ut iis, qui inflammato odio in profanas litteras ferun- 
tur, morem paullisper geramus: fingite animo, omnes eorum 
qui ethnica superstitione imbuti graecis latinisque litteris no- 
bilissima ingenii monimenta commendarunt, labores flam- 
mis abolendos, eorumque scripta ceu diris devola me- 
rasque labes in ardentes rogos coniicienda; quid sodes arti- 
bus, quid optimis disciplinis fiet? Grammaticis Varronem, 
cuius ingravescens aetas in M. Tullii adolescendam incidit, 
adimite: e medio tollite Virgilium, Horatium, Livium, ce- 
terosque qua oratores, qua historicos, qua poetas, quorum 
auctoritate et exemplo grammadcarum legum robur inni- 
titur: nonne omnia nutantia, tenebris circumsepta, tricis 
implexa, difficultatibus obvallata squallerent? Nonne lati- 
nus sermo, quem gremio fovit et fovet ecclesia, quo suam 
effert mentem , quem suis ritibus, suisque inauguravit my- 
steriis, cuique nefarium impii novisque rebus studentes 
bellum moliuntur, intermortuus et depositus oblangueret? 
Varro enim, ut missos faciam antiquiores, quos enucleate 
Svetonius percenset 1 , orbis grammatici regiones et oras 
singulas perlustravit; latino sermoni sua iura suasque leges 
descripsit, foedera vocum sanxit, exemplis communivit, ut 
in tempora et modos flectantur, ut vergant in casus, quae 
vis iisdem, quae cognationes, quae connubia, quae di- 
vortia, est quam accuratissime persequutus; reliquisque 
qui ad hanc usque aetatem suis studiis eamdem Spartam 

1 C. Svctonii Tranquilli de grammaticis illustribus liber. Oper. 
vol. II edit. Pomba. 

ornarunt, iter expeditius constravit *. His itaque cardinibus, 
quibus latinus sermo vertitur, revulsis, exlex ferretur ora- 
tio, soloecismis scateret, impolita incompta impexa sub- 
absurda et hispidosa difflueret, hiulca rudisque perstrepe- 
ret, mera monstra balbi infantesque effutiremus. Ego vero, 
ut verbis Hieronymi utar, propter eloquii dignitatem ad 
latinos scriptores me contuli 2 . 

Et sane ut pedem e grammaticis spatiis in quibus no- 
bilissima Varronis sunt impressa vestigia, efferamus, si eo- 
rum voluntati, qui ethnicos pervellunt scriptores, diemque 
profanis litteris dicunt, foret obsequendum : actum de rhe- 
torum, actum de poetica facultate esset, et eloquentia, 
quae graecis latinisque oratoribus fingitur, iamdiu suo loco 

1 M. Terentii Varronis de lingua latina libri. Opera omnia 
quae exstant. Durdrechti MDCXIX. 

De eo Quintilianus Instit. orator. Iib. X cap. I « Varro ro- 
» manorum eruditissimus: plurimos hic libros et doctissimos com- 
» posuit, peritissimus linguae latinae, et omnis antiquitatis, et rerum 
» graecarum, nostrarumque ». 

Et libro ultimo capite ultimo earumdem institutionum. « Quam 
» multa imo pene omnia tradidit Varro! » 

S. Augustinus lib. VI de civitate Dei cap. If a Quis M. Var- 
» rone curiosius ista quaesivit? quis invenit doctius? quis considc- 
» ravit attentius? quis distinxit acutius? quis diligentius, plcniusque 
» conscripsit? » 

Ceteri a Varrone grammatici, Charisius, Diomedes, Priscia- 
nus, Probus, Donatus, Servius, Victorinus, Macrobius, reliquumque 
bene longum agmen plurimas recte dicendi leges ab eo expresserunt. 

2 « Quid ergo mirum si et ego sapientiam secularem pro- 
» pier eloquii venustatem et membrorum pulcritudinem de ancilla 
» atque captiva israelilidem facere cupio? labor meus in familiam 
» Christi prolicii ». S. Hieronymus cp. ad Magnum. 

mota et profligata iaccret. Si enim ab adolescentibus, 
qui animum ad haec studia appulerunt, exempla in illu- 
stri posita monumento, si maiorum praecepta et instituta, 
quae ingeniis moderantur, amoliaris ; nonne iisdem omnem 
scribendi venustatem et copiam invideas, aditum ad elo- 
quentiam intercludas, eosque de spe vel tenuem in dicen- 
do laudem assequendi deiicias ? Ecqua enimvero via Joan- 
nes pontifex, cui ab aurea eloquendi facultate Chrysostomi 
agnomen est partum, ad eam orationis vim et ubertatem 
est evectus, ut cum Demosthene Isocrate Pericle cete- 
risque graecorum disertissimis de principatu deque palma 
dimicaret? Athenas studiorum causa digressus, pluresque 
inibi annos commoratus, rhetores adiit, graeca noctu inter- 
diuque volutavit, demosthenicis orationibus stilum edolavit. 
Utque antiquis recentia et citima subtexam, Paulus Segne- 
rius, quem Tullium christianum dixeris, ad quem quo pro- 
pius imitatione itali oratores accedent, eo erunt praestan- 
tiores, tantumque a summa dicendi absolutione qhantum 
ab eius exemplo recedent, totum sese ad Ciceronem con- 
tulit, perpetua eius lectione ingenium aluit, septem quas in 
Verrem habuit orationes, in modos nostrates transtulit, 
ab eoque robur lacertos dicendique colorem expressit. 
Quid Bourdaluvium, quid Bossuetum persequar? «quorum 
neuter primas in dicendo tulisset, nisi ineunte aetate, ut 
constat inter sapientes, se ad graecos latinosque summa 
animi contentione vertisset. 

Equidem me vobis dabo auditores, et in quam men- 
tem experientia duce et magistra venerim, manu edoce- 
bo. Ut meo defungerer munere, nullaque officii particula 
dilaberetur inexpleta, ad M. Tullii partitiones, ad libros de 

oratore, ad Brutum, reliquosque quibus dicendi leges com- 
plexus est, accessi ; Aristotelis, quod de arte rhetorica opus 
inscripsit, mihi evolvendum duxi: quid citimae aetatis 
scriptores ad eadem praecepta contulerint, nolui me in- 
scium lateret. Jamvero omne qua longe lateque patet prae- 
ceptionum rhetoricarum aequor ab Aristotele et Tullio de- 
cursum est : omnes argumentorum sedes praemonstratae : 
omnis disserendi ratio conclusa, et ad suum caput revoca- 
ta : quibus teneatur legibus orator in iudiciali, quibus in de- 
monstrativo, quibus in deliberativo genere : ut singula oratio- 
nis membra, membrorumque nervi et articuli coagmentandi, 
ut struendi, inque ordinem digerendi : quanam arte quae a 
nobis sunt confirmanda, quae secus infirmanda et diluen- 
da: ut motus ciendi, ut impellendi, ut reflectendi: ut ira- 
rum eiaculandae, ut restinguendae faces : ut affectibus ef- 
fundendae, ut adducendae habenae: ut spe erigendus, ut 
metu contrahendus animus: quibus luminibus, quibusve nu- 
meris collustrandus orationis ambitus et expoliendus ; uber- 
rime et accurate Aristoteles et Tullius sunt persequuti: a 
quorum abesse vestigiis religioni sibi duxit Quintilianus, 
cum duodecim libris dofctis sane et perpolitis absolutam ora- 
toris speciem effingit, recteque dicendi formam praeceptis 
institutisque revincit i . Quid plura? Quaestio illa, quam 
nuperrime apud germanos rhetores non sine eruditionis 

1 Aristotelis Stagiritae de arte rhetorica libri tres, Patavii ex 
typographia Seminarii MDLXXXIX. 

M. Tullii Ciceronis de oratore libri tres. - De claris oratoribus 
seu Brutus. - Orator ad M. Brutum. - De partitione oratoria dialo- 
gus ad Marcum filium. - De optimo genere oratorum. - Rhetori- 
corum , seu de inventione rhetorica libri duo. 

ubertate, argumentorumque pondere versam legimus: quid 
scilicet naturae quid arti dandum sit, vel in ipso rhe- 
torices limine ab Aristotele paucis diiudicata est: utriusque 
enim societas ineunda , utraque icto foedere iuganda : alte- 
rius altera opem poscit , et praesidium. Si enim naturam 
ars destituat, ingenia iuveniliter exsultantia transversum 
agentur: si vero artem natura nec iuvet, neque sustentet, 
exsanguis flaccescat oratio, humique iaceat, necesse est: 
sin utraque coniuret amice, tunc nescio quid praestans et 
singulare efflorescet. Hinc manat, quam foede fallantur, 
qui impotenti rerum novarum studio artem et praece- 
pta ceu compedes et vincula ingeniis iniecta exagitant, 
iuvenesque a legibus scribendi veluti a telerrimo servitio 
in libertatem effrenem asserendos qua possunt maxima 
dimicatione contendunt. Nec intelligunt , artem , ut omnia 
brevi complectar, natura probe inspecta constare, eiusdem- 
que viribus et exemplis communiri. Ut vero ad graviora 
accedam, tacitus hoc loco praetereo lites hac nostra aetate * 
italis litteris mandatas de loci et temporis adiunctis in fa- 
bula custodiendis, qua lege nodus a tragoedis et plicandus, 
et expediendus ; quid vatibus in epopoea , quid in moribus 
heroum praestandum: quae omnia singillatim Aristoteles 
in re poetica nitide et enucleate edisserit 

Quorsum haec auditores? ut probe teneatis, quam 
cladem , quamve perniciem eloquentiae dicendique facul- 
tati moliantur, qui eas a graecis latinisque, a quibus de 
manu nobis in manum profectae sunt, divellunt ac distra- 
hunt: quae labes quodque exitium rei quoque Christianae 


1 Aristotelis poetica. 

consciscitur. Nemo enim christianum nomen cum dignitate 
tueri, nemo in aciem prodire, cum hostibus praelia misce- 
re, eorumque potest impetus frangere, nisi graeca lalinis 
consociarit. Utque ex omni antiquitate testes locupletis- 
simos excitem, quorum virtute et sapientia res Christia- 
na stetit; eorum alte animis insederat opinio, reque pro- 
barunt, Christi pugilem acerrime in litterario pulvere exer- 
cendum, eique in umbratili disciplinarum palaestra diu 
tirocinium belli ponendum, antequam in solem et are- 
nam certamen initurus descendat. Quem enimvero ege- 
re triumphum, quibus ecclesiam manubiis ornarunt, al- 
tera labenle a Christo nato aetate, Justinus, Tatianus, 
Athenagoras ! ut hostem ad angustias et incitas adege- 
runt! ut eorum eloquentia aut delinitus aut fractus brevi 
licet temporis intercapedine, deferbuit furor, quo in Chri- 
sti scholam veteratorum ira ferebatur ! Acerrima dimi- 
catione vixdum adolescens religio laborabat , criminum 
foedissimorum odio conflagrabat, in invidiam perinde ac 
thyesteum epulata in morem et vagae indulgens libidini 
vocabatur, imperatorum animis faces teterrimae subiicie- 
bantur: ad rogum ad circos ad feras ad exquisitiores ne- 
cis gradus, ceu morti devota capita, indicta causa rapie- 
bantur: alter in alterius sanguine mactabatur: conviciis, 
probrisque per compita perque vias proscindebantur: ho- 
minum conspectum lucemque vitabant ; carebant senatu , 
carebant foro, sese cavernis parietibusque tegebant. Non 
tulit hanc feritatis speciem e Christi disciplina Justinus, 
suique oblitus sese medios in hostes coniicit, veritati adest, 
causam agit, criminationes eluit, imperatores a caede in- 
sontium deterret, populoque roniano datis litteris aequioris 


Digitized by Google 


— 17 — 

lit auctor consilii. Signa quoquo cum graecis contulit Ju- 
stinus, manus cum eorum sophis conseruit, olTusasque 
tenebras excudens veri lucem vel invitis immisit. At ve- 
ro quonam ex armamentario clypeum et tela ad decer- 
nendum educit Justinus: quaenam missilia intorquet? Qui- 
busnam in spatiis patiens pulveris et solis sese perdiu 
exercuerat? In manibus sunt eius orationes: qui stili nitor, 
quod pondus in sententiis, qui delectus verborum, quam 
apta et concinna comprehensio, quod eloquentiae lumen, 
quae eruditio graeco homine digna , quae notitia antiquita- 
tis! Omnium, qui Athenis reliquaque in graecia tum pror- 
sa tum versa oratione ingenii monumenta posteris prodi- 
dere, mentem rimatur: Orphei, Homeri, Hesiodi, Plato- 
nis, Sophoclis de summo numine omnia imperio cohibente 
sententias corrogat. Cumque in eam mentem coeant, Deum 
cuncta nutu movere, et aequo imperio mare terras et astra 
temperare; cumque corporeis vinculis erimus exsoluti, suas 
flagitiis poenas, sua benefactis praemia constitui: cumque 
haec nitidiori in luce collocet Christi religio: hinc si qui- 
dem sibi constare velint, aut falsi coarguant Orpheum ^ 
Platonem reliquosque quos laudibus ad caelum efferunt, 
aut nostram disciplinam desinant stultam traducere, eique 
probrosas notas inurere. Super haec ad abstrusiora graeco- 
rum mysteria provehitur Justinus: quid perridiculi, quid 
monstrosi eorum insit theogoniae, retegit: ad Mosen acce- 
dit, eius historiam hellenicis monumentis communit, adi- 
lumque ad Christi scholam recludit C 

1 S. Justini philosophi ct martyris ad graecos oratio. Ad grac- 
cos cohortatio. - Dc monarchia. - Apologia I pro christianis ad 

Hoc quod Justinus, iter obivit Talianus, hoc Athena- 
goras, hoc longus bellatorum ordo, qui prima pugnae ten- 
tamina cum hostibus civere : qui profecto tamquam inexer- 
citati pugiles in prima acie, primoque in congressu corruis- 
sent, nisi eorum dexteras graecae litterae obarmassent. 
Hoc itaque inter nos et illos, qui a graecis latinisque aureae 
aetatis scriptoribus adolescentes avocant, interest; huc 
recidit quaestio: quod illi religionem dicendi artis praesi- 
dio nudant, nos obsepimus: illi arma hebescentia et ru- 
bigine exesa, nos rutila et fulminea comparamus: illi elo- 
quentiae laudem , quae graeco latinoque fonte manat, a 
religione distrahunt, nos adsciscimus: illi stilum barba- 
rie infuscant, inquinate loquuntur, orationem subagrestem 
subrusticam scabram excudunt, nos expurgamus et expo- 
limus. lina est enim religionis bonarumque artium parque 
conditio: quantum de litterarum cultu decedit, tantum de 
religionis tutamine imminuitur: comes siquidem et admi- 
nistra religionis est omnium sapientium consensione, elo- 
quentia : humanioribusque litteris veluti solo ac fundamen- 
to sacrae disciplinae superstruuntur. 

Ut vero ad illa ecclesiae ornamenta , virtutis doclri- 
naeque antistites, quorum auctoritate et exemplis causa 
haec diiudicanda , lisque componenda est , nostra referatur 
oratio: numquam profecto sese graecis latinisque ethnico- 
rum litteris ab ineunte adolescentia abdidissent, nec voce 
nec praeceptis adolescentes ad eas acerrime arripiendas 
inflamraassent, nisi ex hisce artibus laetissimus fructus 


Antoninum Pium. - Apolog. II pro christianis ad senatum romanum. - 
Dialogus cum Tryphone iudaco. - Opera greco-latina edit, maurin. 

peteretur, reique Christianae dignitas et tutamen acce- 
deret. Quid horum infirmari , quid ad calculos vocari po- 
test? Adest, ut paucula carptim delibem, Arnobius rheto- 
rum longe disertissimus, qui omnia artis, quam probe 
tenuit, instrumenta ad Christi disciplinam convertit L Adest 
ex Arnobii ludo Lactantius, cuius in scriptis spirat M. Tul- 
lii, quem unum sibi ad intuendum delegerat, ubertas et co- 
pia : qui, verbis utor Petrarchae, ut hostium vallum et moe- 
nia subrueret, sese tullianis machinis tormentisque instru- 
xit 1 2 . Adsunt Gregorius, et Gregorii aequalis studiorumque 
socius Basilius, quorum utrumque tantus discendi ardor 
incesserat, ut patrias sedes Athenis commutarint, graeco- 
rum doctissimis arrectas aures adhibuerint, nihilque sibi 
deesse voluerint, quod ad eloquentiae laudem pertineret. 
Cumque coaevi adolescentes, ut eorum fert ingenium, dies 
solidos in alea in ludis in circo tererent, cumque balnea 
adirent, choreas agerent, matronarum cathedris haererent: 
Gregorius et Basilius nihil horum : una discendi voluptate 


1 « Arnobius sub Diocletiano principe Siccae apud Africam 
» florentissime rhetoricam docuit, scripsit quoque adversus gentes 
» quae vulgo exstant volumina ». S. Hieronymus de viris illustribus 
Oper. tom. II. edit. Vallarsi. 

2 « Lactantius et poetarum et philosophorum notitia, et cice- 
» roniana facundia, et quod cuncta transcendit, catholica religione 
» clarissimus ». Franciscus Petrarcha sub finem libri I invectiva- 
rum in medicum. 

Idem epistolarum senilium lib. I ep. IV ad Joannem Boeb- 
eium: « Lactantius peregrinarum superstitionum fundamenta con- 
» vellit ». 

S. Hieronymus cp. LVIH ad Paulinum. « Lactantius eloquen- 
» tiae tullianae fluvius ». 

ducebantur : tempus omne graecis litteris a populi oculis 
remoti transmittebant. Quam suavissimam Athenis inter 
optimas artes exactae aetatis memoriam repetens annis in- 
gravescens Gregorius, non voci non laetitiae pepercit: Et 
« ASvvat; ingeminat ru$ spueras i fio) ovrcoq xot/ twv xa- 
» Xwv Ttpo^iyov^ iinip t/v), ra$ A&tivcl £ ro twv Xoywv 
» i' $a<poc, o mihi vere aureae Athenae, et si cui, mihi 
» prae ceteris ingenii opum allatrices: Athenae artium 
» optimarum diversorium » ! Cumque Gregorius amicissi- 
mi casum indoleret eique parentaret, funusque lacrimis et 
concione prosequeretur, laudi vertit Basilio, quod atticos 
grammaticos et rhetores aemulatus orationibus ad demo- 
sthenicum robur, et ad Thucydidis limatiorem stilum pro- 
pius accesserit i . 

Quam dicendi laudem limis adspectans oculis Julia- 
nus, tyrannorum qui sunt, qui fuerunt, qui futuri sunt 
teterrimus, legem tulit: Christiani ethnicas disciplinas ne 
attingunto : oculos a profanis litteris arcento : animum 
poetarum commentis ne turpanto: gymnasia obstruun- 
to: graecas artes tum colere, tum tradere cavento: unum 
Lucam et Matthaeum legunto 2 . Eo nimirum spectabat 
Julianus, ut optimae disciplinae e christianis castris trans- 
fugae facesserent, attici stili nitor hebesceret, studia oblan- 
guerent, eloquentia obmutesceret, religio litterarum viduata 

1 S. Gregorius nazianzenus oratione funebri in laudem Basi- 
lii: inibi mentionem iniicit astronomiae, geometriae, ora).cxnx^, nu- 
merorum rationis, artisque medendi, quas probe tenuit Basilius. 

7 Julianus imperator epistola XLII. - Opera graeco-latina 
Juliani imp. cum notis Dionysii Petavii e Soc. Jesu. - Parisiis 
MDCXXX. 

praesidio, dignitate et loco moveretur. Quae Juliani vox 
ut percrebuit, quis non ingemuit, quis dolore non arsit, 
quis impendens rei christianae discrimen siccis oculis est 
conspicatus? Omnium opinione maiorem hausit luctum 
Gregorius, iramque in Julianum evomens vehementi con- 
cione: Ecquis, inquit, tibi mortalium profligatissime hanc 
iniecit mentem, ut reliqua vitae crimina hoc uno cumula- 
res? Opibus fortunisque exui, dignitate deiici, quamvis 
iniquissimum est, quoquo modo patiar: ast de eloquii laude- 
deturbari, quae una nos nudos ad Christi castra commi- 
grantes insequitur, non feram non sinam. Non enim Gre- 
gorium praeteribat, quam letali vulnere conficeretur reli- 
gio, si artium graecarum laboraret inopia *. Nec alia mens, 
nec alius fuit animus Augustino; cum ei sermo de hoc Ju- 
liani scito incidisset. Cum enim imperantes recenseret, qui 
rem Christianam ferro et internecione vastarunt: quo, in- 
quit, te tacitus relinquo hostium vaferrime, qui odium 
fraude technisque obtegens Neronem et Decium nostra 
caede cruentatos unus omnium longe antecellis 2 ? 

1 S. Gregorius nazianzenus orat. IV et V in Julianum. - Cum 
multa gravia in Julianum iactasset Gregorius, tum illud gravissi- 
mum, malos daemones hoc illi immisisse consilium; eique notam 
stupiditatis inurit. Sub exitum alterius orationis sibi gratulatur 
Gregorius, quod hisce concionibus columnam herculca perenniorem 
contra Juliani improbitatem ad posteritatis memoriam constituerit. 

2 Eo vel nomine Augustinus christiani nominis hostibus Ju- ~ 
lianum accenset, quod hoc scito religionem artium optimarum prae- 
sidio nudavit: « Deinde quid respondent de Juliano, quem non nu- 

» meranl in decem ? An ipse non est ecclesiam Dei persequutus. 

» qui christianos liberales litteras docere et discere vetuit? » De 
civitate Dei lil». XVIII cap. LII. 

Fuit enimvero perpetua, nulloque aetatum flexu con- 
senescens ecclesiae laus, doctrinae patrimonium veluti hae- 
reditarium tueri, pacisque auctibus amplificare, caligantes 
inscitiae tenebras discutere, obrepentes errores carpere, 
nullos vel disertissimos hostes expavere, cum illis pedem 
conferre et cominus congredi, res praeclare gestas histo- 
riae mandare, ex editiori loco populum alloqui, mores ad 
rectum fingere, a vitiis ad virtutem traducere : ad quam 
laudem ut ingenia probe instituta adolescerent, suppetias 
a graecis latinisque litteris nullo non tempore conquisivit. 
Nec mirum : ut enim mens fert Augustini, hebraei pedem 
referentes ex oris aegyptiis, armillis torquibus inauribus 
aurique ignoto pondere onusti iter ad dissitas palaestinae 
plagas corripuere: ita ethnicis opibus congestis sese in 
Christi castra recepere Cyprianus, Lactantius, Optatus, Vi- 
ctorinus, ut ceteros qui vitam nunc temporis exigunt, mis- 
sos faciam L Et sane Hieronymus, quas a teneris arripue- 
rat latinas litteras, non deseruit senex: et Tullii, Virgilii, 
Horatii crebris sententiis ceu electiori flore epistolas in- 
spergit, et obtrectatores molli brachio corripit, quod sibi 
vitio verterent adolescentes in bethlehemiticis claustris tul- 
lianis praeceptis instituere 2 . 

Quid Ambrosium persequar? Quid Leonem, quid 


1 S. Augustinus de doctrina christiana lib. II, num. LX, LX1. 
? « Pene ab ipsis incunabulis inter grammaticos et rhetores, 
» et philosophos detriti sumus ». Haec de se Hieronymus, praefat. 
in,Job. 

Vidcsis invectivarum Rufini in Hieronymum libros, et Hiero- 
nymi apologiam adversus Rulinum. - Oper. S. Hieron. vol. II edit. 
Vall. 

Gregorium summos rei Christianae antistites, quibus tum 
eloquii dignitate, tum sapientiae laude, tum rebus gestis 
magni cognomen accessit 1 ? Litteris proditum est, Fulgen- 
tium, cum necdum excessisset e pueris, Homeri carmina 
matris spectatissimae feminae hortatu memoriae mandas- 
se, eaque tam suavi vocis flexu, tam apto oris et corporis 
habitu et motu recitasse, ut omnium in se oculos laudes- 
que converterit 2 . 

Utque ad insequentis aevi monumenta descendam; 
cum barbaricis incursionibus italia foedaretur, graeca et la- 
tina disciplinarum supellex diriperetur tristique carperetur 
incendio, et inter tantam armorum vim nullibi ingeniis 
excolendis locus foret, communemque tempestatem et pri- 
vata et publica res subiret: bonae artes diuturno iactatae 

1 « Ambrosius librorum mellifluos flores sparsit, quorum 
» hodie per omnes tractus ecclesiae gustus suavissimus, et fragran- 
» tissimus est odor ». Franciscus Petrarcha de vita solitaria lib. II, 
sect. III, cap. II. 

Paulinus in vita S. Ambrosii eum tradit « liberalibus disci- 
» plinis edoctum ». 

« S. Leo christianus Demosthenes, imo caelestis orator » in 
cius vita edita a p. Petro Canisio Soc. Jesu. 

« S. Leo fuit ecclesiasticae dictionis Tullius, sacrae theolo- 
» giae Homerus, rationum fidei Aristoteles, auctoritatis apostolicae 
» Petrus, et in christiano pulpito Paulus. Eius sermones cor pene- 
» trant, afficiunt animum, fidem catholicam dulci breviloquio con- 
» firmant ». Joannes Trithemius de scriptoribus ecclesiasticis. 

a S. Gregorius disciplinis liberalibus, hoc est grammatica, 
» rhetorica, dialectica ita a puero est institutus, ut quamvis eo tem- 
» pore florerent adhuc Romae studia litterarum, tamen nulli in urbe 
» ipsa secundus esse putaretur ». Paulus diaconus in eius vita. 

2 In eius vita apud Bolland. 

naufragio e fluctibus tandem sospites emersere, seseque in 
coenobia ceu in portum hospitae receperunt. Animum ad- 
vertite auditores, quo docendi instituto, quibusve studiorum 
rationibus adolescentium ingenia alerentur, quos ad intuen- 
dum scriptores eorum oculis obiectarent, e quonam fonte 
dicendi leges peterent. Enimvero Cassiodorus qui consulis 
trabeam pulla veste, regalemque domum sacris claustris 
commutavit 1 * : insignis pietate et doctrina Beda, cuius ma- 
xima ac pene innumera in britannos atque adeo in euro- 
pam collata merita nulla umquam deteret oblivio 2: Alcuinus 
qui Carolo magno religionis finibus prolatandis auctor fuit, 
eiusque aulam bonarum artium diversorium constituit 3 : 
Rabanus Maurus, qui germaniae urbibus nova doctrinarum 
luce praeluxit 4 : Gerbertus, qui exin Silvester II summum 

1 Cassiodorus doctrina, consilio, scriptis clarissimus, pius vi- 
xit annos XCV, decessit in pace Christi an. DLXXV. - Trithemius 
de script. eccl. - Labbeus dissertatione historica de script. eccle- 
siasticis. 

7 « Inter observantiam disciplinae regularis, et quotidianam 
» cantandi in ecclesia curam semper aut discere, aut docere, aut 
» scribere dulce habui ». Haec de se sanctissimus vir Beda, qui 
quam latissime, ut ferebant tempora, scientiarum fines protulit: ma- 
gisterio, exemplis, consiliis ad omnem virtutis et doctrinae laudem 
adolescentes instituit: ex Aristotele et Tullio sententias ad mores 
regendos legit, duosque in libros digessit: difficultas anhelitus ei 
finem vivendi attulit an. DCCXXXV, aetatis anno nono et quin- 
quagesimo. Trit. Labb. Bellarm. de scriptoribus ecclesiasticis. 

3 Alcuinus seu Albinus Flaccus artem grammaticam, rhetori- 
cam, dialecticam, theologicas morumque doctrinas suis est scriptis 
persequutus: vita functus an. DCCCIV. Eo auctore et magistro usus 
est Carolus magnus. Vita Caroli imperatoris. 

* Babanus Maurus c coenobio fuldensi ad mogunlinum 

religionis magisterium capessivit 1 : omnes unam docendi 
viam inivere, eadem omnes adolescentibus spatia per vices 
absolvenda definierunt, omnes Tullio, Virgilio, Horatio, 
ceterisque aureae aetatis scriptoribus et legendis et enar- 
randis, et memoriter recitandis exacuendas ingeniorum 
acies duxerunt : tum philosophicis disciplinis gradatim 
emensis, aditum illis ad sacras litteras muniebant; quas eo 
commodius arrepturos ducebant, quo solertiorem rei gram- 
maticae et rhetoricae operam navassent. Cumque undeci- 
mo seculo ineunte, coenobii institutionem lycea publice 
excitata excepissent; eadem iuventutis instituendae forma 
rite sancteque est custodita 2 . 

Antequam vero manum e tabula: pronis sunt auri- 
bus haurienda sanctissimi cappodocum praesulis Basilii 
praecepta quae devexa iam et in senium vergente ae- 
tate animis adolescentium, qui in ecclesiae spem opti- 
mis institutis innutriti efflorescebant, recondidit: quibus 
auditis omnis criminatio, quae catholicis gymnasiis confla- 
tur, eluetur, omnisque invidiae flamma, qua ex ethnicis 
scriptoribus laboramus, residet. Experrecta itaque mente, 
ait Basilius, artium optimarum spatia devorent, e carceri- 
bus ad metam alacres contendant : ceu solertes gnavique 

pontificatum evectus, prorsa versaque oratione plura in vulgus edi- 
dit: vitam cum interitu commutavit an. DCCCLYI. Annal. fuldens. 
Labbcus de script. eccl. 

1 Silvester II sacris humanisque litteris probe excultus omnes 
disciplinarum partes arripuit: pontifex maximus renunciatus an. 
DCCCCXCIX, diem suum obivit an. MIII. Hock, Gerbcrt odcr papst 
Silvester II. 

2 Histoire litteraire de la F rance, siecle XI, XII. 

Duboulay Historia universitatis parisicnsis tom. II, III, IV, V. 

institores onerariis navibus graecas merces aggerant; in 
iisque parandis nec frangat labor, nec avocent voluptates, 
nec inania crepundia interturbent : suus enim labori fructus, 
suum operae pretium , sua defatigationi compendia matu- 
ro tempore constabunt : inter haec spe studiorum praemia 
praecipiant. Oculos in Mosen coniiciant, quem aegyptiis 
doctrinis imbutum novimus ; Danielem animo reputent 
caldaeorum scientiis ornatum et expolitum. Ut vero omne 
quam longissime absit periculum, nullaque candori virtutis 
labecula inhaereat, apum ritu et more non omnibus insi- 
deant floribus, a veneficis avolent, lectissimos et odoratio- 
res delibent, ut purissima scientiarum mella stipent, sa- 
pientiaeque redolentes favos excudant. Ut enim cum rosas 
legimus, ne in carpendo flore sentibus suboffendamur, ca- 
vemus: ita inter amoena poetarum vireta spatiantes, si 
quid maculam pudori inspergat, vitemus, si quid probro- 
sum occurrat, oculos aversi torqueamus ; turpe enim et in- 
decorum foret, dum avidius legendi voluptate ducimur, 
mentis nitorem pessumdare, eumque stili venustati postha- 
bere. Hac mente, cum nondum sacras litteras attingere 
per aetatem liceat, historicos, oratores, poetas graecorum 
nobilissimos evolvant, virtutum praecepta eorum libris 
concredita arripiant, eorumque documenta ad rem Chri- 
stianam inflectant. In hanc vero sententiam descendit, qua 
haud scio an ad causam aptius queat afferri: 7ra<7a [x h fi 
7ro'iy\Gi<z rw 'Ofxvpc*) apgT>K eVa/vos, omne homericum 
opus perpetua est commendatio virtutis. Haec fuse Basi- 
bus: nos summatim et carptim *. 

1 S. Basilius ad adolescentes quomodo possint ex gentilium 
libris fructum capere. Opcr. tom. II edit, maurin. 

Quamobrem si tanti viri institutis haereamus, eoque 
duce et auctore artium optimarum rationem ingrediamur; 
non dubito, quin amoeniores litterae rei christianae bene- 
vertant, nihilque de probis moribus, nihil de pietate de- 
tractum, nihil imminutum sit. Nobiscum itaque in gratiam 
redeant, quotquot inani virtutum colore in fraudem adducti 
diem graecis latinisque scriptoribus dicunt, eosque a puerili 
institutione amandandos autumant. Id enim confirmo, et 
pro virili recipio, nihil nostris doctoribus antiquius , nihil 
potius esse, quam puerorum mores ad rectum informare, 
ad vitam caste integreque instituendam praeceptis commu- 
nire, virtutum semina eorum animis veluti agro subacto 
inverso et mollito concredere, eaque fovere, laetamque in 
messem educere. Haec curant: his invigilant: his instant. 
Ut bonae artes foedus cum religione feriant, id unum mo- 
liuntur, id spectant. Latinos graecosque scriptores omni 
detersos naevo, omni circumcisos labe, omni elutos faece, 


Hanc sanctissimi cappadocum praesulis mentem cum Amphi- 
lochii Iconii pontificis mente coire nemo ibit inficias, qui oculos 
coniiciat in carmen iambicum, quod in latinos modos transtuli. 

’A ptpiXoytGv 'Emcrxcnov Ixovcov intcrccl*} iuiiStxrn npo; lihvxov 
Ksci njv {jlzSyjgiv twv t: ecp "EW^gi ).6yw 
' O.Gnzp StxctGTrig euvs ( u$v (pwpcv <pip<w 
' YxrjpzTEiGSca ta^sv, ci>g zgti npzrtov. 


Tv? twv aXiqSw frsyaattov xappyGia 
Ti j nocjGctpcp tc tttv ypaq&v Szcoptx. 

Amphilochii pontificis Iconii epistola iambica ad Seleucum 
Et helienicam doctrinam. 

Et recti arbiter et aequi, 

Deservire iube, ut par est, 

Liberae veri dogmatis pertractationi, 

Et divinarum litterarum commentationi. 

omni expunctos sorde innocuis alumnorum oculis subiiciunt, 
quidquid pudori officit, piaculum est vel intueri. Conquisita 
verius, quam arrepta occasione verba de pietate serunt : et 
siquid inter enarrandum a religione absonum inciderit, e 
vestigio pervellunt carpunt coarguunt absque nota abire 
non sinunt: bine fit, ut vitii increpatione pietas adole- 
scat, eorumque in mentibus obfirmetur; inque religionis 
compendium error vellicatione perstrictus convertatur. 

Quocirca id maneat in causa : si aureae aetatis scri- 
ptores quia ethnici abigantur, litterarum lumen extinguetur, 
eloquentia deflorescet, latinus sermo, quem in oculis et 
gremio fert ecclesia, sordescet; bonae artes a calce ad 
carceres revertentur. In ius vero ceu contestata lite foret 
abripiendus vel gentium magister Paulus, qui Epimeni- 
dis, Menandri, Aratique versus divinis interserit litteris: 
gravibus paterent criminationibus tum perantiqui fidei Chri- 
stianae testes, quos constat Platonis, Zenonis, atticorum- 
que sophorum scripta lectitasse, tum longum sapientum 
agmen, qui auspice et duce Thoma Aristotelis institere ve- 
stigiis. Nec tenui invidiae flamma flagrarent tot sanctissi- 
morum ordinum auctores, qui se suosque iuventuti probe 
instituendae addixerunt, ut in spem rei tum christianae 
tum publicae adolesceret. Veritas siquidem, ut omnia brevi 
complectar, et quaestio ex Augustini mente componatur, 
veritas una est, licet innumeros dissecta in radios, eaque 
non hominis sed Dei ; et lucis instar non faecibus turpatur 
mortalium : quam cum arripimus, ubivis gentium ea sit, 
nostro iure agimus *. 

1 Augustinus in libris dc doctrina christiana hanc aliis 
atque aliis formis sententiam promit. 

Jamvero locus hic ad dicendum amplissimus nos ad- 
monet, ut animum ad laetiora erigamus ; metu si quis fue- 
rit solvamur, inque spem fidissimam ingrediamur, dignitati 
litterarum et ecclesiae, hisce quibus utimur, studiorum 
praeceptis, consultum satis et provisum fore. Inter enim 
domesticos hosce parietes, iisdem discendi legibus et for- 
mis, caelitum honoribus, ad quos gaudemus evectos, prolu- 
sere, bonas artes virtuti foederantes tum Leonardus sacris 
per Italiam excursionibus probe de re christiana meritus, tum 
Camillus, qui aegris animam agentibus se sodalesque sacra- 
menti religione devovit, tum flos ille niveus pudoris, in 
cuius fide et tutela sumus, Aloisius Gonzaga: ut tacitus 
praeteream Urbanum VIII Innocentium X septenosque 
alios summos rei christianae antistites, qui eadem littera- 
rum spatia attrivere i . 

1 In longum nimis abirem, si historia duce leges sancte con- 
stitutas persequerer, quibus sodales a Matre Dei, Somaschorum fa- 
milia, Barnabitae, aliique spectatissimi coetus ad litteras et pietatem 
ingenia provehunt: quibus legibus romanorum pontificum laus et 
pondus accessit. 

B. Leonardus a Portu Mauritio ineunte seculo XVIII huma- 
niorum litterarum, et philosophiae stadia emensus est in collegio 
romano. 

S. Camillus De Lellis seculo XVI cxcuntc huius collegii alumnus. 

S. Aloisius Gonzaga hinc ad caelestes abiit: hic omnium vir- 
tutum laude enituit, ad occasum devexo seculo XVI. 

Urbanus VIII, Clemens IX, X, XI, XII, Innocentius X, XII, 
XIII, Gregorius XV inter harum aedium septa orbis christiani magi- 
sterio prolusere. 

Operae pretium me facturum censeo, si sub huius concio- 
nis calcem excitem ab oblivione, inque medium prodam Mapheum 
Vegium laudensem, qui vertente seculo XV ingenii doctrinacque 


\ 

Sed finem dicendi laciam. Vos vero, summae spei 
adolescentes, quorum causa haec a me inita contentio est, 
animum revocate, mentem sumite parem expectationi, in 
quam nos ingenium et pietas vestra adduxit, parem eorum 
nomini, qui in eodem vobis stadio praeivere. Hac tenebri- 
cosissima tempestate in quam aetas nostra incidit, rerum 
novarum studia exaestuant, omnia invertendi libido sine 
more furit: foedum rei christianae, foedum rei publicae bel- 
lum cietur: religionis res propius agitur: ensem hostes pro- 
cudunt, arma parant; fraudes et opertae irae intumescunt; 
maiorum instituta, qui tot annorum dimicatione sibi po- 
sterisque tantum peperere nomen, risu dicteriisque explo- 
duntur: philosophicae disciplinae susque deque miscentur, 

laude cumprimis floruit, suamquc dedit operam Eugcnio IV et Nico- 
lao V, summo beneficiis dandis magisterio caste integreque functus. 
Huius viri pictas et scribendi facultas in libris, quos in vulgus edidit, 
enituit, libcralitas in exaedificanda cella s. Monicae ad s. Augustini, 
in qua et condi voluit: diem suum obiit ltomac an. MCCCGLVH. 
Nostram causam stilo vindice asseruit libro de educatione liberorum 
cap. XVIII : « Vanus quidam nugator ex indoctorum grege oratores 
» poetasque omnes pessime criminabatur, latinac linguae parentes 
» Virgiliuin et Ciccroucm, quos acerrime detestans prohibebat, ne 
» pueris ullo modo legendi darentur. Non viderat hic doctus, ut 
» sibi videbatur, theologus, quod theologorum princeps Augustinus 
» dicat, Virgiliuin propterea a parvulis legi, ut videlicet poeta ma- 
» gnus, omniumque praeclarissimus atque optimus teneris ebibitus 
» annis non facile oblivione posset aboleri. Non noverat quoque 
» quod idem scribat, dum adolescens adhuc legeret Hortensium Ci- 
» ceronis, mutasse adeo ex lectione eius omnes affectus suos, atque 
» ad Deum spem omnein convertisse, ut divitias nullo modo appe- 
» teret. Quid vero continent aliud cius volumina, quam summam 
» ad virtutum amorem, vitiorumque odium exhortationem? » 


— 31 — 

graeca et latina quibus diu eloquentiae dignitas stetit, nullo 
numero censentur. Huic late gliscenti morbo occurrite, ne 
latum quidem unguem a maiorum institutione abscedite, 
avitam laudem recte factis tuemini. Fortes fortia decent: 
abiectae remissaeque mentis est pedem ex arena referre : 
hostium cuneos formidare : inter haec animo, qui victores 
decet, in litteraria palaestra simulacra pugnae ciete. Ade- 
rit enim nobis vocata Virgo Dei Parens labis ab origine 
nescia, quae in tanta calamitatum colluvie rei christianae 
spe laetiori praelucet i . 

1 Paucis ante diebus, VI cid. decembres Pius IX P. M. aeta- 
tum orbisque vota implevit, cum in aede principe vaticana, sacro 
patrum cardinalium adstante senatu, frequentissimo e dissitis regio- 
nibus coacto episcoporum conventu, magnam Dei Parentem labis 
primaevae exsortem solemni decreto sanxit haberi. 

DE PRAVORUM LIBRORUM LECTIONE 
AB ADOLESCENTIBUS ARCENDA 

ORATIO 

HABITA STUDIIS AUSPICANDIS IN COLLEGIO ROMANO 
1DIB. NOVEMBRIBUS AN. MDCCCXLIIII. 

Animum mihi saepenumero, auditores lectissimi, ad 
rei litterariae, et adolescentium, qui nobis concrediti bonis 
artibus et pietate imbuuntur, vices referenti acerba sane 
cogitatio veterem aegrimoniam curamque integravit. Nam- 
que illa ingenia, quae ludi tentaminibus subacta et perpo- 
lita eximie adolescebant, illi mores, quos integros omnisque 
labis expertes solers docentium amor praestiterat, illae vir- 
tutes, quae pulcriores e iuvenili fronte enitebant, tristi con- 
versione non raro extinguuntur. Quoties pectore ab imo 
suspiria ducentes ingeminare debuimus, heu fallaces homi- 
num cogitationes! heu spes in irritum collapsae! heu tot 
annorum labores uno die uno horae articulo pessumdali! 
Me quidem exanimat, et propemodum a capessenda do- 
cendi provincia deterret illa a virtute, quam ab ineunte 
ad adolescentem aetatem produxerant, ad omne nefas con- 
versio, quae in aliquibus tanta est, ut vel exile primaevi 
decoris vestigium desideres. Sed quoniam in causas cala- 
mitatum inquirere, easque cogitatione assequi, non medio- 
cri est ad eadem mala praecavenda praesidio, nec leve 
exhibet in dolore lenimen; idcirco decrevi hodierna die 
fontem, unde tot in adolescentium inores, indeque in 

humanam societatem labes dimanent, vestigare, cumque 
detectum omni qua conniti possumus maxima ope decli- 
nare. Enimvero me non fugit, succrescentem adhuc, nec 
aetate nec usu confirmatam virtutem medio in cursu saepe 
consistere et frangi, antequam metam, quam peroptarat, at- 
tingat. Hinc enim pravae vivendi consuetudinis exempla, 
illinc liberiora cum aequalibus colloquia, hinc remissior 
parentum cura, illinc suomet arbitratu facta vivendi pote- 
stas vernantem virtutis florem decutiunt. At vero in tanta 
discriminum varietate, in quae iuvenum virtus vocatur, 
nulla capitalior pestis, nulla pernicies letalior, quam ex 
libris censoria nota signandis haustum virus, quod veluti 
venis inclusum, perque praecordia serpens, omne ani- 
mi ingenii religionisque lumen extinguit. A quo peri- 
culo res italas prohibete, auditores; huic tabidae lui lon- 
ge lateque grassanti, novisque in dies viribus ingravescenti 
vestram fidem, vestra consilia obiicite, ut sartam tectam 
ab hac morum labe succrescentem europae spem pro 
virili tueamini : et quantum studii et laboris ad eam pra- 
vis voluminibus labefactandam scelesti homines confe- 
runt, tantundem vos ad eius incolumitatem convertite. 
Quod ut libentius praestetis, me vobis indicabo, simulque 
evincere dicendo coutendam, quantum salutis publicae in- 
tersit ab adolescentium manibus nocentia scripta ablegari. 
Si enim iuvenum virtus praeceptis est, hortatuque mu- 
nienda, si fraudes ad illaqueandos mores ductae, sunt in 
adspeclum lucemque prodendae, nonne id aequissimo iure 
ab eius est voce expetendum, qui in docendi provinciam 
adscitus, discentium septus corona ad dicendum accedit ? 

Molles, et ad quam quis expetierit, exprimendam 

formam cereos adolescentium animos esse, nemo est qui 
ambigat. Vividior mens rerum imaginibus acrius percellitur, 
animus cupiditatum, quippe quae arrectae necdum expletae 
nec fractae, igne corripitur et aestuat, aetas nullo usu erudi- 
ta, instructis veteratorum technis nullo negotio circumagi- 
tur. Utque paries recens colores, quibus inspergitur, imbibit 
altiusque servat, ut arbuscula flexum, quem villici manus 
optat, adolescendo retinet, ut rivulus alvei sinum, quem agri- 
cola tellure diducta recludit, pronus facilisque sequitur, sic 
pueros, quo cupias, impellis, unde mavis, reducis. Enimvero 
fingite mente in adolescentis, qui aetatem primam in litteris 
et pietate exegit, manus incidere librum, in quo velut in 
hortulo floribus halante areolarumque varietate descripto, 
lateat anguis; voluptate delibutus non prius oculos a lectione 
deflectet, quam caeco alteque adacto vulnere concidet. Si 
enim scriptorum, qui ab eloquentiae artibus poeseosque 
veneribus arma mutuantur, insidias, si adolescentium mo- 
res et ingenia excutiamus, haud longe a re et veritate 
hoc abesse perspiciemus. Illae siquidem voluptati mini- 
strantes fabulae, de romanensibus libellis loquor, qui reli- ' 
gionis bonarumque artium detrimento, europae regiones 
infecerunt, illi novi nec opinati eventus, illa morum, ve- 
stium, regionum varietas abducunt quodammodo, secuiq- 
que legentem ita abripiunt, ut sui bonarumque artium obli- 
tus nil agitare mente, nil secum reputare, nil diu noctuque 
animo versare queat nisi illa commenta, illasque voluptua- 
rias imagines, quas toto pectore hausit. Quod si ex hisce 
libellis delectatio sola peteretur, nullumque religio probi- 
que mores periculum adirent, haec tamen temporis iactura 
tum ampliori doctrinarum compendio officeret, tum animum 

modo huc modo illuc distrahens non sineret in veritatis re- 
gno consistere. 

Ecquis vero in animum inducat suum, posse adole- 
scentem intacto impollutoque pede foedissimarum volupta- 
tum coenum decurrere, illasque pagellas amare et amari 
docentes innoxiis oculis lustrare? Ut enim propius ad rem 
accedam: initio nil contra mores; exquisitis artis colori- 
bus pingitur, ut aliquod e multis exemplum decerpam, 
equitatus virorum tum genere tum dignitate principura, al- 
bescente die ab urbe digrediens: vestes, arma, aetas, oris 
et corporis habitus, equi, equorumque phalerae oculis 
legentium subiiciuntur : dum iter expediti carpunt, silen- 
tium, mox lenes susurri, tum convicia, iurgium iuvenis ve- 
nustate et gratia aulicorum superbientis, in iurgio certamen 
singulare et caedes : e vestigio quam laxissimis habenis fu- 
ga, et in fuga hospitium in castro nomine et praesidio 
reginae tutissimo, quo in castro quae voluptates quae luxu- 
riosa laetitia quae scorta quae lustra animus refugit vel 
innuisse. Hos vero libellos, de quibus illud vere dici potest, 
quod de sua fabula quam inscripsit Elisam, Rousseavius, 
mirum si quis ad extremam pagellam invulnerato corde 
pertigerit; hos inquam impune in vulgus seri, urbes, oppida, 
rura, domosque pervadere, hos impensius conquiri, avidius 
evolvi, diutius atteri, de manu in manum circumferri, et 
socios ruris, socios itineris, socios nocturnae vigiliae et con- 
tubernales conspicimus. Nec satis: ne sua procul oculis 
absit libido, indecoras lurpesque imagines et volumini 
praeponi et interseri, compertum omnibus exploralumque 
est. Quid ego tragoedos, quid comicos, quid leviorum car- 
minum conditores proferam ? Nonne si oppido paucos ex 

■ 

hoc grege detrahas, qui versibus religionem ornarunt, aureis 
poculis venenum iuvenibus propinant, quo hausto in omne 
scelus effrenes ditabuntur, suosque mores pravis, quas men- 
ti indiderunt, doctrinis componunt? Tragoediae quaedam 
in tantam vocarunt invidiam tantumque in Christi Domini 
sacerdotes odium conflarunt, ut cum agerentur, adslanles 
ceu vesano ftfrore correpti ceu mente lymphata sanguinem 
eorum sitire, ad eorum caedem convolare, eorum anhelaro 
exitium, eosdem oculis ad supplicium designare viderentur. 

Enimvero sunt et graviora. Adolescens, qui nec a li- 
mine theologica studia salutavit, quique puriores ecclesia- 
sticae historiae fontes nec e nomine novit, quonam auctore, 
quo duce discet, si quid vitii romanis pontificibus inhaese- 
rit, id a vicaria Christi potestate secernere? Quid capiet 
consilii, cum in illas rei Christianae et publicae parietinas, 
inque tenebricosum illud tempus inciderit, quo tempore, 
verbis utar Baronii, Deus ostendit, ne vitiis quidem pontifi- 
cum posse apostolicae sedis lumen obtundi : cum relatum 
legerit, Stephanum sextum (septimus hic est Baronio) rerum 
per fraudem potitum impios praesules in consilium adhibuis- 
se, et Formosum pontificem vita pridem functum in iudi- 
cium vocasse ; eumque cunctis suffragiis damnatum, pon- 
tificiis insignibus exutum, tribusque abstractis digitis in ti- 
berim datum fuisse praecipitem? cum Sergii III, Joan- 
nis X, XI, XII res gestas, et calamitates, Theodorae et 
Marotiae astu in romanam urbem invectas noverit, et Joan- 
nem XIV in custodiam datum, ibique Bonifacii VII iussu 
fame enectum 1 ? Ancipites vel ipsi historici haerent , 

1 Locupletissima, quae mediae aetati facem praeferunt, monu- 
menta proxime superioribus annis edita in germauia fidem hisce 

seque liti dirimendae impares monumentorum inopia fa- 
tentur, iurene an iniuria fuerit quis ad sacrae dignitatis fa- 
stigium evectus, eiusque nomen pontificum albo accensen- 
dumne sit, an ab eo expungendum L Quibus nixus argu- 
mentis adolescens fidem historico in romanos pontifices 
furenti detrahet, secumque statuet Bonifacium VIII, Ale- 
xandrum VI, Leonem X non adeo foedioribus morum ma- 
culis turpatos , quas quidam comminiscuntur ? Quonam 
auctore discet, risu excipiendum esse Aloisii de Barral ar- 
gumentum, qui ut evincat romanum pontificem posse in 
Christi fide nutare, ab eaque desciscere, in medium affert 
Petri lapsum; quasi vero Petrus in atrio principis sacerdo- 
tum ancillae respondens rem ex cathedra, quam necdum 
conscenderat, sanxisset? Quibus eruditionis praesidiis fidem 
resignabit historicis de Liberii lapsu sibi gratulanlibus ; cum 
iuxta religiosiores criticos omni destituantur fide laciniae 
illae et fragmina, quae se Hilarii nomine tegunt, quibusque 
evincere perditi homines adlaborant Liberium suae pondus 
auctoritatis sirmiensi conventui eiusque scitis adiecisse 2 ? 


Baronii, et qui Baronium exscripserunt, narrationibus magna ex 
parte elevant; et invidiam, qua a Theodora et Marotia quorumdam 
nomen conflagrat, imminuunt. 

1 Consule recens nec uno commendandum nomine compen- 
dium historiae ecclesiasticae Hcnrici Guliclmi Wouters, 

Annales Baronii, et criticcn Pagii, 

Delsignore Institutiones historiae ecclesiasticae. - Pontifices 
scc. IX, X, XI. 

2 Francisci Antonii Zaccaria c soc. Jesu dissertatio de com- 
mentitio Liberii lapsu. 

Gorgne - Dissertation critiquc et historique sur le pape Libe- 
re. - Paris MDCCXXXVI. 

aut Vigilium in diuturna trium capitulorum quaestione nu- 
tantem omni erroris labe piabit 1 ? aut denique integrum 
fidei decus vindicabit Honorio, seu cum epistolas ad Ser- 
gium constantinopolitanum patriarcham datas oggerunt, 
quibus silentii catholicis indicendi consilium probat: seu 
cum Sophronii Hierosolymorum patriarchae epistolam ab 
eo damnatam criminantur, et ad monothelitarum senten- 
tiam nullatenus Honorium accessisse secum ipse ducet 2 ? 
Fides nutet, imo ruat necesse est, si quosvis absque de- 
lectu libros adolescens criminationibus eluendis impar 
evolverit. 

Quid enim adeo sacrum, quid in maiori apud patres 
et seros nepotes religione, cui impiorum stilus pepercit? 
Libri Mosis in falsi suspicionem vocantur, orbis e nihilo 
eductio physicis disquisitionibus adversans traducitur; Adae 
sopor, et e quiescentis latere mulier educta, et mali colu- 
bri astu in fraudem pellecta cum orientalium fabulis com- 
miscenda : illud et addunt, longe ante Adam et reges et 
civitates constitutas, et artes floruisse ; quod commentum 
ratione annorum a Diodoro siculo, et Herodoto inita , et 
zodiacis Tentyris et Latopoli repertis confirmare conni- 
tuntur. Quid plura? Sacer evangeliorum codex, quem 
veluti e caelo delapsum suspicere, et vitae ipsius discri- 
mine tueri debemus, quos et quam absonos in sensus 
detorquetur ! Paucis vos volo. Cum tristi obsessum 

1 Palma - Praelectiones historiae ecclesiasticae tom. II, part. I 
cap. VII, de Vigilii agendi ratione in pertractanda controversia 
trium capitulorum. 

2 Acta et canones concilii VI apud Labbcum tom. VII. 

Christianus Lupus - Dissertatio de VI synodo. 

daemone Christus Dominus curavit, suoque nutu gregem suil- 
lum infera legio invasit: quid, inquiunt, daemon, quid dae- 
monum legio? nugae. Phantasiae aestu misellus ille abre- 
ptus sibi legionem daemonum capite cohibere videbatur. 
Christus Jesus ut sciens prudensque medens curationem 
aegro perappositam adhibet: mentis ille male sanus petit, 
ut legio, quam in praecordiis, inque sinu suo digrunnire au- 
tumabat, erumpat, inque sues irruat: annuit Christus, tum 
ille clamore et gestu gregem territat, sues fugitant, cum- 
que stagnis limoque oblectentur praesertim in aestuantis 
Palaestinae regionibus, hinc saltu sese dedere in aequor 
praecipites, inque undis suo lubitu volutati, sospites aestu- 
que temperato alacriores emersere *. Ad haec, ubi Christus 
ait Petro « Yade ad mare et mitte hamum, et eum piscem, 
» qui primus ascenderit, tolle, et aperto ore eius invenies 
» staterem, illum sumens, da eis pro me et te 1 2 ». Huic sen- 
tentiae, ait recentior interpres, subest ellipsis verbi, nimi- 
rum vende, ita ut idem sonet, ac vende piscem, et inve- 
nies pretium, quod pro utroque nostrum vectigal pensites. 
Praeterea cum Petrus studio accedendi ad Christum Do- 
minum e navicula in undas prosiliit, easque siccis vestigiis 
pressit, ibi etiam, nostro interprete auctore, latet ellipsis in 
littore : ita ut subsit sententia, Petrum in acta propter un- 
das obambulasse 3 . Auditum admissi risum teneatis? llaec 
tamen praepostera interpretandi ratio, quae omnem mira- 
culis fidem resignat, legentes in religionis exitium devocat 4 . 

1 Matth. VIII, 28, 29, 30, 31, 32. Mare. V, 11. Luc. VIII, 32. 

2 Matth. XVII, 26. 

3 Matth. XIV, 29. 

Haec Paulusii, Strauss , JLuckc, Baver germanorumque 

Missos heic facio, auditores, nec leves nec paucos 
errores, quibus recentium quorumdam philosophorum me- 
thodus scatet, cui qui pareat, agatne vitam, spiritumne du- 
cat, suaeque sit compos rationis, addubitet necesse est. 
Eos silentio praetereo, qui cognoscendi ordinem intertur- 
bant, obiectum subiecto permiscent, sursum deorsum dis- 
serendo cursitant, totaque via aberrant a veritate. Utque 
omnia comprehendam brevi : nec virtuti merces, nec male- 
factis poena, nec moribus suae constant leges : mentis vero 
actus nobiliores nervorum titillationi et motui, ordo physi- 
cus morali , Deus si quis illi super locus est, naturae dat 
locum, eique concedit *. Itaque iure hoc mihi videor esse 
dicturus, nisi in iuvenibus legendi lubido austeriori disci- 
plina cohibeatur, de eorum moribus deque religionis in- 
columitate esse conclamatum. 

Ne vero haec a me oratorie magis, quam vere dicta 
videantur; animum, amabo, auditores, ad rerum pruden- 
tiam convertite, mecumque historiae monumenta recogno- 
scite ; sic nullo negotio, quae ex prava lectione mala exun- 
dent, perspicietis. Ecquas non fudit lacrimas, ecquos non 

eiusdem instituti impia insomnia stilo vindice expunxit tum Joannes 
Ranolder, Hermeneuticac biblicae principia generalia, Quinque Ec- 
clesiis MDCCCXXXVIII. - tum Chassay Defense du christianisme. 
His praeivit Joannes Jahn, Enchiridion hermeneuticac biblicae. 

1 Willm, Histoire de la philosophie allemaude depuis Kant 
jusq^ Hegel. 

Annales de philosophie chreticnnc. 

Phillips, Histoire d^llemagnc sous lc point de vue de la rc- 
ligion, du droit, et de la constitution. Berlin MDCCCXXXII. 

Amand Saintks, Histoire critique du rationalisme allcmand. 

Histoire de la philosophie par Henri Ritter, Paris MDCCCXXXV. 

edidit gemitus communis omnium nostrum parens ecclesia, 
cum tot filios una impiorum voluminum lectione a suis am- 
plexibus divelli, suumque in sinum illa arma indoluit intor- 
queri, quae ad eius praesidium et tutamen erant capes- 
senda? Nondum eius vulnerum est obducta cicatrix, non- 
dum remisit dolor, nondum ex eius animo excidit, a for- 
tuita librorum lectione Manethem foedos hausisse errores, 
qui africam, asiam, ausoniamque infecere 1 . Haeret alte 
animo defixa calamitas, cum summum pietatis et doctri- 
nae in oriente iubar Bardesanem syrum memorat, qui 
cum insignem de religionis hostibus triumphum egisset, 
mox Valentiniani voluminis lectione consilium in deteriora 
referens ad hostium castra descivit, plurimosque in ruinae 
societatem qua auctoritate qua scriptis pellexit 2 . Dolet 
etiamnum ecclesia, necdum quatuor et decem seculorum 
lapsu in asia deleta opprobria cladis ab Eutvchete illatae, 
qui cum primo aetatis flore contra Nestorium in synodo 
ephesina strenue decertasset, eiusque ausus secunda ephe- 
sinorum patrum acclamatione protrivisset, aetate tandem 
devexus, et principis coenobii constantinopolitani antistes, 
nimium manichaeorum voluminibus oblectatus a veritate, 
quam propugnarat, defecit; et quamvis silere coactus, 
clauslroque conclusus, libris tamen asiam modo non uni- 
versam miscuit. Ingemit adhuc et Julianum halicarnas- 
seum in Caria, et Avitum hispanuni, alterum valentiniana, 


* Thcodorctus haeret, fabul. Iib. I cap. XXVI. 
Dictionnairc des herdsies. 

2 S. Epiphanius lib. II haeres. LVI (al. XXXVI;. 

Eusebius hist. eccl. lib. IV. rap. XXX. 

allerunt origeniana lectione in errorem prolapsos 1 ; nec 
sine recenti dolore commemorat Ilenricum IJulingerum, qui 
adolescens pietatem bonarum artium laude cumularat, qui- 
que in religiosae familiae album referri vehementius expe- 
tierat, uni Melancthonis libro acceptam retulisse labem, 
quae eius moribus et fidei insedit 2 . 

Sed quid ego singularia persequor, de longe graviori- 
bus sileo? Si Kiliastarum error per universas regiones 
orientis permeavit, nonne historia auspice et duce, Nepotis 
episcopi libris est crimini vertendum 3 ? Si hispania, et 
lusitania in fide nutarunt, nonne hanc illis cladem Priscil- 
liani scripta crearunt 4 ? Si novissima aetate boemia ab 
avita fide descivit, nonne crimini dandum est Wiclephi 
libris ex britannia in eas regiones inlatis 5 ? Enimvero si 
viri spectati et graves, qui doctrinam virtute exornarant, 

si inclitae, qua late patent, regiones suave Christi iugum 

« 

detrectarunt, ecquam spem fovebimus, iuvenes armis ad 
religionem tutandam destitutos in eadem firmos permansu- 
ros? cum praesertim omnem erroris serendi, regionumque 
ab avita religione avertendarum fiduciam impii scriptores 
in iuvenum perversione constituant. Foedissimus ille senex, 
verbis utar Josephi comitis De-Maislre, ille veterator, ille 


1 Annai. Baron. 

Bernino, Storia dellc eresie. 

Travasa, Storia degli crcsiarchi. 

2 Narratio de ortu vita ct obitu Ilcnriei Bulingcri, auctore 
.loscpho Scnilero, Tiguri in Helvetia MDLXXV. 

3 Euscb. Hist. cccl. lib. VII, cap. XXIV. 

* Ann. Baron. 

Aeneae Sylvii Pii II Historia Bocmica cap. XXXV. 


— 43 — 

nocendi artium scientissimus Vollaire impudentissime gloria- 
batur, se suis scriptis novam europae progeniem, novas 
vices, nova fata daturum, adolescentiumquc mentibus of- 
fusas tenebras vividiori veritatis luce victurum. Superiore 
seeulo labente scriptor italus stulte, sed nimium vere va- 
ticinabatur bellum religioni indicendum, sacris ecclesiae 
administris avita iura eripienda: suaque volumina, quibus 
in sacerdotes resque sacras fuerat impotentius debaccha- 
tus, succrescenti iuventuti nuncupat, ut recentioribus ideis 
imbuta, sua iura discat, et ecclesiae iugum noverit a cer- 
vice deiicere. Gaudeant itaque, sibi gratulentur, exsultent, 
et vesana gestiant laetitia impii scriptores, quod enim tot 
curis vigiliisque exoptarunt, iam sunt assequuti. 

Erat italia religionis studio inflammata ; in ecclesiae 
spem iuventus rectis temperata institutis adolescebat, suus 
religioni decor, suus sacris aedibus nitor, suum sacrorum 
administris obsequium, sua dignitas constabat. Pacis diu- 
turnitas catholicae religionis auctoritatem novis americae, 
indorum, sinensiutn accessionibus amplificarat. Ut vero ab 
inferis vesanus furor erumpens quorumdam, qui sacrum 
philosophiae nomen sibi usurpantes suis eam scriptis deho- 
nestarunt, mentes pervasit; hi sceleris foedere icto ad reli- 
gionem pessumdandam ingenii opes contulere, nullumque 
ad optata assequenda praesentius adiumenlum excogitarunt, 
quam structis ex libidine criminationibus fidem, lideique 
adsertores incessere, easque libris concreditas teneris adole- 
scentium animis defigere i . Quid multa? Brevi in iuvenibus, 

1 Huius globi consensionis tectis csl Encyclopcdia, testes Vol- 
tairii epistolae, (estis historia. 

Yoltaire a Damilavillc en mai MDCCLXI: « Courcz tous sus 

qui hisce erroribus inibuli ad omne nefas parati adole- 
verant, tantum in rem christianam odium exarsit, ut nihil 
ab eorum furore non foret extimescendum. Hinc mihi cre- 
dite, auditores, illae turbae, hinc illa in religionem vesania, 
hinc illi motus, hinc illae turbulentissimae tempestates, 
hinc illud rerum omnium certamen atque discrimen. Per 
universam, qua longe excurrit, italiam ab alpibus ad Pa- 
chini metas personuit, et personat adhuc impia illa vox 
nefariis vulgata libellis: piscatoris successor ad fallendos 
hamo pisces redeat, retium iactu vitam exigat, piscatui in- 
sudet; sacri coetus procul facessant, sacerdotes sunto pauci, 
egentes, inglorii, dignitate viduati. Quid vero sceleris fingi, 
aut excogitari potest, ad quod aetate superiore, et ineunte 
hac nostra libellis concitam ira plebem ruisse non legimus ? 
A gregibus sacri pastores abstracti, concreditum ovile lupo- 
rum incursibus patens, coenobia dissoluta, religiosae fami- 
liae dissociatae, earumdem bona direpta, virgines Deo devo- 
tae ex avitis domiciliis ceu territae columbae exturbatae, 
viri aequitatis servantissimi, qui nefario sacramento sese 


» h Tinfjimc habilement. Ce qui m’ incresse, cest les progrcs de la 
» philosophie, et 1’avilissement de l’ inf&me ». Oeuvrcs de Voltairc 
tom. LVII. 

A Saurin en octobrc MDCCLXI : « II faut que les freres reu- 
» nis ecrasent les coquins. «Ten viens toujours \h delenda est Carlha- 
» go ». m6m. vol. 

A Damilaville lc 4 fevrier MDCCLXII: « Engagez tous mcs 
» freres it poursuivrc 1' inferae de vive voix et par ecrit sans lui 
» donner un moment de rel&che ». m6m. vol. 

Mtfmoires pour scrvir a Thistoire eccldsiastique tora. II se- 
conde ddition. 

Histoire de Francc pendant le XVIII si£clc tora. III. 

devincire abnuerant, vel in dissitas plagas amandati, vel in 
vincula coniecti, vel ad supplicium indicta causa abrepti. 
Aeterni numinis laudes obticuerant, Dei nomen usurpare 
nefas, sacerdotes partim vestem mentiti fugam capessere , 
partim in latebris delitescere, templa impune expilari, et 
militibus hiemandis, aut equis stabulandis recludi. Sacrae 
imagines gladiis transfossae, et petulanti pede proculcatae; 
caelitum beatissimorum signa capite brachiisque imminu- 
ta, luto sordibusque inquinata, inter insanientis plebis cla- 
mores fune per urbium vias pertracta, vel flammis ab- 
sumpta, vel in profluentem deturbata *. 

Quaedam nimis indecora praetereo, cum magistratus 
impio in Deum furore correptus impudentissimam mulier- 
culam, quam rationis deam salutarant, in ara principe 
templi constituit, eique thus adolere, eamque votis et pre- 
cibus ambire non exhorruit. Si haec non omnium oculis 
usurpata, neque litterarum monumentis fuissent concredita, 
ecquis duceret evenisse? Testis est gallia, in cuius gremio 
nequissima belli fax in Deum, Deique templa, aras, sacri- 
que gregis pastores exarsit, quaeque nisi labente tempore 
esset restincta, omne pietatis vestigium stirpitus corripuis- 
set. Testis germania, plagaeque ad aquilonem versae vene- 
nata librorum colluvione a fide desciscentes. Testis hispania 
a pietate, quam tot annorum lapsu impensius coluerat, ad 
omne nefas dilapsa. Testis italia, quae belli incendio aestuans 
tot summos viros religionis studio flagrantes, ob eamque 
causam in invidiam vocatos, extorres in finitimis insulis 

• Barruel, Histoirc du clcrgc, pendant la r^volution fran^aise. 

Histoire dc Francc pendant !e XVIII si&cle. 

calamitatis finem praestolari conspexit. Testis haec urbs 
sedes veritatis et nifigislra,quae suo orbata parente indoluit, 
eumque primo Vindobonam ad latens fidei excidium aver- 
tendum, exinde in exsilium rapi, ibique aetate aerumnis- 
que confectam vitam cum morte commutare non sine la- 
crimis audivit K Testis iterum haec urbs, quae novum 
pastorem, et augustum patrum cardinalium senatum ab iis 
fluctibus ingemuit abreptum, qui in europam universam re- 
dundarunt * 2 . Et dubitamus adhuc, auditores, quin hae ca- 
lamitates ab uno pravorum librorum fonte profluxerint, 
cum easdem multo ante europae a noxiis libris impende- 
re sapientissimi viri divinarint? Exstant adhuc universi 
galliarum cleri expostulationes, quibus a Ludovico quinto- 
decimo efflagitarunt, ut impendens exitium a religione, a 
capite, fortunisque civium arceret 3 . Exstat adhuc vehe- 
mens et gravis tertiidecimi Clementis epistola, qua divina 
mentis praesensione pastores orbis catholici hortatur, ut 
concredito gregi prospiciant, neve socordes sinant, eius 
mores noxia lectione tabescere 4 . 

At vero nequeo oblivisci, me apud eos iuvenes verba 
habere, quorum animis alte inditus religionis amor me in 
spem bonam certamque erigit, quod contendo, assequendi. 
Itaque ut accedam ad id, quod mihi extremo loco dicen- 
dum proposueram, et quo uno omnia aequitatis et sapientiae 

i 

1 Baldassarri, Avvcrsit& c patimenli di Pio VI. 

2 Pacca, Mcmoric slorichc. 

3 III idus octobres an. MDCCLVIII. 

Senatus parisiensis VIII id. febr. an. MDCCLIX legem tulit 
<|uu poenis animadversum foret in impiorum voluminum auctores. 

'* Christianae rei publicae salus VII Kal. dcc. MDCCLV1. 

iura continentur : ecclesia legem tulit, nequis libros, qui- 
bus fidei moribusque creari posset periculum, legat, et 
haec infringentes scita a suo sinu et amplexu divellit : 
sic paucorum poena incolumitati communi consultum satis 
et provisum est. Ecquis non tenerae parentis curam agno- 
scat? ecquis non diligat? ecquis eidem obsequi studio im- 
pensiore detrectet? Veniant modo irrisores huius legis atque 
instituti, nobisque illudant, quippe qui hoc iugum, ut eorum 
fert sententia, recens muti deieclique subeamus. At primum 
ab ipsis quaero, numquid legi, quia recens est, non paren- 
dum ? Nonne omni bene moratae, aequisque legibus florenti 
reipublicae solemne semper fuit, novis morbis novam adhi- 
bere medelam, malaque ingruentia recentium legum consti- 
tutione cavere? Deinde nobis edisserant, quanam historia, 
quibusnam nixi argumentis morem hunc avitis ecclesiae 
aetatibus ignotum affirmant? Neminem vestrum fugit, ma- 
gnum illum animi maiorisque consilii virum Paulum IYI, 
quem ecclesiae universae bono et natura et vixisse uno 
omnes ore historici fatentur, Romae litteris publicis coe- 
tum constituisse, ut dispiceret, ne quid ex pravis libris 
christiana respublica caperet detrimenti K Id quoque cavit 
mens provida patrum Tridenti conscriptorum, qui munus 
nocentes libros in album referendi octo et decem patribus 
mandarunt; hic vero labor Tridenti inchoatus Romae tan- 
dem exitu secundo est absolutus 1 2 . Cum vero pravae 

1 Constit. Licet ab initio XII Kal. aug. MDXLII. 

2 Pallavicini, Storia dei concilio di Trcnto lib. XV, cap. XVIII, 
c lib. XXIV, cap. VIII. 

Pius IV constit. Cum pro munere dic XXIV mart. MDLXIV; 
constit. Dominici gregis eodem dic et anno. 

stirpes in horas singulas magis magisque adolescerent, ca- 
tholici orbis moderator et rector Pius V operae pretium 
duxit, alium ex probatis lectissimisque viris conventum 
creare, qui ab indice suum nomen est auspicatus. Quam 
societatem sanctissimo iure constitutam, Sixtus quintus, et 
Clemens octavus, omniumque maxime Benedictus quartus- 
decimus novarum legum accessione firmarunt i . Ergo si de 
nomine et forma legis quaeritur, eam non diffitemur re- 
centem, sin de re, eam cum ecclesia et ortam et adultam 
non dubitanter confirmamus. 

A nostrae enim religionis incunabulis tam acre in pra- 
vos libros odium exercitum est, ut ad apostolorum pedes 
impia volumina flammis absumenda certatim conferrentur 2 * * 5 . 
Quid memorem nicaenos patres, quorum suffragiis impia 
Arii volumina anathemati devota, eiusque asseclis est sacris 
interdictum ? cui concioni cum Constantinus imperator ad- 
fuisset, capite plectendum sanxit, si quis patrum suffragiis 
parere detrectasset. Quid referam synodum constanlinopo- 
litanam primam, quid ephesinam, quarum altera Aetii libros, 
altera Nestorii scripta solemni patrum consulto improbavit; 
cui iudicio ab utriusque Theodosii auctoritate robur acces- 
sit? Quid chalcedonensem conventum Eutychetis scripta 
damnantem ; quae suffragia Valentinianus, et Marcianus im- 
peratores augusti, exsilii perpetui poena sanxerunt? Quid 


1 Sixlus V constitutione Immensa aeterni Dei XI Kal. feb. 

MDLXXXVD. 

Clemens VIII constit. Sacrosanctam die XVII oct. MDXCV. 

Benedictus XIV constit. Sollicita ac provida VII id. iul. an. 
MDCGLHI. 

5 Act. apost. cap. XIX. 

lbae epistolam, Theodoreti scripta, Anthymi libros a syno- 
do V proscriptos percenseam; in quam sententiam et Justi- 
nianus imperator descendit, et manum iis praecidendam 
iussit, qui animadversa volumina exscripsissent? Praetereo 
synodum VI, et VII, in quibus lata lex est, ut gradu deiice- 
retur, si quis seu maiori seu minori fungens sacerdotio illos 
libros celaret; reliqua vero multitudo sacris arceretur. Quid 
romanos pontifices in hac lue arcenda perpetuo studio adla- 
borantes memorem ? Vultisne a Leone Magno exordiar, qui 
urbem hanc a Manethis asseclarum erroribus sensim ser- 
pentibus sospitavit ? Num a Symmacho, num ab Hormisda, 
aut Gelasio, quorum postremus, septuaginta antistitum coa- 
cto conventu, libros pravos in album recensuit eorumque 
lectione fidelibus interdixit ? Sed tacitus praeterire tempus 
illud nequeo, cum Hadrianus secundus, in synodo senten- 
tia patrum rogata, Photii e sede constantinopolitana detur- 
bati librum, quo in romanam sedem fuerat debacchatus, 
pedibus adstantium proculcatum iussit concremari L No- 
vissimis vero temporibus Leo X vocem contra Lutherum 
extulit, qua voce sacri praesules excitati, et Leonis exempla 
sectati eius libros ultricibus flammis devoverunt 1 2 ; furente 
incassum Luthero in impio libello, cui nomen « Adver- 
sus exsecrabilem antichristi bullam » 3 . Itaque vere dici 


1 Annal. eccl. Baronii. 

" Leo X const. Exurge Domine XVII Kal. iunias an. MDXX 
pont. an. VIII. 

Annal, eccl. Oderiei Baynaldi sub exordium sec. XVI. 

* Colligi cogitatione vix potest, quot diras in Leonem X P. M. 
evomuerit rusticus hic scurra popinam totus inhalans. 

Operum Marlini Lutheri tom. II. edit. Jcnae an. MDLVII. 

potest, perpetuum in usum hanc legem omni aetate luisse 
deductam. 

Quid ad haec adversarii? Quo se vertent? tenentur 
undique. At enim obganniunt, ingenitae libertati lex haec 
adversatur. Desinant aliquando impii homines, nobis hoc 
sanctissimo nomine illudere, desinant suos errores huius 
vocis dignitate honestare. Quid est enim libertas? num 
vivendi ex libidine potestas? num legum, quibus religio et 
societas stat, nullo poenarum metu contemptus ? Nonne 
ratione duce et magistra docemur, mala quibus privatorum 
mores, rei publicae tranquillitas, et ordo periclitantur, ar- 
cere? nonne conscientiae stimulis deterremur, quominus 
in impuris, morumque et religionis candori officientibus pa- 
ginis obtutum defigamus? Quae vis athenienses impulit, ut 
Protagorae libros de numinum existentia subdubitantes 
flammis in solemni populi concione abolerent 1 ? Quae vis 
M. Altilium praetorem adegit, ut Romae per praeconem 
nova quaedam volumina pristinae quiritium religioni adver- 
santia undique contraheret, comburerelque 2 ? Romae, Lu- 
cio Spurio Posthumio consule, lex de sortilegis libris concre- 
mandis lata, cuius legis vim, Tito Livio auctore, discimus 3 . 


1 « Protagoras Atheniensium iussu urbe atque agro est cxlcr- 
» minatus, librique eius in concione combusti ». Cicero de natura 
deorum lib. I, cap. XXIII. 

4 Praetoris edictum « Libros omnes vaticinos, literasque ad 
» se ante calendas apriles deferrent ». T. Livius lib. XXV. 1. 

3 Consulis verba in senatu « Sacriliculos foro, circo, urbe ex- 
» pellerent, vaticinos libros conquirerent, comburerentque, omnem 
» disciplinam sacrificandi, praeterquam more romano, abolerent ». 
Id. lib. XXXIX, num. XVI. 

Hac ipsa in urbe, Caesare Augusto rei publicae habenas 
moderante, bis mille nocentium voluminum in rogum 
coniecta C Desinant ergo veteratores vaferrimi, quod grae- 
cis et quiritibus laudi dant, id crimini christianae religio- 
ni vertere. 

Sed finis sit. Temporis enim usura me monet, ne ve- 
stra diutius humanitate abutar : longiorem enim orationem 
materies, breviorem sapientia vestra postulabat. 

Quocirca ingenui, bene morati, europae universae 
llos et spes, adolescentes, quorum causa haec a me dicta 
sunt, vos extrema oratione compello. Vobis, qui in rei 
litterariae, ct severioris doctrinae stadio desudatis, acces- 
siones pietatis, et scientiae publicis mandatas litteris, prae- 
miisque honestatas gratulamur, et quibus gaudemus partis, 
easdem exoptamus manentes. Ne, quaeso, ne vos, o meae 
animae, meumque delicium, a tramite arrepto deturbent 
impiorum consilia, qui vobis vel invitis noxia volumina 
obtrudent. Vestram illis fidem, vestrum in religionem stu- 
dium obiicite. Quo pede coepistis, currite, quibus auspiciis 
studia inchoastis, absolvite. Graecorum patrum disertissimi, 
cui ab eloquii dignitate aureum est partum agnomen, sen- 
tentiam vestris alte animis figite, sermonibus identidem 
usurpate, re exprimite : « Miles es Christi? obarmare: pu- 
» gil es fidei ? macte virtute » 1 2 . In medio posita omnibus 


1 « Postquam pontificatum maximum Augustus suscepit, quid- 
» quid fatidicorum librorum gracci latinique generis nullis vel pa- 
» rum idoneis auctoribus vulgo ferebatur, supra duo millia con- 
» tracta undique concremavit ». Svetonius in Augusto num. XXXI. 

2 IrpoiTittr); st rS Xpt^s ; oitXt^a : zBXqr/j; st 7 svvouog; «v- 
dpt%8. S. Joannis Chrysostomi Itomilia in S. Barlaam martyrem. 

laurus, in medio palma. Pulcrum et decorum est pro aris, 

✓ 

pro fide, pro Christo dimicare, pulcrius vincere, cum im- 
mortalitate coaequandum, si quis hostium ausibus protritis, 
vitamque pro religione paciscens aeternum ecclesiae tro- 
paeum constituerit. 

DE SACRIS PEREGRINATIONIBUS 


ORATIO 

HABITA IN COLLEGIO LAURETANO SUB EXORDIA STUDIORUM 
KALENDIS DECEMBRIBUS AN. MDCCCXXXIX. 


Quod a Deo optimo maximo, caeiilibusquc universis, 
auditores quotquot me vestra honestatis praesentia lectis- 
simi, fueram plus vice simplici precatus, ut augustiora rei 
Christianae monumenta meis daretur oculis usurpare, id 
mihi non humano consilio, sed superno numine video ineun- 
te hoc anno obtigisse. Itaque sensi novo neque ante id 
temporis percepto pietatis motu animum pertentari , cum 
domum Virginis hospitam eminus aerium tholi caput attol- 
lentem advena sum conspicatus, cum beatos postes comi- 
nus institi, sacrisque oscula fixi parietibus, quos alma Dei 
parens eiusque aeterno coaeva Patri proles in vitales au- 
ras elata diu coluere *. 0 ante alias quas aspicit sol, oras 
beata piceni littoris plaga , quae domi servas Nazareth , 

1 Quos alma domus cieat afieetus, testis sit omnium instar 
M. Antonius Muretus latina venustate et copia ad aureae aetatis 
scriptores quam proxime accedens. 

« O caelo dilecta domus, postesque beati, 

» Quos ego iampridem tota mihi mente cupitos, 

» Nunc primum veteris voti reus advena viso, 

» Salvete, adspectique mihi feliciter estcl 
» En ego iam supplex procumbam atque oscula figam 
» Parietibus sanctis, spargamque hoc pulvere crines. » 
Carmine ad B. Virginem in aede laurctana. 


Chrislique Servatoris calcas vestigia ! Jactent, nec invideo, 
iaclent aliae urbes cyclopia moenia ausu pelasgo exstru- 
cta 1 , efferant perantiqua constitutae civitatis iura, osten- 
tent amphitheatra, circos, aegyptiis incisas nolis pyramides, 
columnas rostratas, e marmore constituta tropaea; praedi- 
cent stratas secto lapide et in longum abeuntes vias, moles 
in altum iactas et portuum ostia bene fida ratibus, subli- 
mes arcus honorificentissimis senatusconsultis victorum no- 
mini excitatos: indigetum fana, consulum basilicas, frontes 
templorum etruscis decoratas artibus, acroteria, peristyla 
lemniscis, et camillis doricis aut Corinthiis ornata, num- 
quid vestrae se ausint urbi conferre? Sunt haec enimvero 
avitae virtutis argumenta , artium florentissimarum exem- 
pla, posteritatis praecepta, mutae quaedam historiae nar- 
rationibus scriptorum longe firmiores. Sed quantum huma- 
na divinis, fluxa aeternis, gloriolae praeterlabentis aura 
incerta veritati, religioni superstitio subest, tam lato di- 
scrimine reliqua terrarum quot sunt quotquot fuere de- 
cora urbi vestrae decedent. Ad ea aspectanda cernere 
est in dies inque horas singulas germanos, anglos, gallos, 
ab extrema americae plaga devectos , qui Tanaim , qui 
Tamesim, qui Vistulam, quique Istrum bibunt, conflue- 
re, et modo in oris et corporis conformatione Laocoontis 
anguineo nexu cum filiis impliciti, modo in hilari innu- 
bique fronte Apollinis e Martiae caede reducis, modo in 


1 Cyclopia monumenta quos terant auctores, vide Pelil-Radcl, 
Recherches sur les monumcnts cyclopccns, 

Nibby, Viaggio antiquario da Roma, 

Canina, Monumenta antiquitatis. 

glaucis atticae Minervae oculis, modo in soluto et expedito 
gressu Mercurii alipedis nuncii, tam acri defixos obtutu, ut 
eos stupore in marmorea signa versos diceres. Atque uli- 
nam idem omnes studium corriperet nobilissima christiani 
cultus monumenla prece et votis ambire ! fides et pietas 
efferrent se aliquando et revirescerent. Itaque cum extre- 
ma hac tempestate perspicerem aegyptiae, graecae, elru- 
scae, latiaeque vetustatis vestigia, quanta fieri potest ma- 
xima animorum contentione disquiri, viarumque labores, 
extentis finibus pererratis, effusosque sumptus in iis et 
cognoscendis et lineari pictura describendis hauriri ; cum- 
que meas nimium saepe aures obtunderet, muliebris 
parvique animi esse, rudiorisque aevi reliquias, ad sacra 
rei christianae monumenta iter moliri ; patientiae modum 
censui ponendum, et causam quae nobis cum bonis omni- 
bus communis est, data occasione vindicare. Huc accedit, 
quod meus ad vos adventus aliquam grati piique animi si- 
gnificationem adversus augustam Dei parentem, praesidium 
piceni, auspicem urbis lauretanae, praestitem huius post 
tantas rei publicae labes reviviscentis collegii prope suo 
iure efflagitabat *. Quocirca peto a vobis, ut ad me sacrae 
peregrinationis ineuntem vindicias, suaque Christi religioni 
sanctissima iura asserentem vestra voluntas accedat. 

Primum omnium non plane teneo, qua fronte, quove 
rationum obtentu religionis hostes, ceterique male de re 
christiana sentientes ausint inter aetatis incultioris usus 


1 Leo XII P. M. maximi vir animi consiliique collegium ill)- 
rico-piccnum rei publicae calamitatibus pcrdiu attritum erexit, ct 
societati Jcsu concredidit an. MDLCCXXVI. 

sacras excursiones amandare. Ecquid sodes censoria taxan- 
dum nota existimant? num e patriis finibus demigrandi 
morem ? at parvi se animi, omniumque aetatum instituti 
nescios produnt. Num a pietate id alienum ducunt? at eo- 
dem sese obstringunt, quod reprehendunt crimen. Dissitas 
enim regiones obire tum animi causa, tum ad hominum 
mores et studia discenda, tum ad hostiles ausus perfrin- 
gendos, sociosque ad officium revocandos, sive ad quaeri- 
tanda compendia, mercesque et coemendas et commutan- 
das, sive ad artium optimarum opes congerendas, sive ad 
ingenium telluris tentandum, eiusque varios legendos fe- 
tus, nullo non tempore in more institutoque maiorum po- 
situm novimus. Memoriae proditum est, Alexandrum ma- 
cedonem cum asiam minorem victoriis peragraret, cumque 
Troadis oram legeret, Sigeum data opera conscendisse, ut 
Achillis, cuius res gestas in homerico carmine suspexerat, 
tumulum conspiceret, mutumque cinerem aemulae virtutis 
suspirio donaret. Quid plura? Quos magna graecia iactat, 
sapientes syriam, chaldaeam, indorum urbes, initis plurium 
annorum itineribus lustrabant, ut doctiori cuique aures 
darent, peregrinas arriperent doctrinas, domumque opimis 
scientiarum mercibus onusti remearent. Fuit haec olim, 
fuit Athenarum laus, cum legum sanctitate bonarumque 
artium nobilitate florerent, ut nemo discendi cupidus ado- 
lescens non sibi ad illud philosophiae et eloquentiae domi- 
cilium contendendum duceret. Hinc Hortensius eloquii fa- 
mam, hinc M. Tullius eamdem gloriam Hortensio praere- 
ptam, hinc M. Cato morum disciplinam, hinc T. Pomponius 
non cognomen modo altici, sed humanitatem et atticos le- 
pores deportavit. Et vos philosophi, quos heic honoris ergo 

nomino, cuinam nomen vestrum ferre acceptum nisi 
Pythagorae peregrinanti debetis? Cum enim Phliuntem ve- 
nisset, cumque plura docte et copiose disseruisset, quaesis- 
setque ex eo Leon phliasiorum princeps, quam profiteretur 
artem, et in qua sese exerceret, permodeste quidem sed vere 
respondit, se nec sapientem, nec sapientiam, sed sapientiae 
potiundae studium et cupiditatem profiteri : hinc factum, ut 
quotquot ad veri vestigationem se conferant, honestissimum 
a philosophia teneant nomen L Eccuius ad aures Plinii 
senioris non est illapsa fama, qui naturae scrutator et ve- 
stigator, huius viscera pertentavit, lapidum agnationes et 
necessitudines rimatus est, florum fruticumque familias, 
connubia, foetus, quid quaeque ferat quid ve recuset regio, 
accurate est persequutus, vitamque ipsam cognoscendi 
studio posthabuit? Cum euim in Baiarum tepentibus sca- 
tebris rusticaretur, cumque Vesevus horrificis immugiens 
ruinis cineream nubem, flammarumque globos evomeret, 
ruptisque fornacibus ignitum flumen eiectaret, cumque ci- 
ves, advenae, accolae metu exanimes diffugerent, senex pe- 
riculi immemor phaselum conscendit, in igniti montis crepi- 
dine exponitur, audacter accedit, nec instantes ignis vor- 
tices, nec liquefacta saxa eiaculata expavescit: sed qui 
dies eius votis cumulum imponere debebat, posuit et vitae. 
Dum enim sulphurea grando, pulvereusque imber praeci- 
pitat, Plinius crassiori caligine spiritu obstructo enectus 
est 1 2 . Usque eo discendi illum cupido pellexit! Quod iter 

1 Cicero, Tusculanarum disputationum lib. V, num. III. 

Diogenes Laertius in Pythagora. 

Clemens Alexandrinus, Stroma t. lib. IV'. 

Plinii senioris exitum attigit Plinius iunior lib. VI, epistola 

longe laetioribus auspiciis non ad Vesevi modo, sed ad ae- 
stuantis Aetnae, aeoliaruiuque insularum viscera aggredi , 
nec duris fracto laboribus animo prosequi, et maximo re- 
rum physicarum compendio absolvere, in laude censendum 
est redivivo Plinio, naturae legum peritissimo Lazaro Spal- 
lanzani, qui vertente anno MDCCLXXXVI eorum montium 
scrobes, saxa, arenas, fornices, fundoque imo exaestuans 
sulphur tum disserendo, tum imagine aere expressa euro- 
pae demiranti obtulit L 

Sed quorsum haec? ea mente, ut teneatis, quam ini- 
quo in rem christianam sint animo, qui commendatione 
et laudibus hos viarum obitos labores eflerunt, eosdem 
pietatis ergo initos risu dicteriisque incessunt. Ecquis 
non stomachetur, ecquis tam impudentem non aegerrime 
ferat audaciam? Licuit omni aetate Cestii pyramidem, 
Caeciliae Metellae turritum monumentum, Titi Vespa- 
siani victoris arcum, Traiani et Antonini columnas histo- 
ricis exornatas signis invisere ; licuit Memphim, The- 
basque contendere, provincias Nili fluentibus intersectas 
obire, aegyptia delubra, statuas, arentia et exsucca corpora 
liquore torrente illita, linteoque pelusio obligata conqui- 
rere, mentemque maiorum ex inscriptis volucruin, an- 
guium, hominumque formis discere; licuit extremas ocea- 
no penitus divisas oras lustrare : templa autem Dei vetusto 
saxo structa impune non licebit adire ? 

Ecquodnam autem tantum nefas, aut immane scelus 

XVI ad Tacitura missa: contra ca alii lucis usura a servis cura spo- 
liatum ferunt. 

* Lazaro Spallanzani, Viaggi alie duc Sicilic, Milano 
MDCCCXXVI. 

in sacris hisce decursibus homines solerlissimi vident ? Pa- 
tientes eorum strophis aures commodemus: quid tanto hiatu 
concrepent, accipiamus : utque teneatis, me vim eorum, quae 
obiecta sunt, non elevare; quid auctores, et cohortis nequis- 
simae primipili, quos gregariorum vulgus ceu ignavum pe- 
cus subsequitur, ferant, in apertum prodam. Luterus ita- 
que, quo magistro et parente serviles impii cultus compedes 
sese exuisse gloriantur, cui bono, inquit ira concitus in Am- 
brosium Catharinum rei Christianae in tridentino conventu 
vindicem, crebrae dissitaeque excursiones ad templa, aras- 
que Mariae? quid vota, votivaque itinera? Oh stultum et 
excors vulgus, quid diem conteris et operam 1 ? Probrum 
est, et scelestum facinus, quod rem christianam dedecorat, 
impotentius rabidoque ore latrat e genevensi academia Cal- 
vinus, sese in longas dare vias, aliamque prae alia aedem 
venerari 2 . Qui sacro se devovent itineri, sic alias super 
alias acervant querelas Magdeburgenses, una ara, uno tem- 
plo, uno telluris angulo Deum concludunt, et invitum ceu 
in vincula custodiasque detrudunt: nonne omni te labe 
immunem praestabis, purioremque prae te religionem feres, 
si aeternum numen nullis arctatum spatiis sive frequentis- 
simis in urbibus, sive medio deprehensus mari, sive rura 
inter et silvas advoces in vota, manusque ad Deum sup- 
plices tollas 3 ? Eadem saeculo IX ineunte Claudius tauri- 
nensis, eadem XII Henricus tolosanus, eadem saeculo XIV 

1 Marlinus Luterus, Responsio ad libruin Ambrosii Catha- 
riui, Operuin tom. II edit. Jenae A1DLYU. 

2 Joanncs Calvinus, Institutiones Christianae religionis lib. 
IV, cap. XIII, num. VII, Opcr. tora. IX Amstelodami MDCLXXI. 

J Centuria VI cap. VI, Centuria VII cap. X. 

Wiklephilae occinuerunt. Omnis itaque ratiocinationis tra- 
mes ad hoc caput revocatur: Deum cuncta suo numine 
complere. Nos vero hoc damus: ad hoc ratione ducimur, 
natura agimur, fide edocemur, omnium sapientium voce 
monemur. Quid ergo? Demoliendane templa, solo exae- 
quandae arae, nullus, ubi sacris Deum places ritibus, eique 
re divina lites, superstes erit locus? Numquid integrum 
Deo non erit sedem sibi alicubi praeoptare, ubi splendi- 
diore cultu sacra peragantur, divinae assonent laudes, ad 
caelestia animi coeuntium flectantur, sacer ad concionem 
minister ascendat, virtutisque semitam sternat; ubi Deus 
vocatus adsit, oculos ad lacrimas orantium volvat, et beni- 
gnas supplicibus aures applicet? « Deus, vocem extollit 
» vates caelesti plenus numine, Deus in templo suo, sileat 
» coram eo omnis terra 1 ». 

Nefas est, inquiunt, sacra aedium limina peregrinando 
adire, cultumque certis definire limitibus. At edisserant, 
quaeso , curnam hebraeis solemne pesach, quod syris sonat 
pascha, nonnisi in foribus templi hierosolymarii fas foret 
immolare 2 ? Curnam tribus per anni orbem redeuntibus 


1 Habacuc II, 20. Ut plenius vim sententiae teneamns, lectio 
hebraea ita fert. « Et Dominus in templo sanctitatis suae: sile a 
» faciebus eius omnis terra ». 

♦ 

Graecus interpres vertit: « Eu).«/S ctoBu arJ xocGoms aiirs nu.- 
» gu. r, yJj ». « Adoret coram vultu cius omnis terra ». 

Syrus legit « trepidet a conspectu eius universa terra ». 

Arabs vertit « vereatur a facie eius universa terra ». 

Paraphrastes caldaeus « Dominus autem voluit collocare maie- 
» statem suam in templo sanctitatis suae, a cuius conspectu consu- 
li mentur omnia idola terrae »>. 

2 Deuleron. XVI, 2. « Immolabisquc phasc Domino Deo 


— 61 — 

festis omnes viri solyraum templum adire, Deumque sup- 
plici prece ambire debuerunt 1 ? Nonne Jacob mystico 
experrectus sopore Deum suo numine eo loci adstantem 
sentit, eique aram saxo structam excitat, oleoque oblinit: 
eique regioni sacrum condit nomen Bethel, domum Dei, 
veteri abrasa voce Luza, quae vox amygdalum sonat 2 ? Quot 
vota quove studio erga Dei domum regius psaltes conci- 
pit, eiusque futura decora caelesti exsultans laetitia conspi- 
catur 3 ! Quam humili, supplicique prece in solemni tem- 
pli inauguratione usus Salomon ! ut benignas oranti dedit 
aures Deus, nebula templum obnupsit, tiuminis maiestate 
complevit , ignique caelitus delapso hostias absumpsit ! 
quae uberiora expeti queunt promissa, quam quae Deus 
per noctem Salomoni adstans spopondit? se in fidem reci- 
pere populum, qui in aede sancta oraverit, suas aures eo- 
rum votis patere, suosque oculos ad eos verti, qui sedis do- 
miciliique sui limen intrarint 4 . 

♦ 

» tuo de ovibus, et de bobus in loco, quem elegerit Dominus Deus 
» tuus, ut habitet nomen eius ibi ». 

Et vers. 5 eiusdem cap. « Non poteris immolare phasc in qua- 
» libet urbium tuarum, quas Dominus Deus tuus daturus est tibi: 

» Sed in loco, quem elegerit Dominus Deus tuus, ut habitet 
» nomen eius ibi ». 

1 Deuteron. XVI, 16. a Tribus vicibus per annum apparebit 
» omne masculinum tuum in conspectu Domini Dei tui in loco quem 
» elegerit: in solcmnitatc azymorum, in solcmnilate hebdomadarum, 
» et in solemnitate tabernaculorum ». 

2 Genes. XXVIII, 16, 17, 18, 19. 

3 Psalmis, V, XIV, XXIII, XXVI, L, LXXVII, LXXXffl, 

cx v , cxxi , cxxxi , cxxx vn. 

III Regum, cap. VIII, et IX. 

II Paralip. cap. V, VI, VII. 

Quid ad haec adversarii ? quos suo obtendent colo- 
res errori? Aut enim aliam, ac Christus constituit, reli- 
gionis rationem et formam inducant, aut sua de senten- 
tia abscedant necessc est. Auctor siquidem, et rei Chri- 
stianae constitutor Christus, cum nondum excessisset e 
pueris, Solymam nutricio et matre comitantibus contendit, 
templumque solemni Patrem supplicatione placaturus adiit. 
Perbeati illi dies, unde auspicatissimum christiana duxit 
exordium religio, nonne omnium honestissima sunt pere- 
grinatione exorsi? Cum novo sidere novum signante iter 
tres viri qua genere, qua doctrina, qua dignitate principes, 
composito sabaeis e plagis digressi, ad Christi vixdum in 
auras vitales editi stramineum praesepe supplices procum- 
bunt, eumque auro regem, mvrrha hominem, thure Deum 
fassi, fidei prae se primitias tulerunt. Quid ego evangelii 
praeconem et vindicem Paulum loquar, qui moras sibi in 
itinere nexas abrumpens Solymam concito cursu conten- 
dit, ut solemnibus pentecostes adforet 1 ? 

Ne quis vero effugii sit super locus adversariis, suf- 
fragia ineamus, testes edamus, mentem patres sanctissimos 
rogemus, in quam si omnes coeant, nae causam tenuimus 2 . 
Itaque vos vos appello, quos doctrinae et sanctitatis lumi- 
na posteritas sera suspicit, vos, quibus nec ad veritatem 
perscrutandam ingenium, nec animus ad tutandam defuit, 

1 Act. XX, 16. 

? Cum patrum in idem inclinant sententiae, ab iis abscedere 
nefas esto. Hoc premit argumento Julianum Augustinus. « Non 
» omnium de hac re sententias commemorabo, sed ponam pauca 
» paucorum, quibus tamen nostri contradictores coguntur crube- 
* sccre et cedere. »> Adversus Julianum lib. 1, cap. III. 

vos qui effrene vivendi genus qua voce qua scriptis coer- 
centes hominum mores a vitiis ad virtutem traduxistis, la- 
teque serpentes errores stilo vindice coarguentes integrum 
Christi disciplinae decus asseruistis: vos inquam edicite, 
nefasne sit, obita peregrinatione ad nobiliores orbis Chri- 
stiani aedes contendere? Audire mihi videor graecorum 
disertissimum pontificem Joannem aureo eloquio confer- 
tissimae concionis aures demulcentem, nobilisque animi 
sensus hisce verbis efferentem. Oh utinam annis attritae, 
morbisque conflictatae vires sinerent, neve gregis concre- 
diti gravioribus curis distinerer, alacer viam corriperem, 
gressuque propero evolarem ad carcerem regali aula augu- 
stiorem, ubi ferreo revinctus compede athleta Christi Pau- 
lus libero ore fidem est tuitus ! Quam vellem iisdem colla * 
manusque insertare nexibus, osculaque iis libare, gre- 
mioque sancta fovere vincula gemmeis monilibus longe no- 
biliora. Si mihi integrum foret, praeoptarem cum Paulo 
vincto in eadem tenebricosa custodia squallere, quam cae- 
lestium choris interesse C Humilis, pisciumque venatu 
vitam trahentis Petri tumulum, subdit Augustinus, prono 
vultu, inque genua provoluti colunt reges, ad gelidum mar- 
mor posito diademate procumbunt supplices, dum Caesa- 
rum tumuli squaliore et situ tabescunt, exesique vetustate 
fatiscunt 1 2 . Nec salis: cum in sacro hipponensis ecclesiae 
coetu alter alteri obtrectasset, famamque laevo rumore 
obtrivisset, non inultos eos dimisit Augustinus, iterque 


1 S. Joan. Chrys. hom. VHI in cap. IV ep. ad Ephesios num. 
I, II, oper. tom. XI edit, maurin. 

2 S. Augustinus ep. XLII, opcr. toni. II. edit, plantin. 

ad s. Felicis nolaui cineres ab utroque iussit institui, ut ex 
ancipiti causa, quam ultro citroque agitatam nullis compo- 
nere testibus quiverat, exiret *. Quas verborum faces non 
admovet. Basibus, ut ponticae regionis antistites intermis- 
sum ad martyris Christi Eupsychii tumulum integrent iter, 
natalique eius festo intersint 2 ? Quibus parcit hortatibus, 
ut se monstrante se ineunte viam desides excitet 3 ? Qua 
vero effertur laetitia, quibus gaudiis cumulatur, cum civitas 
moenibus effusa ad martyrum tumulos extra pomerium 
solemni pompa glomeratur, cumque hinc illinc stipati con- 
ventus hymnis, plausibus, epulis, piaeque indulgentes hila- 
ritati diem festum agitant 4 ? Quid Gregorium, cui a Na- 
zianzo nomen, memorem, quid Gaudentium brixianum 
pontificem loquar ? quorum alter quo animi candore, qua 
fide, quove virtutum comitatu ad martyrum tropaea sit ac- 
cedendum edocet alter vero Hierosolymam pietatis ergo 
contendens, Caesareae, a sanctissimis virginibus Basilii 
magni neptibus, pretiosis quadraginta martyrum Ivpsanis 
donatus, simul ac Brixiam se recepit, amplissimam excita- 
vit aedem, marmoreaeque arcae sacra pignora credidit 6 . 

Itaque ne plura, quae sunt modo non innumera, ex 

' S. Augustinus ep. CXXXVII tom. II eiusd. edit. 

2 S. Basibus ep. CCLII ad episcopos Ponti, oper. tom. III 
edit, maurin. 

3 Id. ep. XC V ad Eusebium Samosatorum episcopum, tom. eod. 

'* Hom. XVII in Barlaam martyrem, hom. XVIII in Gordium 

martyrem, hom. XIX in sanctos quadraginta martyres, tom. II, 
eiusd. edit. 

5 Oratione XXIV in S. Cyprianum marlirem, ed. maur. 

c S. Gaudcntii brixiani episcopi sermo in dedicatione Basili- 
cae concilii sanctorum. 


omni antiquitate contraham documenta, hoc maneat, sacris 
ad martyrum caelitumque beatissimorum monumenta obitis 
peregrinationibus pietatem refoveri , religionis vires innu- 
triri, mentem in virtutum studio obfirmari, nobiliores ad- 
versus Deum affectus exseri latiusque explicari, in spem 
veniae firmiorem animos adduci, concretas mentis labes 
elui atque emaculari, Deumque io supplices indulgentio- 
rem supernis peregri nantes remunerari muneribus i . Quod 
si cui mens conflictetur difficultatibus, qui flat, ut Deus 
aliam praeter aliam aedem benigno despiciat lumine, ube- 
rioribusque ornet muneribus : nae is secum reputet, non 
haec sine arcana vi Dei abditoque numine contingere, qui 
amplioribus praemiis fidem advenarum muneratur 2 . Hinc 
illi ad sacras Palaestinae plagas omni aetate, dissitisque e 
regionibus concursus, tam vehementi pietatis studio initi, 
ut quid sibi e fide decedere ducerent, nisi sese in vota 
precesque iis in oris effudissent, ubi Christus Dominus 
institit, suoque cruore abruptum Deum inter et homines 


t 

1 Haec pleniori orationis ambitu persequitur Chrysostomus 
homiiia in sanctos Juvcntinum et Maximinum martyres, oper. tom. 
H edit, maurin. 

Hanc perrumpit difficultatem Augustinus bis verbis: « Quis 
» potest consilium Dei perscrutari, quare in aliis locis haec mira- 
» cula fiant, in aliis non fiant? mullis notissima est sanctitas loci, 
» ubi beati Felicis nolensis corpus conditum est. Numquid non et 
» africa sanctorum martyrum corporibus plena est? et tamen nus- 
» quam bic scimus talia fieri. Sicut enim quod apostolus dicit, non 
» omnes habent diiudicationem spirituum ; ita nec in omnibus me- 
» moriis sanctorum ista fieri voluit ille, qui dividit propria unicui- 
» que, prout vult ». Ep. CXXXVII ad clerum et populum Hipponen- 
sem, oper. tom. n edit, plantin. 

foedus icit *. Hinc ad Petri et Pauli cineres, sacraque apo- 
stolorum limina, regum angliae, germaniae, galliae, reique 
Christianae antistitum nullo non tempore accessus 2 : hinc 
ad s. Jacobi in gallaecia, ad Michaelis angelorum principis 
in monte gargano, ad s. Felicis in campanis oris, ad s. Mar- 
tini turonensis, ad sanctae Dei Parentis in hungaria, in ba- 
varia, in brabantia, inter praerupta alpium iuga, nobilis- 
simas aedes itinera instituta, omnium gentium litteris mo- 
numentisque consignata. 

At enim haeretica lue afflati homines ne causa, quae 
conclamata est, penitus cadant, pauculas e Hieronymo 
decerptas sententias oggerunt, a quibus suo patrocinium 


1 « Adorasse ubi steterunt pedes Domini pars fidei est, et 
» quasi recentia nativitatis et crucis et passionis vidisse vestigia ». 
Hieronymus ep. XLVI ad Desiderium, oper. tom. I edit. Vallarsi. 

Quot vero catervatim iter ad Palaestinam agerent, liquet ex eo- 
dem Hieronymo. « Longum est nunc ab ascensu Domini usque ad 
» praesentem diem per singulas aetates currere, qui episcoporum, qui 
» martyrum, qui eloquentium in doctrina ecclesiastica virorum vc- 
» nerint Hierosolymam, putantes minus se religionis, minus habere 
» scientiae, nec summam ut dicitur manum accepisse virtutum, nisi 
» in illis Christum adorassent locis, de quibus primum evangclium 
» de patibulo coruscaverat. Quicumquc in gallia fuerit primus, huc 
» properat, divisus ab orbe britannus, si in religione processerit, 
» occiduo sole dimisso, quaerit locum fama sibi tantum, et scriptu- 
» rarum relatione cognitum. Quid referamus armenios, quid persas, 
» quid indiae, et aethiopiac populos, ipsamque iuxta aegyplum fer- 
» tilem monachorum pontum et cappadociam, ,syriam, caelen, et 
» mesopotamiam, cunctaque orientis examina? » Ep. LXYI nomine 
Paulae et Eustochii ad Marccllain, oper. tom. I edit. Vallarsi. 

Beda, Historia ecclesiastica' - gentis anglorum. 

Baronius, Annales ecclesiastici. 

petunt errori i . Sed attritam hominum frontem miramini, 
auditores. Quis enim bethlemicum adeundi specum acrio- 
ri correptus studio, quam Hieronymus? quem nec urbis 
deliciae, nec amplissimae dignitatis spes, nec amicorum 
hortatus et lacrimae detinuere, quominus ad Christi Do- 
mini cunas, abruptis necessitudinum vinculis, praepes evo- 
laret? Quid Hieronymo ad sanctum praesepe, quod Christi 
infantis vagitibus assonuit, plorante beatius, qui insomnes 
noctes rerum divinarum dulcedine delibutus sub exesae 
rupis fornice exigens, animo gaudia caelitum aequabat? 
Quibus texit hortatibus epistolas ad Desiderium eiusque 

i 

sororem Serenillam, ad Marcellam, ad Rusticum, ut omni 
rei familiaris cura posthabita, nullaque interiecta mora, ad 
Palaestinam iter corripiant, suaeque indulgeant pietati! 
Paulae vero feminae lectissimae et optimati vertit laudi, 
quod in suspiria et lacrimas effusa Christi Servatoris tu- 
mulum, et cunas coluerit, eiusque in Cal varii et Oliveti iu- 
gis veluti recentia vestigia fuerit suaviata 2 . Improbat, haud 
eo inficias, et pervellit Hieronymus vagos inanesque vel 
ad sacras aedes excursus, cum praesertim aut a vitae ra- 
tione, atque instituto absint, aut innocentiae labem et rui- 
nam possint inferre. Hinc Paulinum, qui avitis opibus af- 
fluens nuncium humanis rebus remiserat, monachumque 
agebat, dehortatur Hieronymus, ne Palaestinae iter ag- 
grediatur, neque iniquo animo ferat Solymorum carere 

1 Matthias Berneggcrus in opusculo, quod malo ausu inscri- 
psit: Idolum Lauretanuin eversis Baronii, Canisii, Turriani, Tursel- 
lini fulcimentis deiectum. Argentorati MDCXIX. 

2 Epistolis XLVI, XLVII, CVIII, CXXII, oper. tom. I edit. 
Vallarsi. 

conspectu C Addo et illud. Eustochio rarissimi exempli 
virgini auctor est Hieronymus, ut domo pedem perraro 
efferat, inque penetralibus martyres colat 1 2 3 . Cui ergo du- 
bium controversumque erit, quin omnes ii, quorum aucto- 
ritate, adversariis non abnuentibus, quaestio haec com- 
ponenda est, in unam mentem inque linum consilium ive- 
rint, dissiti ad sacras aedes itineris labore et Dei iram 
remitti, et pios erumpere affectus, et fidem integrascere, 
uberrimosque in rem christianam fructus conferri? Num er- 
• go sapientissimos , quos commemoravi viros, aut fraudis 
dolique mali insimulabunt, aut errore lapsos, caecoque cir- 
cumactos studio ferent? Sapiant itaque alii cum Lutero, 
sapiant cum Calvino, sentiant cum Berneggero, Erasmo 
astipulentur , Claudii laurinensis, turpissimique impio- 
rum gregis vestigiis haereant: dulce mihi et decorum est 
cum Chrysostomo, Gregorio, Basilio, Hieronymo, Augusti- 
no desipere. 

At vero causae eorum labefactato firmamento, quo se 
vertant, prorsus ignoro. Hunc enim morem apud omnes 
gentes sive moribus excultas, sive efferatas, spissisque su- 
perstitionis tenebris obsitas convaluisse, ante oculos est. 
Possem hoc loco innumeras arabum catervas ad Mahometi 
tumulum vere ineunte quotannis peregrinantes percensere, 
quae oasim, interiectamque solitudinem nullo ad hospites 

1 « Non Jerosolyniis fuisse, sed Jerosolymis bene vixisse lau- 

» dandum est. Nec quidquam fidei tuae deesse putes, quia Jcrosoly- 
» mam non vidisti ». Ep. LVIII. 

3 « Sempcr te cubiculi tui secreta custodiant; semper te- 
» cum sponsus ludat intrinsecus. Foris vagentur virgines stultae, tu 
a intrinsecus esto cum sponso ». Ep. XXII ad Eustochium. 

excipiendos domicilio, nullis diversoriis munitam, nullis fon- 
tium scatebris recreatam, sed perpetuo retorridam sole hila- 
res excurrunt, ut criminum, quibus obstricti sunt, poenas 
deprecentur. Possem iapones memorare, qui Amidae fanum 
praerupto in monte constitutum, ab extrema Nangasachi re- 
gione conscendunt, quod cum attigerint, perinde ac si cae- 
lum manu feriissent, proiiciunt animas, et lucem perosi 
sese dant ex alta rupe praecipites, beatiorem, ut stulte au- 
tumant, diem inituri. Ego vero illa nimis antiqua praete- 
reo, cum iliades suppliciter tristes, pectusque pugnis plan- 
gentes templum Palladis adibant, mentemque iratae deae 
delinire lacrimis et prece connitebantur. Nec referam alte- 
rum a Romulo regem Numam Pompilium, qui Aegeriae 
nymphae fontem, et vocalem silvam urbe relicta identidem 
celebrabat, ut divinis responsis fatidicisque oraculis, prout 
fabulabatur, confirmatus leges de sacris ferret *. Omnium 
aetatum litteris solemnis arvalium fratrum pompa praedi- 
catur, quam bisseni sacerdotes spicea comas implexi coro- 
na, unguentis delibuti, stipati praetextatis ex amplissimo 
ordine camillis ad lucum Cereris via campana deducebant: 
quo cum accessissent, fratrum antistes vaccam honorariam 
in tetrastylo mactabat: quae divina res cum perageretur, re- 
liqui caput velis obnupti carmen saliares in modos modula- 
bantur: quod arvale collegium, quum Gordianus rerum sum- 
mae praesset, adhuc supererat 2 . Quid loquar ferias latinas 
conceptivas; cum solemnes Jovi latiali hostias consul victor 


‘ T. Livius lib. I, c. XXI. 

2 AUi e monumenti dc' fratelli Arvali raccolti e comeutati da 
Gaetano Marini. Roma MDCCXCV. 

cum reduce exercitu in algidi montis cacumine ad XIV ab 
urbe lapidem immolabat: ad quas aras populi romani so- 
cias et amicas aequi, volsci, aurunci, hernici catervatim 
commeabant? Quid Jovis anxuris, quid Jovis tarentini,quid 
Antii, quid Fortunae delubra , quorum tholo navitae mediis 
e fluctibus sospites votivas suspendebant tabellas? At vero 
hos latinos ritus adversarii laudibus efferunt, et gentem 
togatam rerum dominam in hac religionis dignitate prin- 
cipem demirantur: iidem ad martyrum monumenta insti- 
tutum iter laevis oculis spectant, calumniisque deterunt. 
Ergo cultus qui idolis attributus, commendatur, qui Deo 
aeterno, improbatur. 

At vero obtrectatores calumniam petulanter conflantes 
suis laqueis praefocemus. Nec turpe ipsis nec criminosum 
est Calvini cineres adire, Rousseavii hortos, in quibus di- 
rum in rem christianam bellum moliebatur, adire, easque 
quercus, quae genevensem eius domum obsepiunt, ceu sa- 
cras demirari : rus vero, quo se Voltairius recepit, quodque 
obscoenissimis foedavit voluptatibus, eiusque fuit libidinum 
diversorium, obita e dissitis regionibus via, ingredi, florem- 
que et fruticem demessum, auro gemmisque cariorem tueri. 
Islebiura in saxonum plagis, qua in urbe vitales in au- 
ras Luterus, fatale religionis monstrum, elatus est, prona 
colit germania, novamque Bethleem salutat: eiusque ad 
tumulum, ceu ad apostolorum valvas supplex advolvitur. 
Paucis ab hinc annis, saeculo tertio redeunte, quo saxo- 
nes auspice et duce Lutero a catholicis castris descivere, 
festi solemnesque dies indicti. Vidisses Luteri tumulum au- 
laeis, sericisque conspicuum, aureos lychnos e laqueari- 
bus demissos, facibus renitentia conclavia, floreis omnia 

exhilarata corollis. Qui rhenum, qui danubium bibunt, con- 
fluxerant: aderant oratores communis laetitiae signa augen- 
tes, qui diem illum sibi auspicatissimum efferebant; qui 
dies imperium babylonis, hoc nomine Romam notant, fregit, 
servile iugum e cervicibus germanis excussit, et antiqua 
iura annorum lapsu pessumdata redonavit. Nec satis: litte- 
ris proditae sunt conciones, fasti, tituli, quo huius diei ad 
posteros quam diutissiraa perennaret memoria 

Sed proiectae audaciae homines sua satis impudentia 
damnatos, qui omnia libidine non ratione metiuntur, missos 
faciamus: vestrum enim nemo est, auditores sapientissimi, 
quin intelligat, quam longissime a veritate abhorreant, qui 
a veritatis duce et magistra defecere. Nos itaque tamquam 
deliros rideant, nos male habeant, conviciis dicteriisque 
figant : numquam enim nec eorum sannis commovebi- 
mur, nec ab instituto abscedemus: pietatique erga magnam 
Dei parentem indulgentes, beatissimum hoc conclave, quod 
caelesti munere ac dono in italiae gremio locatum est, et 
prece et votis ambiemus. Ecquis dubitabit adhuc domum 
hanc omni sacri cultus officio, piaeque mentis significatio- 
nibus prosequi, cum tanta erga tectum hoc Virginis natale 

* 

1 Pluribus abhinc annis mihi in manus incidit libellus, ocu- 
losque cursim et raptim in epigraphen conieci, cuius, ni me lu- 
dit memoria, haec erat sententia : 

SACRIS . MANIBVS . LVTERI 
SANCTAE . LIBERTATIS . ADSEKTORl 
VINDICI . RELIGIONIS 
TERTIVM . A . SBRVITVTE . DELETA 
SAECVLVM 

.GERMANIA . PLAVDENS 
GRATVLATVR. 

religio omnium animos imbuerit; ut publicam dant prodita 
posteris monumenta fidem? Hanc primitus pietatis speciem 
prae se tulit Helena Constantini parens augusta, hanc Eu- 
docia, hanc Heraclius, hanc spectatissimi sacrorum anti- 
stites, hanc exercituum duces, hanc, ut ceteros silentio 
praeteream, Ludovicus IX galliarum rex, qui aeternum 
agnomen virtute partum ceteris hereditarium reliquit. Cum 
itaque rei militaris scienlissimus imperator Massilia solvis- 
set, et secundo cursu cum classe octingentarum et mille 
triremium ad orientis littus transmisisset, ut regionem bea- 
tissimam Christi cruore rorantem e servili barbarorum iugo 
vindicaret, nihil illi potius fuit, quam conclave hoc quod 
augusta Dei parens, eiusque vir sanctissimus Josephus, 
Jesusque humani generis servator diu coluit, regio apparatu 
venerari. Dies certus exercitui indicitur, qui dies ut primum 
illuxit, mira animos laetitia perfudit. Legiones in suas sin- 
gulae cohortes, turmas, et manipulos discretae, aequata 
fronte, structo agmine, festivos inter lituos atque aera cano- 
ra alacres gressum confertim glomerabant: a nitidiore so- 
lis iubare arma galeaeque rutilabant. Rex nivali advectus 
equo, lemovicuin, pictonum, santonum, velaunorum, al- 
lobrogum nobilitatis flore stipatus , vultu oculis fronte 
habitu pietatem praefert. Ut divinae domus procul fastigia 
apparent, equo rex desilit, desiliunt proceres, terramque 
genu petentes non voce, non clamore, sed lacrimis et su- 
spiriis Dei parentem salutant. Reliquum viae lumina de- 
missi, veniamque petentes absolvunt. Ut sacratum limen 
attigit Ludovicus, ter et quater perbeatos postes ample- 
xans et osculans: grates, inquit, libi, summe caeli regna- 
tor, et grates tibi, magna parens, quod hisce oculis tuam 

domum aspiciam, luumque ingrediar conclave : vitam paci- 
scor, sanguinem voveo, pulcramque opto pro religione mor- 
tem oppetere. Nec spes eum fefellit, neque incassum vota 
cecidere. Nam barbaros secundo praelio fregit, regionem 
praesidiis communivit, et inter belli labores peste afflatus vi- 
tam cura interitu commutavit *. Oh pietas ! oh prisca fides ! 
oh dextera non armis modo, sed fide et religione praestantior! 

1 Rem omnem ordine persequitur eiusdem aetatis historicus 
incomptus licet stilo, at plenus fidei, quem operae pretium est ita 
narrantem accipere: « Nec silendum arbitror, quam humiliter, quam 
» catholice se habuit rex devotus in peregrinatione, quam fecit de 
» Acon in sancta ac devota civitate (sic) Nazareth. Nam in vigilia 
» Annuntiationis Dominicae (scii. an. MCCLl) ivit indutus ad car- 
» nem cilicio de Sephora, ubi ea nocte iacucrat, in Cana Galilaeae: 
» inde in montem Thabor, inde eadem vigilia descendit in Nazareth. 
x> Cum autem a longe sanctum locum videret, descendit de equo, 
o flexis genibus devotissime adoravit, et sic pedes incessit, donec 
» humiliter civitatem sacram, et pium locum incarnationis intravit. 
» Ea dic pane et aqua devote iciunavit, quamvis plurimum laboras- 
» set. Quam devote ibidem se habuerit, quam solemniter et glorio- 
» se fecerit celebrari vesperas, matutinas, missam et cetera, quae 
» ad solemnitatem tam celebrem pertinebant, testes esse possunt, 
» qui alTuerunt: de quibus nonnulli attestari veraciter possunt, sive 
» edere potuerunt, quod postquam Filius Dei in eodem loco de glo- 
» riosa Virgine carnem assumpsit, numquam tam solemne tamque 
» devotum officium fuerit ibi factum. Ibidem rex, missa in altari 
» Annunciationis celebrata, sacram communionem accepit. Et domnus 
» Odo tusculanus apostolicae sedis legatus ad maius altare ecclesiae 
» missam solemnem celebravit, et sermonem devotum fecit ». Gau- 
fridus de Bcllo-loco in vita S. Ludovici IX cap. XXIJL 

Quibus verbis haec adseripsere Bollandiani socii : « Cum ibi 
» fuit S. Ludoyicus , aedes sacra nondum translata erat ». Acta SS. 
dic XXV augusti. 

t> 


Digitized by Google 


— n — 

Quid ego summos rei Christianae antistites in hac aede 
beneficiis ornanda commemorem? aut magnam Dei pa- 
rentem in habenda et referenda gratia, supplicumque vo- 
tis ad bonos exitus ducendis referam ; cum historica satis 
monumenta loquantur *? 

At vero aetati, in qua sumus, iniurius forem, si aut 
fidem prorsus extinctam, aut pietatem collapsam, aut sa- 
crum hoc conclave obeundi studium omnino elanguens du- 
cerem. Vivit adhuc, et vivit quamvis rei publicae calami- 
tatibus conflictata, avita virtus: vivit, seque non dubiis si- 
gnificationibus prodit. Viderunt superiores aetates sedis ro- 
inanae antistites, imperatores, reges, regumque uxores ante 
hoc Dei parentis signum procumbere ? vidit et nostra. Vi- 
derunt amplissimos viros e patrum cardinalium senatu heic 
in principe ara divinae rei operari? vidit et nostra. Vide- 
runt e summo ordine primores germanos, gallos, anglos 
muneribus hanc cumulare aedem ? vidimus et nos. Mode- 
stia vestra, lectissimi auditores, me impedit, quominus ea 
qua vellem libertate de hoc lauretano pontifice 1 2 , de prae- 
tore urbano 3 , deque insigni patrum canonicorum collegio 
verba faciam. Hoc mihi absque assentationis nota vere 
videor esse dicturus, oppido paucas europae urbes cum viris 
hisce, quos honoris causa nominavi, vitae integritate, mo- 
rum castimonia, religionis prolatandae studio posse conferri. 

Vobis vero, ingenui nobilesque adolescentes, qui inter 

1 Historia domus laurctanac auctore Horatio Turscllino c 
Soc. Jcsu. 

2 Aderat Alexander Bernetti patricius firmanus pont. Laureti. 

5 Henricus Orfei urbevetanus nunc temporis pontifex eaese- 

natium. 


collegii huius septa ad bonas artes rectosque mores insti- 
tuimini, vobis datum est, quod irritis votis alii sibi prae- 
optant, beatissimum hoc Christi Servatoris, et divinae matris 
conclave quotidie oculis usurpare, quotidie ingredi, et intra 
sanctissimos hosce parietes vobis, domui, patriaeque vestrae 
veniam pacemque adprecari. Singulari hoc Dei munere 
ac dono, dum licet, fruiminor : et cum aetate confirmati, 
scientiarum compendiis aucti patrias sedes remeabilis, ne 
quaeso, ne gravate feratis sanctissimae Dei parentis domum 
identidem remigrare. Et si forte rei familiaris distenti cu- 
ris, aut rei publicae administratione impliciti, aut adversa 
tentati valetudine, aut annis ingravescentibus obsiti pedem 
huc conferre nequeatis ; memori saltem prece, memorique 
suspirio sacratum hoc limen adite *. 

1 Pietate, litteris, frequentia cumprimis floret laurctanum col- 
legium, quod in flde et tutela est magnae Dei parentis. 


QUANTUM PRAESIDII A GRAECIS LITTERIS 
INGENIA MUTUENTUR 

ORATIO 

HABITA IN COLLEGIO MUTINENSI LN EXORDIO STUDIORUM 
IV NON. DECEMBRES AN. MDCCCXXXIIII. 


Non mediocrem avitae gloriae labem, praesul prae- 
stantissime 1 , vosque omnes quotquot frequentes conve- 
nistis viri eruditissimi, inurere illi videntur, qui maiorum 
vestigiis neglectis et veteris institutionis severitate excussa 
ad optimarum artium metam praepostero tramite enitun- 
tur. Adolescentium enim in nobilissima studiorum palae- 
stra decertantium dignitati et progressibus consultum satis 
et provisum ducunt, si tenerae mentes a severiore sapien- 
tia revocatae inanibus nulliusque frugis cognitionibus innu- 
triantur. Parabiles enim, inque medio positas scientiarum 
opes obtrudunt, novumque docendi discendique genus 

1 Aderat vir spectatissimus, rei litterariae in ditione atestina 
praepositus, Aloisius Rangoni marchio, qui doctrinane magis, an 
virtute, quibus generis auxit ornamenta, claruerit, nescias. Hunc 
egeni altorem, miseri solatorem, bonae artes cultorem, eruditi mac- 
ccnatem munificum habuere. Pietatem, religionisque studium vel 
difficillimis temporibus numquam intermissum humanitate et mo- 
destia cumulavit. Oculorum morbum, quo ingravescente aetate diu 
laboravit, aequo animo tulit contemptor terrestrium, praemia ma- 
nens non interitura. Paucis ab hinc annis rebus humanis exemptum 
omnes boni fleverunt. Si viri, qui me eximie dilexil, desiderio 
moveri negem, mentiar certe. 

excudunt ; quo adolescentibus remissis, desidentibus, nihil 
cogitantibus atque aliud agentibus doctrinarum omnium su- 
pellex ultro illabatur. Praeter haec permultis gravis insedit 
opinio, crescentis ingenii aciem hebescere, si quam inivi- 
mus studiorum viam insistamus, assuetisque praeceptionibus 
discentium mentem fingamus. Quid multa ? graecis bellum 
litteris cient, nosque in iis tradendis actum agere criminan- 
tur. Itaque et os obtrectatoribus obstruere, et querelis mea 
voce occurrere, mentesque, si quae de via deflexerint, ad 
saniora revocare, et graecis litteris sua iura, suamque asse- 
rere dignitatem decrevi. Itaque valeat apud vos, viri mu- 
tinenses lectissimi, veritas, quam adversae debilitare nitun- 
tur opiniones, vestraque sapientia et aequitate recreetur ; in 
cuius patrocinio me vestra humanitas, oculi, vultus, atque 
ora sustentant. Metu enim quo trepidabat, solvitur, in- 
que vulgus mea laetior emanat oratio, cum tacitus me- 
cum ipse revolvo, graecas a me litteras ea in urbe prae- 
dicari, qua in urbe vehementius excultae non sine eximia 
maiorum vestrorum laude floruerunt. Illuxit quidem huic 
urbi actas illa, qua nemo laudis cupidus adolescens latinas 
italasque litteras a graecis disiunxit. Quibus enimvero 
praeconiis etiamnum apud seros nepotes academia intra 
domesticos Grillenzonii civis amplissimi parietes instituta 
non effertur, e qua viri eruditissimi omnibus ad dicendum 
praesidiis ornati prodiere 1 ? Cui M. Antonii Crotoniatae, 
cui Francisci Porti cretensis nomen ignotum, qui aditum 

1 « Florebant Sadolctus, 'Cortcsius, Molza, Milanius, Fal- 
» loppius, et alii multi, qui optimis in artibus gloriam summam 
» consequuti sunt ». Alexander Caprara e S. J. in elogio Caro- 
li Sigonii. 

ad graecas artes iamdiu interclusum reserarunt, et ad haec 
studia excolenda veluti signum aliquod extulerunt 1 ? Au- 
spicatissimus, patriaeque vestrae honestissimus semper fe- 
retur et praedicabitur ille dies, cum calendis februariis anni 
MDXXXYI publica senatus auctoritate domicilium fuitgrae- 
cis litteris hac in urbe constitutum, ad quas arripiendas mira 
omnes alacritate confluxerunt 2 3 . Vestrum nomen, viri mu- 
tinenses, toties ornatur, quoties relatum legimus, Carolum 
Sigonium in antiquitatis monumentis facile principem in 
Porti locum suffectum confertissimae iuvenum manui atti- 
cas opes reclusisse, et atheniensium, lacedaemonumque in 
re publica tuenda virtutem aurea narratione esse prose- 
quutum 3. Vivit sane, recentique apud vos laude floret 
Franciscus Molza, qui graeca adolescens arripuit, sensu- 
que exquisitiore gustavit 4 ; nec posteritatis oblivione 

1 « Franciscum Portum mutincnses conduxerunt, ut graecas 
» litteras publice profiteretur. Erat autem Portus temporibus iis 
» facultatis huius facile princeps. Quare non cives tantum, sed 
» et exteros doctrinae fama alliciebat ». L. A. Muratori in vita 
Sigonii. 

2 « Magnus tunc erat ardor iuvenum mutinensium in pa- 
» laestra eruditionis ». Muratori loc. cit. 

Tiraboschi Storia dclla Letteratura lib. III, cap. II. n. XIII 
tom. VII, p. II: e lib. I, cap. IV. n. XIII tom. VII, part. I. 

3 Fidem laudibus, quibus Sigonium uno omnes ore histori- 
ci in graccis litteris extollunt, cumulate addunt libri, quos in vul- 
gus edidit - de republica atheniensium - de atheniensium et lace- 
daemoniorum temporibus - Aristotelis opera rhetorica. 

A Josephus Lugli, doctor decurialis eloquentiae tradendae in 
mulinensi athenaeo an. MDCCCXXXIII Francisci Molzae nomen 
venusta oratione honestavit. 

De Molza haec apud Giraldum coaevum scriptorem : 

extinguitur Tarquinia, quae in avi nomen ivit, comptaque 
oratione Carmidem et Critonem Platonis e graeco conver- 
tit *. Inter vos constat, praecipuum augusti patrum cardi- 
nalium senatus decus Jacobum Sadoletum latinam scriben- 
di venustatem et copiam graecis litteris cumulasse 2 . Ae- 
terna sane lauro sibi frontem praecinxit Ludovicus a Ca- 
stro veteri, cum poeticas leges ab Aristotele descriptas 
vertens, easque eximia eruditione enarrans edocet, qua 
iter carpendum, ut ad poetarum sedem praerupto in monte 
sitam contendamus 3 . Qua vero graecarum litterarum co- 
pia abundarit Varro vester, acer delitescentium in italiae 
tabulariis monumentorum conquisitor et vindex Ludovicus 
Antonius Muratori, in anecdotis edendis innotuit 4 . Haec 
domestica exempla sibi proponat velim, atque imitari con- 
discat mutinensis iuvenlus, retineat acriter atque constan- 
ter eam laudem, quae gentis nominisque vestri praecipua 

« Franciscus post vernacula, in quibus suae iam eruditionis certa 
» documenta dedit, latina graecis et hebraeis coniungit, inter raris- 
» sima ingenia connumerandus ». De poetis suor. temp. dial. I. 

1 « Tu non modo ctruscam politissimam linguam, sed lati- 
» nam, sed graecam optime calles ». His verbis Tarquiniam af- 
fatur Franciscus Patrizi, cum ei tertium volumen' peripateticarum 
quaestionum inscriberet. Patrizi opera Basileae MDLXXXI. 

9 Sadolctus Leoni X ab epistolis in psalmorum, et Pauli ad 
romanos epistolae enarratione praesidium a graecis est mutuatus. 

3 Muratorio assentior, qui Ludovici natale solum non Ca- 
strum vitreum, ut multorum scripta ferunt, sed Castrum vetus la- 
tinc etTerendum duxit. 

Muratori, vita dei Castclvctro. 

Tiraboschi, storia della italiana lelteratura, tom. YII parte III. 

“ Lombardi, storia della italiana letteratura nel scc. XVIII 
tom. IV. 

censeri debet. Itaque hoc animo ad orandum accedens in 
eo enitar ut evincam, quantum graecis litteraria res publi- 
ca debeat. Quo nobilioris facultatis vindicias postulo, eo 
aequius est impensiore studio vos humanissimos homines 
verba mea excipere, mihique animum advertere. 

Primum omnium edisserant, quaeso, graecarum litte- 
rarum osores, quaenam ex disciplinis, quae in communi 
hominum usu versantur, non summopere huius sermonis 
praesidio muniatur. Num theologos, aut eos qui in veri ve- 
stigatione adlaborant, num oratores aut poetas proferent? 
At enim lucem e medio tollit, qui quas memoravi facultates 
atticarum artium ope nudat. Paucula summatim delibemus. 
Agedum animum appelle ad omnium doctrinarum longe 
principem et parentem, Dei ipsius nomine honestatam, 
theologiam loquor, cui rei christianae tutamen concredi- 
tum est, et dignitas. In arenam descende, manus consere, 
pugnam capesse, sententias argumentis conclude, perduel- 
les pugnantia loqui ostende, eosque coargue; impar pugnae 
pedem referes, spem tibi ipse palmae incides, primo in- 
cursu te fundet hostis, causa tibi e manibus dilabetur, nec 
scientiae, quam profiteris, nomen tenebis, si graece ne- 
scias. Enimvero in medium veniat quaestio, quae inge- 
nia doctissimorum virorum torsit , de discrimine inter 
ofAoou giov et ofjLoiouciov , quae vis et potestas utrique tri- 
buenda ; ut vocem priorem ariani reformident , quippe 
quae Filio diam eamdemque cum Patre ouatav vindicet: 
altera vero auribus arianis non ingrata, assimilem, non 
eamdem ac Patri naturam Filio adseribit : quarum vo- 
cum pondus interturbantes Ursacius et Valens arianorum 
ductores in sirmiensi conventu omnia miscuerunt, turbas 

civerunt, plurimosque dolo malo in fraudem, inque sce- 
leris societatem egerunt *. Age vero, tuis assonet auri- 
bus vox <S , goTo>coc, qua tum ephesini, tum chalcedonen- 
sis, tum florentini conventus patres Virginem Matrem 
Deo auctam esse edixerunt. Si te graecae lateant litte- 
rae, haerebis, in erroris discrimen vocaberis; una enim 
eadeinque vox in contrariam trahi sententiam potest 2 . 
Quot sevit lites in conventu Francfurti ad Moenum coacto, 
gallos inter germanosque pontifices praepostera nicaenae 
sententiae interpretatio, cum quaestio de imaginum sacra- 
rum cultu incidisset 3 ! Jamvero si pro romani pontificis 

* S. Athanasius epistola de synodis num. XXXIV, oper. 
tora. I, ed. maur. 

Idem, refutatio hypocrisis Mcletii et Eusebii, tom. II. 

Prudentius Maranus, Divinitas Jesu Christi lib. IV, cap. XXIX. 

Marius Victorinus, adversus arianos lib. I. 

Palma, praelect. histor. cccles. tom. I, cap. XXX. 

Natalis Alexander, dissert. de et c[iotuots'J. 

Fassini, dissert. de voce bfio&SKv. 

E re fore duco, si et illud adiungam, non paucos cl recte 
sensisse, nec a voce bfj.ots7tov pepercisse. 

2 Epistola s. Cyrilli inter acta synodi cphesinae, an. CCCCXXXI. 

Concilium chalcedonensc an. CCCCLI, act. IV, et V. 

Concilium florentinum an. MCCCCLXXXVIII collat. XII. 

Vox S-sroxs;, si eam active efferas, et acuas in penultima, 

gignentem Deum innuit: contra ea si efferas passive, et accentum 
ad syllabam alteram retrahas, Sesrsxsc, a Deo genitam sonat. 

3 Synodo II nicaenae, quae et oecumcnica VII, perpetuo in 
usu fuit vox npcffxvvhv, non vero Xocrpcvztv, cum imaginum cul- 
tum suis scitis sanciret; quarum vocum potestatem non assequu- 
tus, easque praepostere vertens latinus interpres ansam errandi 
praesulibus dedit. Compone sententias patrum nicaenorum cum 

potestate et iuribus sit tibi dimicandum, si cum acerri- 
mo adversario res sit de acaciano, de photiano schismate, 
si graecorum cum latinis dissidii in synodo florentina 
compositi sit tibi mentio inficienda; nonne haec e mediis 
graecorum historiis retrusa atque abdita erunt tibi eruen- 
da ? Quot vero aut ambigue dicta, aut aliam in sententiam 
detorta, aut interpretum incuria subobscure implexeque 
translata graecarum litterarum face claruerunt! Constat 
inter historicos, Basilii voces de Evagrio antiocheno abso- 
num in sensum deflexas, ecclesiae annalium conditorem ac 
parentem Baronium, ut scite a sociis Bollandianis edoctum 
est, in fraudem egisse C Si omni nestorianae labis suspi- 
cione sanctissimum praesulem Chrysostomum eluas, eius- 
que sententias vel leviori vacare culpa evincas, nonne 
praesidium a graecis arcessas, oportet 2 ? Quot acuit in- 
genia unus et alter locus epistolae Julii pontificis, qua cum 
eusebianis graviter de illatis Athanasio iniuriis expostulat; 
eosque Romam contendere, nicaenisque scitis parere de- 
trectantes corripit: quarum litterarum interpres a Julii 
mente recedens ab acrioribus criticis coargutus est 3 . A 

sententiis in lalinum translatis apud franefurtienses. Acta synodi 
nicaenac apud Labbeum, concil. tom. XII. 

Natalis Alexander, dissert. VI in scculum VIII. 

Trombelli, dissert. X de cultu sanctorum. 

1 Acta SS. in vita s. Antonii die XVII ianuarii §. IX, num. 
XL et XLUI. 

Pagius in notis criticis Baronii an. CCCLXXXIX, num. IX. 

Valcsius in notis historiae cccl. Socratis lib. VI, cap. III. 

2 Id praestitit p. Daniel c S. J. dissert in hom. III Chrys. 
ep. ad hebracos. 

3 Constant in notis epist. I s. Julii ad Eusebianos an. CCCXLII. 


Digitized by Google 


— 83 — 

meo munere abesse reor eos vocis libertate perstringere, 
qui Baronio auctore et duce Constantinum salutari lavacro 
Romae a s. Silvestro lustratum ferunt, eosque carpere, 
qui Eusebii, Sozomeni, Theodoreti historica monumenta 
latine reddentes, in sensus a mente scriptorum alienos de- 
fluxere C Quid pluribus? quae de Christo domino litteris 
mandata sunt, si unum Matthaeum detrahas, graece so- 
nant : eorumque vim probe versio latina interdum vix 
refert 1 2 . Quis vero tot nobilissimos rei christianae vindi- 
ces, adsertores, et parentes ingenio sludiisque affluentes 
queat in numerum digerere, qui fidei penitiora dogmata 
acriter perscrutati viam ad eadem oppugnanda sepserunt? 
quorum si te fugiant scripta, manca inchoata ac debilis 
erit sacrarum doctrinarum scientia. Quis enim Athanasio 
in Trinitatis augustae mysteriis enodandis acrior quis niti- 
dior et pressior? Quis cum Basilio doctrinae copia sublimi 


1 Quaestionem dc Constantino lustralibus aquis abluto eno- 
darunt sodales Bollandiani, die XXI maii, comment. hislor. cap. I, 
in quorum sententiam rccentiores critici ivere. 

Valcsius in notis Eusebii. 

2 « Proprietatem graecam latinus sermo non explicat ». 
S. Hieronymus adversus Jovinianum lib. I, num. XIII, edit. Vallarsi. 

« Translatio e graeco in latinum attenuat sensum » S. Am- 
brosius enarrat, in ps. XXXVIII, num. XLIX, edit. maur. 

Idem dc veteris testamenti versionibus ait: « septuaginta vi- 
» rorum sententias magis sequitur ecclesia : et hic sensus est pla- 
» nior ». Serm. IX in ps. CXVIII, num. XIII. 

Eamdem fert sententiam s. Hilarius tract. in ps. CXVin, 
num. I , et lib. XI de Trinitate num. XVII, edit. maur. 

Mullis in medium collatis exemplis rem confirmat Alphonsus 
Salmeron e S. J. prolcgom. XVII in hist. evang. 

ac modo non divina conferendus ? quis Nazianzeno limatior 
et comptior, qui veneres elegantiamque sectatus robore 
dicendi nervisque non caret? Quis Nysseno aptius oratoris, 
philosophi, theologique partes exsequitur? Quis Chrysosto- 
mo uberius et plenius mores ad rectum fingit, doctrina 
imbuit, virtutes serit, bellum vitiis grassantibus indicit? ut 
tacitus Athenagoram, Talianum, Justinum eruditionis uber- 
tate affluentes praeteream *. Nullius est tantum flumen 
ingenii, nulla dicendi vis et ubertas, quae non dicam 
exornare, sed ne enarrare quidem valeat optime de re 
christiana meritos conventus Ephesi, Antiochiae, Byzan- 
tii, Nicaeae, Caesaraeae, Ancyrae, Chalcedone, Tyri coa- 
ctos : ut patrum conscriptorum numero sapientiaque florue- 
rint: quam strenue contra gliscentes errores dimicatum, 

• quo religionis studio signa collata! Quo factum est, ut 
quotquot ex inferis sese in posterum extulere errorum ca- 
pita , infirmata et comminuta hisce armis fuerint: quod re- 
ligionis christianae armamentarium in tenebris et situ iace- 
ret, nisi graecarum litterarum lumen accederet. 

Age vero ne semper patres, patrumque comitia medi- 
temur: quid tibi viro ad sacra munia obeunda adlecto ma- 
gis ad manum, quam graeca? Sermo tibi cum amicis de ri- 
tibus quibus Ecclesia divino ductu ac numine pietatem in 
nobis fovet, 5 instituatur, teque percontentur, quid haec aut 
illa vox sonet, quam usurpas quotidie, cum sacris operaris, 
cum diurna nocturnaque laudum pensa Deo exsolvis, cum 
festus dies, cui graecum nomen inditum, agitur 2 . Haerebis 

1 D*Argonne, de Ia lecture des peres de Tcglise part. III, 
ciiap. II. 

2 S. Eucherius pontifex lugdunensis lib. instruet, cap. XV 

profecto, temet torquebis, nec propositae quaestionis laqueis 
te expedies : hinc risus, hinc sannae, hinc convicia, hinc 
inusta inscitiae labes ac nota : quae nota ac labes insedit 
iam et inveteravit in nostro nomine. Quamobrem hoc ma- 
neat, rei Christianae eo plus dignitatis, decoris, ac praesidii 
detractum iri, quo remissius graeca excolantur *. 

Ecquid sentiendum, si ad disserendi facultatem veri- 
que disceptationem te conferas? Nonne haec ars, quam 
sapientiae effectricem et ducem iure praedicamus, graecos 
fert auctores et parentes, a quibus impensius exculta, brevi 
ad eam absolutionem est evecta, quanta optari posset ma- 
xima 2 ? Quam multa et commode dicta ab iis in vulgus 
manarunt, qui septem sapientes feruntur ! Quamquam enim 
ambigi nequeat, non pauca eos latuisse, quae ad Deum, 
hominesque referuntur officia, quaeque divina Christi re- 
ligio errorum tenebras excutiens, opinionumque delens 

omnes propemodum loquendi formas contraxit, quae graeco fonte 
manantes sedem inter latina sacra obtinent: quod commentariolum 
volvere operae pretium duco. Biblioth. Patrum, edit, de la Bigne 
tom. VI. 

1 Numquam viro theologo ex animo excidat sententia, quam 
in solemni concione ad patres Tridenti conscriptos tulit Cornelius 
Musso pontifex bitontinus: « graecia mater nostra, cui id totum 
» debet, quod habet ecclesia latina ». 

3 Hac mente loquutus est Tullius de orat. lib. I, cap. IV. 
« Atque ut omittam graeciam, atque illas omnium doctrinarum in- 
» vcnlrices Athenas ». 

« ’A y EXAqvuy r\P*‘- » a graecis primordia duxit 

philosophia. Diogenes Laertius in vitis philosophorum, prooem. 
lib. I num. V, edit. Amstelodami MDCLXXXXII: quamvis non 
sim nescius vestigia huius facultatis apud acgyplios, persas, indos 
primitus exstitisse. 

commenta vividiore in luce locavit; non mediocri tamen 
graecis vertendum est laudi, quod omnium primi salebro- 
sum iter ingressi, reliquis expeditiorem viam et exemplo 
et praeceptis ad philosophiam communierunt. Hic enim- 
vero philosophorum familiae et haereses: hic ludi, hic 
palaestra, hic acadernia, hic horti, hic xysti, hic inter am- 
bulandum ductae ultro citroque collocutiones, et lacessen- 
di et respondendi initum ad multas horas certamen : hic 
disceptantibus leges et iura descripta. Et sane cum primum 
ad philosophiam animum appulerunt romani, nihil non a 
graecis expresserunt, arripuerunt, hauserunt : confertimque 
Athenas doctrinarum arcem ac domicilium commigrarunt, 
atticis doctoribus et institutis usi. Et ne omnia percen- 
seam, cum profligata re publica, Romae et forenses et se- 
natoriae litterae conticescerent, nullusque inter armorum 
vim oratori locus foret; M. Tullius sese in philosophiae 
portum e civilibus procellis recepit, la tinisque litteris man- 
davit, quae summo ingenio, praestantique doctrina graeci 
pertractarunt. Cumque spinosiores extricat quaestiones, 
vimque et praestantiam animi ab omni caduca concretione 
secretam tuetur, qui et praeterita teneat, et futura praevi- 
deat, et praesentia amplectatur, nonne Platonis discipulum 
agnoscis 1 ? Haec super cum officia , quae ad vitae cui- 
tum et convictum referuntur, persequitur, et quid rectum, 
quid cum honestate consentiat, quid pugnet, inquirit, Stoi- 
cis se imbutum madidumque praeceptionibus prodit: omnia 

1 « Evolve diligenter Platonis eum librum, qui est de animo, 
» amplius quod desideres, nihil erit ». Cie. Tuscul. disput. lib. 1, 
cap. XI. Et cap. XVII « errare malo cum Platone, quam cum istis 
» vera sentire ». 

enim ab honestate ducit, omnia ad honestatem refert L 
Nec a Stoicorum vestigiis pedem effert, cum recondita 
quaedam et a vulgi opinione remota, quae 7rapcL$o%a ap- 
pellantur, ornate acriterque disserit 1 2 : academicorum vero 
sese telis obarmat, cum subdifficiles de divinatione, de 
fato, deque deorum natura quaestiones instituit 3 . Quibus 
parcit hortatibus Tullius, ut Marcus fdius Cratippum Athe- 
nis audiens praeceptis institutisque philosophiae abundet, 
scientiarum opibus cumuletur, seque ad laudem atque do- 
ctrinam, graecis doctoribus adhibitis, effingat 4 ? Longe la- 
teque Maecenatis, et Pomponii Attici fama pervasit: at 
quamdiu quamque arrectas graecis aures adhibuerint, vul- 
gatum est. Augustus Caesar, qui auream Romae, latinis- 
que urbibus aetatem condidit, et quo auctore res roma- 
na eo crevit, ut mole laboraret sua, nonne ab Apollodoro 
Pergameo graecis artibus et disciplinis excultus fuit et ex- 
politus 5 ? Ut vero a latinis ad nostra pervagetur oratio: si 
in Boethii scriptis vividissimum philosophiae lumen clare- 
scit, si Thomae aquinatis in veritate arripienda acumen, in 
evolvenda perspicuitatem, in propugnanda robur miramur; 
. nonne Stagiritae philosopho dandum est laudi, e cuius scri- 
ptis uterque non colorem modo et speciem disceptandi, sed 


1 In officiis constituendis Tullius et re docuit et oratione 
fassus est, omnia se e Stoicorum fontibus hausisse: « Sequemur 
» hac in quaestione stoicos, et e fontibus eorum, quantum videbitur, 
» hauriemus ». De officiis lib. I, cap. II. 

2 Pracfat. paradox. ad M. Brutum. 

3 De divinatione lib. II, cap. I. 

A De officiis lib. I, cap. I. 

6 Svetonius in Octavio. 

succum quoque et sanguinem hausit 1 ? Sed quominus plu- 
ra, quae e philosophis graecis ad nos dimanarunt, perse- 
quar, tum amplitudo argumenti, tum festinatio prohibet, ut 
ea absolvam, quae exorsus sum. 

At enim graecarum disciplinarum fastidiosi, velut 
, triumphi compotes exsultant, omnibusque gestiunt laetitiis, 
cum physica nobis et mathematica obiiciunt, eaque con- 
tendunt, nulla cum graecis necessitudine et societate con- 
tineri. Ego vero si hisce artibus novum in dies lumen, no- 
vosque auctus accedere, inque maius provehi inficiarer, 
iure in agrestis excordisque dicam et notam impingerem, et 
coarguerer aut domesticae gloriae invidus, aut ita rerum 
omnium rudis et imperitus, in cuius oculos et aures nomina 
Galilei, Neutoni, Kepleri, Laplacii, Lagrangiae, ceterorum- 
que quos nostra tulit aetas, non inciderunt. Vos enim pro- 
be tenetis, omnisque sapiens idem quod et vos sentiat 
oportet, nullam scientiarum incrementis metam, nullum 
modum imponi, multaque novis tentaminibus evolvi, latius 
explicari et perfici, quae primitus inchoata et rudia exsti- 
tere. At vero nihil ab humanitate alienius, nihil turpius fin- 
gi et excogitari potest, quam illos unde haec profecta sunt, 
aspernari, et graeciam in cuius gremio et exorsa et adole- 
verunt, ingrata obductam oblivione praeterire. Ecquis enim 
Thalete prior ex umbra proceritates pyramidum dimensus 
est? quis quantum ab acia maris distarent rates, edixit 
prior? quis circulis inclusa spatia secuit solertius, quis in 


1 Fabricius bibliolh. gracc. lib. III, cap. V ostendit inulta 
Aristotelis scripta Boethium in lalinum convertisse, et s. Thomac 
hortatu alios operam ad easdem versiones contulisse. 

solis et lunae defectus animum advertit acutius, et obli- 
quum solis, ut intuenti obiicitur, iter eiusque conversiones 
inita ratione est consectatus *? Anaximander vero, qui 
proxime Thaletem excepit, latius harum spatia doctrina- 
rum protulit: orbis enim caelestis imaginem, quaeque or- 
bem ambiunt, zonas oculis intuentiuui subiecit , lunam solis 
radiis attingi, suumque ab eo lumen mutuari edixit, e 
stili umbra accessus reditusque solis coniectavit, primus- 
que describendae in tabula telluris auctor monstratorque 
praedicatur: nec levibus nixi argumentis orbis signiferi, qui 
graece ^eo^anoc audit, obliquitatem Anaximandro vindi- 
cant eruditi 2 : quo in orbe arietis et sagittarii signa con- 
spicatus est Cleostratus 3 . Quibus studiis ingens accessio 
facta est a Pythagora, qui numeros certa lege inire, con- 
ferre, subducere, suum cometis iter, suos orbes praefinire, 


. 1 Diogenes Laertius in Thalete. 

Proculus corament. in Euclidem lib. 1. 

Plutarchus de placitis philosophorum lib. II, cap. IX, X, XI. 

Strabo, geographiae libro XIV, pag. 942, edit. Amstelod. 
Jure s. Justinus philosophus ait « [xiv y ap 6 b 

» nptoro; yvaivr,; <pt).9aoyiot$ xp^x:. » Thales milesius physicarum 
artium parens. 

Montucla antiquitatis vestigator acerrimus Thaletem praedi- 
cat « Ie pfcrc de la geometrie. » Histoire des mathdmatiques part. I, 
liv. III, chap. II, III, IV. 

2 Diogenes Laertius in Anaximandro. 

Strabo geograph. lib. I. 

3 Pctavius, uranologiae dissertat, lib. II, cap. I ; quo in ope- 
re immensae eruditionis et laboris accurate et nitide graecorum 
in caelo dimetiendo studium in lucem promit. 

Plinius historiae naturalis libro II, cap. VI (al. VIII). 

nullumque ab illis laevum omen portendi edocuit i . Quid 
Architara tarentinum persequar, quem in caeli dimetiendi, 
tellurisque describendae studio pene immori dixeris 2 ? 
Quid Heraclidem ponticum, qui terrarum orbem suis agi 
motibus censuit 3 ? Quid Archimedem, de cuius laudibus 
nulla unquam aetas conticescet ? Satis ea loquuntur, quae 
de corporum pondere, de iis quae innatant aquis quaeque 
subsidunt, de adminiculis ad vires exserendas et iuvandas, 
de sphaera eiusque circulis disseruit: cuius acutissimi viri 
tumulum sentibus et squaliore obsitum Tullius, cum apud 
siculos ageret, detexisse siracusiisque commonstrasse glo- 
riatur 4 . Itaque litteris prodita monumenta nos monent, 

1 Diogenes Laerthis in Pythagora. 

Plinius hist. natur, lib. XI, cap. VIII. 

Boethius de geometria. 

Montuela, histoire des raathematiques part. I, liv. III, chap. 
VIII, IX. 

2 Archilac laudes pleniore carmine meditatus est Horatius 
ode XXVIII, lib. I 

« Te maris et terrae, numeroque carentis arenae 
» Mensorem cohibent, Archita, 

» Pulveris exigui prope littus parva Matinum 
» Munera: nec quidquam tibi prodest 
» Aerias tentasse domos, animoque rotundum 
» Percurrisse polum. » • 

1 Diogenes Laertius in Heraclide. 

4 Cic. tuscul. disput. lib. V, cap. XXIII. 

T. Livius hist. lib. XXIV, 34: et lib. XXV, 31. 

Plutarchus in Marcello. 

Polybius hist. lib. VIII. 

Mazzuchelli, notizie istorichc intorno la vita c Ic invenzioni 
di Archimede. 


Digitized by Google 


— 91 — 

apud argivos primitus vitales in auras venisse haec studia, 
ex quibus hac praesertim tempestate tanta in hominum uni- 
versitatem commoda prolluxere i . 

Nimium profecto orationis seges excresceret, si quan- 
tum in prudentia iuris, quantum in medendi facultate, 
quantum iis in artibus, quae ingenuae et liberales audiunt, 
graecis dandum sit, niterer disserendo complecti : cum te- 
stis temporum historia aeternis chartis Lycurgi, Solonis, 
Hippocratis, Dioscoridis, Zeuxis, Apellis, Phidiae, Praxite- 
lis nomina commendarit. Quam aequis enim temperata 
institutis res atheniensium et laconum publica floruerit; ut 
in ius adirent, lege agerent, sententias ferrent, magistratus 
rogarent, imperiique opes sapientibus munierint consiliis, 
firmarintque praesidiis, memoriae proditum legimus 2 3 . Me- 
dicorum ars et facultas a graecis hausit exordia, qui her- 
barum vim et potestatem tenere, salubresque exprimere 
succos, hisque medicinam morbis adhibere instituerunt 3. 
Excudere autem mollius aera, vivos spirantesque e marmo- 
re vultus ducere, aurum argentumque caelare, formas spe- 
ciesque in tabulis ita exprimere, ut ad eximiam dignitatem 

1 Dutens, rccher. sur 1’orig. des decouvcrtcs. 

2 Arist. politic. lib. II. 

Plato de legibus. 

Plutarchus in Solone, et Lycurgo. 

Clemens Alexandrinus stromat. lib. I. 

Tullius de legibus lib. IU, cap. XX. 

3 Plinius hist. natur, lib. VII, num. XXXVII, et lib. XXV, 
num. IV, V. 

Sprengel, historia rei herbariae. 

Bromcl, chloris gotica. 

Tournefort, isagoge in rem herbariam. 

ac venustatem nihil queat accedere, uni graeciae vertendum 
est laudi : qui decor ac venustas per omnes aedis exaedifi- 
candae partes permanat ac funditur ! . Super haec si quid ex 
antiquitatibus delibare fert animus, titulos notasque saxo 
et aeri insculptas, defossa signa , veterum vasa , nummos- 
que discere , ad graeca te conferas necessum est. 

Jamvero ad eas, quas profitemur artes, suapte sponte 
fertur oratio ; quae, ut vestris obsequar studiis, optimi ado- 
lescentes, non gravate iis in disciplinis versabitur, quae in 
omnes scribendi partes funduntur. Graecorum enim sa- 
pientia perfecti oratoris et poetae formam et speciem nobis 
exemplo et praeceptis effinxit. Ad haec itaque mihi pro 
se quisque animum intendat: quibus praesidiis et parta et 
aucta tanta sit laus, mecum reputet. Praecepta enim nor- 
masque scribendi, quae ingeniis moderantur, eorumque in- 
sitam vim regunt ac temperant, is nullo in numero cen- 
sebit, qui nullum inter copias denso instructas agmine, 
easque palantes effusasque noverit interesse discrimen. 
Ingenii enim vires scribendique facultas, nisi suis tenean- 
tur legibus suisque regantur praeceptis, sese quidem exse- 
rent et veluti igniculi et scintillae e vestigio erumpent; at 
in ea praecipites vitia ruent, quae ut vitemus, vox sapien- 
tium et doctrina nos admonet. Lique equus si frenis pare- 
re, si sessorem vehere, si commode gradum conferre, si 
leniter succussare, si cursum aeque inire, si cervice erecta 
et ad dignitatem composita gressus alterno pede glomerare, 


1 Vitruvius dc architectura: quibus in libris tum voces, tum 
leges, tum exempla a graecis ducit. 

Plinius hist. natur, lib. VII, cap. XXXVIII. 

si sese in orbein agere, si regredi, si strigare, si equitis 
monito et nutu dextra laevaque converti, diuturna agitatio- 
ne et disciplina didicerit, longe tibi gratior usuique erit, 
quam intractatus et novus: sic ingenium arte et exercita- 
tione subactum aptius tibi, cum volueris, ad scribendum erit, 
quam exlex infrene et rude. Haec vero eo spectant, ut probe 
teneatis, quantum in soluta, numerisque adstricta oratione 
graecis tribuendum sit, qui certis utramque normis legibus- 
que continuerunt. Mihi enim antiqua repetenti occurrit Em- 
pedocles, Corax, Tisias, rhetores, et Gorgias Leontinus, e 
' cuius palaestra prodiit in pulverem et solem Isocrates, 
cuius ex ore compta et numerosa effluxit oratio. Persequi 
non vacat, quae de absoluta oratoris specie Hermogenes, 
quae de genere demonstrativo Menander, quae de sublimi 
Longinus presse accurateque disseruerunt : cum nemo non 
noverit, in graecorum rhetorum officinis omnia eloquendi 
instrumenta et comparata et perfecta fuisse L 

Nec vero concisis arctisque praeceptionum disputa- 
tionibus, ieiunaque legum rhetoricarum norma, sed ple- 
niore luce, nominisque eximii fama ad eas disciplinas 

% 

1 Omnium instar sit vir de graecis arabis latinis italisque ar- 
tibus et disciplinis egregie meritus Joanncs Andres e soc. Jesu: 
« La rettorica e ta poetica di Aristotele, i varii trattati reltorici e 
» critici di Dionigi d^licarnasso, qucllo chc abbiamo sotto il nome 
» di Demetrio, il preziosissimo di Longino intorno al sublime, la 
» rettorica di Ermogene, e tanti altri simili libri di altri greci for- 
» mano il codice dellc leggi dei gusto chc in tutti i tempi hanno se- 
» guito i buoni scrittori. » Origine progressi e stato attuale d’ogni 
letteratura, lib. I, cap. IV. 

Qui limis transversisque oculis praecepta intuentur, hoc sibi 
dictum putent. 

excolendas calcar nobis graeci subdiderunt. Itaque adolescens 
cui nihil a natura, nihil ab arte desit, recte eloquendi ima- 
gines a graecis expressas intueatur, totoque amplectatur ani- 
mo, ut atticis stilum formis ac venustate temperet. Ecquod 
enim scribendi genus non pertentarunt, non excoluerunt, 
non ad absolutionem expolitionemque provexerunt? Aliis 
fusior dicendi ambitus, aliis contractior, aliis aequabili le- 
nitate profluens et remissior, aliis incitatior et sententiis 
crebrior, aliis ornatior et comptior, aliis iudiciali asperitate 
forensibusque aculeis veliementior. Quem vero primum, 
quem postremum referam? tot enim in dicendo principes 
una eademque aetas Athenis tulit, ut decas attica nuncu- 
petur i . Quis enim Aeschine plenior, quis limatior Hyperi- 
de, quis densior Thucydide, qui de bellicis rebus veluti clas- 
sicum canit ? quis ad Herodoti venustatem accedet ? qui 
lenis, sine salebris, ceu sedatus amnis decurrit. Quis cum 
Lysia conferri potest? in quo nihil inane, nihil accersitum, 
nihil a summa oratoris dignitate decedens 2 3 . Xenophonti 
apis atticae nomen inditum, eiusque ore atticas charites 
loquutas ferunt 3 : Periclem fulgere, tonare, graeciam per- 
miscere, memoriae proditum est 4 : Theophrastus ab elo- 
quendi praestantia nomen invenit 5 . Ego vero ad oratorum 
longe principem, in quo uno omnia summa fuere, quique 

1 Quintilianus instit. orator, lib. X, cap. I. 

* Cic. de oratore lib. II, cap. XIII, XIV, edit. Prust. 

Idem in orat, ad Brutum cap. XIJ. 

3 Cic. in orat, ad Brutum cap. IX et XIX. 

Quintii, instit. orator, lib. X, cap. II. 

* Cic. in orat, ad Brutum cap. IX. 

5 Cic. loc. cil. cap. XIX. 

quod optavit, dicendo assequutus est, ad Demosthenem 
animo feror: cuius nomen, dum suus eloquio honos suaque 
constabit dignitas, recenti laude succrescet, omniumque per 
ora ceu dux et moderator oratoriae facultatis commenda- 
bitur. Me sane in eo exornando verba deficiunt; subvereor 
enim ne eius laudes culpa ingenii imminuam: cum vel Tul- 
lius oculos in Demosthenem coniiciens admiratione defixus 
haeserit i . Enimvero Philippus macedo, cum sibi res cum 
atticis foret, non athenarum classes, non instructas ad prae- 
lium copias, sed unius Demosthenis vocem reformidans, 
faces et fulgura ex eius pectore erumpere affirmabat: eum- 
que cum Isocrate componens, pugiles Isocratem, praelian- 
tes Demosthenem referre diiudicavit. Nec falsus animi fuit. 
Palaestrae enim gymnasiisque Isocrates aptior quam pu- 
gnae, quippe qui teretes religiosasque atheniensium aures 
nitore stili, leni orationis circuitu et flexu demulcet, in- 
que florentissima exornationis segete immoratur: contra ea 
Demosthenes in aciem dimicationemque forensem obar- 
matus descendit: primo congressu animos occupat, iudices 
incendit, auditores quo res cumque postulat, rapit versat 
propellit, fulmineo gladio decernit, strictamque mucronis 
aciem hostibus offert. Si vobis optio daretur, iuvenes orna- 
tissimi, umbratilisne ludi pugiles, an castrenses explicati- 
que in praelio milites esse malletis? Si manus conserendae, 
utra ad hostes sternendos commodiora ; levesne hebetes- 
que gymnasiorum gladii, an anceps et letifer? in proclivi 


1 Tullius in oratore ad Brutum cap. 11, et VII. 
Plutarchus in Cicerone. 

Quintilianus, instit. orator, lib. X, cap. I. 

est deliberatio. Quid enim ad victoriam aurea monilia, 
quid galeae nitor, quid gemmis rutilans, bullis discreta, 
auroque squallens lorica, quid baltei capulique decus? ita 
ad coarguendum, remque evincendam iuipedimeuto tibi 
non praesidio erunt verborum phalerae, ornatior circumscri- 
ptio et numerus pondere argumentorum nervisque ca- 
rens: quo in genere primas tulit omnium concessu Demo- 
sthenes. Cum enim in asperrima tempora et turbulentissimas 
tempestates incidisset Demosthenes, remque publicam ci- 
vilibus studiis mutuisque odiis perturbatam offendisset; gra- 
viter exarsit, caputque iis fluctibus obiecit, qui capiti fortu- 
nisque civium imminebant. Athenienses enim viribus exhau- 
stos, desidie effoetos, bellis desuetos et cessantes, simultati- 
bus detritos, animo concidentes et fractos, inque supremum 
vocatos discrimen erigit, labantes firmat, in consensionis 
globum cogit, consilio munit, bellicoque aestuantes studio in 
hostem evocat. 0 eximiam dicendi vim, o incredibilem ac 
pene divinam eloquendi laudem, o victoriam Alexandri 
Caesarisque triumphis longe clariorem! 

Enimvero romana facundia , in qua difficile est enu- 
merare quot viri quantaque ubertate et copia claruerint, 
graecorum legibus et exemplis constituta est 1 : utque in uno 
Tullio, quo duce et auctore in urbem invecta est, et effloruit 
eloquentia, nostra commoretur oratio: totum se ad graeca 
contulit Tullius, eorumque imitatione stilum effinxit. Nemo 
enim romanorum arrectiores graecis aures adhibuit, quam 
Tullius: nemo graeca per otium volvere, inque latinos 


1 « Latina mihi facundia graccae discipula videtur. » Quinti- 
tilianus inst. or. lib. II. cap. X. 

modos transferre impensius consuevit: hinc factum ut atti- 
corum in se unus virtutes referret, eumque Demosthenem 
romanum iure dixeris. Cum Demosthene Tullium conferte 
auditores ; quae virtus utrique insit , mecum dispicite. In 
oratione struenda, in iis quae fidem faciunt, inveniendis, 
inque locandis argumentis ordo par ac pene idem; in elo- 
quendo alter alteri nonnihil absimilis: ille pressior, hic la- 
tior, ille adstrictior, hic fusior: illi nihil quod detrahas, 
huic nihil quod addas. Fortuna quoque ludum insolentem 
ludens pares qua calamitatis qua gloriae vices ostendit. 
Uterque enim novus, uterque aut nulla aut tenui commen- 
datione maiorum ad rem publicam accessit, viaraque sibi 
ad amplissimos honorum gradus eloquentia causisque in 
foro versandis communivit. 'Senatus gravitatem, iudicum 
religionem, civium mentes, quo voluit, uterque convertit; 
in capitis iudicium vocatos servavit, in perduelles suble- 
staeque fidei cives, communique incolumitati pestiferos iure 
egit, nefaria consilia retexit, vitam fortunasque a caede et 
direptione sospita vit: uterque salutis publicae custos, li- 
bertatis adsertor et vindex, patriae sospitator et parens co- 
mitiis plaudentibus praedicatur; utrumque vero, quae eos 
ad fastigium dignitatis evexerat, eloquentia popularisque 
aura praecipitem exturbavit. Tullius enim capite a M. An- 
tonii satellibus obtruncatur, Demosthenes, ne in hostium 
manus veniret, necem sibi veneno conscivit: nec eorum 
funeri diu atheniensis et romana res publica superfuit. Ita- 
que Tullium tum eloquio tum vitae vicibus alterum Demo- 
sthenem iure nominamus l . Suus quoque est rei Christianae 

1 Quintilianus emunctae naris rhetor Tullium cum Demosthene 

Demosthenes, suus Isocrates, suus Aeschines. Ad omnem 
eloquentiae dignitatem et copiam Athenis, graecis docto- 
ribus adhibitis, sese finxerunt praecones veritatis, et fi- 
dei propugnatores Basilius, uterque Gregorius, aureoque 
dignus nomine Chrysostomus, qui frenum vitiis iniecit, so- 
lutam morum licentiam coercuit, Gainam gothum* hominem 
ferrum flammasque intentantem fregit, Theodosium ira cor- 
reptum leniit, eumque ne concitatae multitudinis quae 
eius uxorisque Eudociae augustae signa proturbarat, com- 
minuerat, petulcoque pede proculcarat, cruore manus in- 
quinaret, deterruit; cuius eloquii vis a circensibus ludis 
ad sacros conventus cives traduxit, quo dicente toties con- 
surrectum est in plausus; quo demum duce et auctore 
Paulus Segnerius ad eam ubertatem et copiam accessit, 
quae illi itali Chrysostomi nomen invenit *. Quocirca mi- 
rari desinamus, tam uberes a graecia in eloquentiam fru- 
ctus permanasse, cum apud alhenienses praeter ceteras 
gentes dicendi facultas floruerit, eorumque tam acre de 
oratoribus iudicium exstiterit, nihil ut absonum rude et in- 
comptum possent aequis auribus accipere 2 . 

Venio nunc quo me postremo loco compellat oratio, 


componens in hanc concedit mentem: « cedendum vero in hoc 
» quidem quod et ille prior fuit, et ex magna parte Ciceronem 
» quantus est fecit. » Instit. orator, lib. X, cap. I. 

1 Paulus Segneri quo loco Chrysostomi conciones habuerit, 
ex eo coniectcs, quod argumenta ad rem evincendam bene multa 
ex eo extudit, eius virtutes expressit, cumque sibi ob oculos ceu 
absolutum exemplar ad imitandum proposuit, eumque iure nuncupat 
« il mio eloquente maestro. » Quaresimale prcdica XXI, num. V. 

2 Tullius in orat, ad Brut. num. VIII. 

ad artium optimarum longe pulcherrimam, ab aethereis 
sedibus ad nos demissam, mentis excita tricem, virtutis ani- 
mique datricem, quae Deum spiritu afflantem humana pe- 
ctora fert auctorem, primosque vates caelestium sedibus in- 
serit. Enimvero poesis, reliquis plagis posthabitis, sedem 
sibi in attica praeoptavit, suumque ibi domicilium consti- 
tuit. Ubi enim, graecis hoc loco utar. imaginibus, graeco 
ore loquar, Mnemosyne novem sororum chorum est Iovi 
enixa? ubi Admeti greges pavit Apollo silvas eburneo de- 
mulcens plectro? ubi saxa auritosque montes movit Am- 
phion? ubi raptam Eurydicem flebilibus numeris quaesivit 
Orpheus? ubi castalii latices, ubi ascraea iuga myrtis lau- 
roque virentia, ubi arcadia, ubi Permessus, ubi Maena- 
lus, ubi aonia Aganippe 1 ? Verum haec poeticis decora 
fabulis missa faciamus, et ad rem, quam quaerimus, acce- 
damus. Nullum carminum genus est, quod non attigerint 
graeci: omnis exquisitior et electior forma poeseos ab iis 
exculta et absoluta. Si te choreae cantusque iuvant, the- 
ium Anacreontem lege, quem in charitum gremio diceres 
enutritum: si animo tolli sublimis,’ et in altos nubium tra- 
ctus evehi expetas, dircaeum cycnum audi, quem divino 
numine correptum nemo non existimat. Si cothurno tragi- 
co caperis, quid Aeschine, quid Sophocle, quid Euripide 
ad iram ad furorem ad lacrimas vividius, quid concitatius? 
Si cachinnis salibusque atticis animum relaxare curisque 
edacibus solvere aveas, Aristophanem et Menandrum evol- 
ve, quibus salsius nihil, urbanius nihil. Si pastorum iurgia 

1 « soli cantare periti 

» Arcades. » Virg. ecl. X. v. 32. 

querimonias certamina cantus vitamque nullis exercitam 
aerumnis, nullis civilibus commotam turbinibus studeas in- 
tueri, Theocriti, Moschi, Bionis idyllia campestri animum 
voluptate mulcebunt. Quid muliebre ingenium, quid femi- 
neum melos valeat, Sappho, Myrtis, Corinna ostendent; 
quae postremae cum Pindaro de lyrici carminis laurea de- 
certarunt. Vel paucis vocibus hiscere reformido, cum mihi 
vatis illius sese offert imago, de cuius natali solo urbes 
graecae decertarunt: a quo ceu perenni fonte suos corri- 
vant latices reliqui poetae *. Quis enim in iliade, quis in 
odyssea locus venustissima non assurgit imagine, quis legen- 
tium animos non agit, impellitque ? quid non affabre elabo- 
ratum, aut quid heroici carminis dignitati impar? Jupiter 
nutu tremefacit olyrapum, Neptunus tridente aequor con- 
cutit, Mavors medias inter acies furore aestuat, Apollo nocti 
similis ad argiva castra descendit, eiusque ex humeris pha- 
retra, letiferaeque sagittae tinnitum cient. Qua vero virtu- 
te, quam praestanti indole heroes! Nestor annis et pruden- 
tia canus regit dictis animos, temperat iras, lites et iurgia 


* ¥ Humani ingenii modum excedit; » haec de Homero 
Quintilianus instit. orator, lib. X, eap. I. 

Homerus a Longino themate IX de sublimi praedicatur 
y cdofv/j; divinae mentis. 

Theocritus idyllio XVI Charites vcrs. 20. 

« "A Tvx'j~iGGt'j "Ofir^po: » 

» Sat omnibus est Homerus. » 

Moschus vero in epitaphio Bionis idyl. III vers. 72. 

« ’Ar;cj).sT5 noocJ t ot "Oft/jpsg 
» T ijvs t o KaXhcnoc; y Ivv.zpov crotiot. » 

« Heu tihi pridem decessit Homerus 
» Mellita lingua Calliopes. » 

componit, eoque dicente facta silentia, oinnesque auribus 
arrectis adstant: Menelaus ceteros eloquio et proceritate 
supereminet, oris et corporis habitu regiam Agamemnon 
dignitatem prae se fert, vehemens Diomedes, impavidus 
Aiax, magnanimus Achilles sanctumque amicitiae foedus 
ulciscens: mari terraque actus Ulysses, casibus exhaustus, 
sibi constans, callidus cui verba dare difficile est, fida pro- 
positique tenax Penelope, parentis desiderio oblanguens 
Telemachus. Jamvero Aeneidos opus, quod laudibus in 
caelum evexit sublime posteritas, nonne a capite ad calcem 
homerica imitatione florescit? Paucis absolvam: aeolicum 
antrum, poenorum portus, foeda in troianos immissa tem- 
pestas, nonne ab Homero expressa? Aeneas ab inito cursu 
ventorum vi in africam proturbatur, Ulysses ad corcyraeum 
sinum: Ulyssi Minerva, Aeneae Venus occurrit ignota: hic 
nube septus ad Didonem, ad Alcinoum ille accedit: Demo- 
dochus inter epulas canit, Jopas carmen aureis fidibus 
modulatur. Ad Anchisae tumulum ludi instaurati, Miseni 
manibus iusta persoluta, pyrae strues, proh quam similia 
inferiis Patrocli! Palinuri obtestatio, sacra diis stygiis, aver- 
ni descensus, Deiphobi foedus aspectus, Tityi supplicia, ef- 
ferum Didonis silentium, Anchisae monita, quam expresse 
referunt Helpenoris preces, Ulyssis sacra, Agamemnonis 
querelas, Tantali poenas, Aiacis silentis iram, hortatus Tire- 
siae! Aeneas cum Turno, Hector cum Aiace congreditur; 
Turnus et Drances mutuis se petunt conviciis, Achilles et 
Agamemnon nec irae nec iurgiis parcunt. Quid multis? mi- 
nutiora quaedam sciens praetereo quibus confici posset 
Virgilium sua in carmina vel Homeri sententias transtulisse. 
Jure ergo Macrobius censuit, Virgilii carmina ab homerico 

speculo lucem, radiosque mutuari i . Quod si reliqua 
carminum genera circumspicias ; quid Hesiodo georgica , 
Theocrito bucolica debeant, proclive tibi erit decerne- 
re 2 . Horatium vero a Pindaro, Propertium a Callimacho, 

1 Macrobius, Saturnalium lib. V, cap. II: « omne opus vir- 
» gilianum velut de quodam homerici operis speculo formatum 
» est »: et cap. III addit quosdam Homeri a Virgilio « versus ad 
» verbum pene translatos. » 

2 Ut sententias singulas subiectis confirmare exemplis super- 
vacanei operis foret, sic nullis suffulcire, incurium suboleret scri- 
ptorem, indiligentem, fugitantemque laboris. Itaque ut tum brevitati, 
tum causae quam tuendam suscepi, consultum sit, paucis dabo, 
quam saepe Yirgilius et sententias sententiis gracci vatis, et ver- 
ba verbis ceu fidus interpres reddat. Componamus, si vacat, Vir- 
gilium cum Theocrito, eclogas cum idylliis, inque unam eclogam 
IX oculos coniiciamus. 

Virg. ccl. IX, v. 1. « Quo te, Moeri, pedes? » 

Theoc. idyl. XIV, vers. 42. « ’A Trcdsg aysv; » 

Virg. ccl. IX, vers. 23. 

« Tityre, dum redeo, brevis est via, pasce capellas, 

» Et potum pastas age, Tityre, et inter agendum 
» Occursare capro, cornu ferit ille, caveto. » 

Theocr. idyl. HI, vers. 3. 

« T txvp e (xiv xo xoXov nztpikaixive, fioaxz xag aiyag, 

» Kai tzoxi xav y.pzvccj crys , Tixvpv xaci xcv zvop/ccj 
» Tav Af/3uxcv xvaxeovoe tpvlaGGzo, [i-q xo xcpvipvj. » 

Virg. ccl. IX, vers. 32. 

« Incipe si quid habes: et me fecere poetam 
» Picrides: sunt et mihi carmina: me quoque dicunt 
» Vatem pastores, sed non ego credulus illis. » 

Theoc. idyll. VII, vers. 35. 

a 'A)X orjz $*}... fiwxohuGQGj[xza5cx' 

» Kar yap iyo) Mct<rzv xxnvpcv cxc^x XYjtxe \iyovxt 
» IIavr£g actdsv apii rsv eyci di xtg 6u 
» ’0u dav. » 


xcc/pnzfi-os 

Terentium a Menandro, poetasque reliquos latinos a grae- 
cis electiores tlores ceu sedulas apes delibasse nemo, qui 
litteras attigit, non existimat. Itaque cum per extentos late 
fines graeca poesis se fundat, suaque luce omnia carminum 
genera coloret; facile intellectu est, quantum iis detractum 
sit praesidii, qui graecarum litterarum expertes animum 
ad poesim adiungunt: ut enim mella, quae thymo redolent, 
suaviora, sic carmina, quae atticum quid sapiunt, electiora 
ducuntur. 

Jamvero animos ab hac dicendi contentione laxemus, 
bonamque spem et certam ineamus fore ut in italia graecae 
artes litteraeque reviviscant, sine quibus squallent gymna- 
sia, humi iacent studia, torpent ingenia, nec ad singulare et 

Virg. ecl. IX, vers. 43. 

« Huc ades: insani feriant sine iittora fluctus. » 
Thcoc. idyl. XI, vers. 43. 

« Tav yXavxav di SaAaaaav Ia noxi x/poov opz/Suv. » 
Virg. ecl. IX, vers. 54. 

« Lupi Mocrin videre priores. » 

Theoc. idyl. XIV vers. 21. 

« Auxcv er 3 eg. » 

Virg. ecl. IX, 57. 

« Et nunc omne tibi stratum silet aequor, 

» Aspice, ventosi ceciderunt murmuris aurae. » 

Theocr. id)l. II, vers. 38. 

« Hvrfo err/a [xiv nomo;, Giywxi d’ a<?rar. » 

Virg. ecl. IX, vers. 59. 

« Hinc adeo media est nobis via; namque sepulcrum 
» Incipit apparere Bianoris. » 

Thcocr. idjfl. VII, vers. 10. 

« Kouttoo xocj [MGcaav cdov avu/^ec, tsdi rc goc(jlck 
» 'A [xtv zco B pxGtlct xare^arverc?. » 

praestans queunt assurgere t. Quaniobrem gaudiis cumulor, 
vobisque, eximiae spei adolescentes, gratulor, quod superio- 
re anno ad exitum vergente publicum in graecis litteris ten- 
tamen inivistis, Demosthenem et Homerum ad grammaticas 
et rhetoricas leges exegistis, si quid difficilius intercidisset , 
e vestigio enodastis, eorumque sententias italis sententiis 
subiectis commode evolvistis. Fixum vobis immotumque se- 
deat, ut ex me saepenumero accipitis, eo uberiores e vestris 
studiis fructus percipi, quo arctiori vinculo graeca latinis de- 
vincientur 1 2 . Graeca supellex lateat inertes, argivae lit- 
terae fugiant incurios; vos in hoc studium in quo estis, 
incumbite, ut vobis honori , patriae praesidio, rei publicae 
dignitati esse queatis: vestrisque saepe animis Horatii prae- 
ceptum recurset 

« Yos exemplaria graeca 
« Nocturna versate manu, versate diurna 3 . » 

1 M. Antonius Murctus cum graecum carmen M. Antonio 
fratris filio mitteret, his cum verbis compellat: « idem in graeca 
» lingua experiri volo ; sine qua saepe audis ex me, latinam man- 
» cam et mutilam esse, nec satis uberes ex ea fructus percipi 
» posse. » 

Erasmus in eamdem ac Murctus concedit sententiam : « lati- 
» nam eruditionem citra graecismum mancam esse cl dimidiatam. » 
Epist. LXXV, oper. lom. III. edit. Lugd. MDCCIII. 

2 Temporum testis et veritatis nuntia historia nos monet, 
latinas nostratesque litteras in europa refloruisse, cum seculo XV 
graccac in eam litterae ceu postliminio remigrarunt. 

3 Horat. in arte poetica. 

ORATIO PARAENETICA 


AD POESIM EXCOLENDAM 

HABITA IN COLLEGIO PLACENTINO 
IN INTEGRATIONE STUDIORUM VIII KAL. DEC. MDCCCXL. 


Credo ego vos, placentini cives, mirari quid sit, quod 
iu conspectum vestrum prodire, in hac virorum eruditorum 
corona, in tanta civitatis luce homo novus, nulloque vobis 
ingenii nomine commendatus ausim hodierna die e supe- 
riore loco vos alloqui i . Nec vero mediocriter afficior, et 
modo non animum despondeo, cum nihil studiis vestris, 
nihil vestra dignum expeclatione haec mea vox vobis igno- 
ta, atque ab hoc aditu laudis remota queat afferre. Quae 
enim duae res plurimum apud auditores possunt, eorum- 
que animos oratori adiungunt, eae contra me ambae faciunt 
hoc tempore, consuetudo et eloquentia, a quarum neutra 
praesidium mihi et perfugium patet. Quid ergo? auda- 
ciorne ego? minime. Aut enim detrectandum munus et 

1 Cum Veronam incunte mense novembri contenderem, Pia- * 
ccntiac paucos dies substiti, ibique antistitis nostri hortatu hanc 
habui concionem; collegio praeerat vir physicis et mathemati- 
cis doctrinis, quas diu docuit, apprime imbutus, moribus facilli- 
mis, ingenio mitissimo, vilaequc innocentia amorem omnium me- 
ritus Barptolemaeus Bonclli: qui Florentiae honesto loco editus, sui 
desiderium Brixiae reliquit VII idus septembres an. MDCCCXL VII, 
cum annum ageret LIX. 

roganti obsistendum, quod ab honestate abesse duxi, cum 
id a me illi contenderent, qui et auctoritate et benevolen- 
tia plurimum possunt: aut imprudentiae nota subeunda. 
Itaque malui in me prudentiam, quam obsequendi volun- 
tatem desiderari. At vero curarum, quae me in diversa 
agunt, molem relevat humanitas vestra et facilitas, viri 
praestantissimi, qui me apud vos brevi divertentem omni- 
bus amoris significationibus complexi, non advenam sed 
accolam habuistis. Huc accedit, quod societatem nostram 
accitu vestro apud vos constitutam vestro praesidio muni- 
stis, vestra ope firmastis, voluntate vallastis, novisque in 
dies singulos benefactis ornastis. Me enim silente, satis lo- 
quuntur amplissimi huius collegii parietes, satis sacra haec 
aedes per vos opesque vestras a squaliore ad nitorem no- 
vumque decus revocata. Cui benevolentiae ut eam, quae per 
me licet, gratiam rependam, hoc salebrosum dicendi munus 
haud plane invitus obivi. Nec vero qua de re apud vos foret 
disserendum, ancipiti mente diu mihi versandum fuit. Cum 
enim rhetoricae artis alumni sub anni exitum ingenii doctri- 
naeque specimen singulare ediderint, suique periculum non 
sine insigni commendatione fecerint in re poetica, eiusque 
naturam callide vestigarint, partesque singulas acriter enu- 
clearint: cumque ad hanc praeter ceteras artes excolen- 
dam vestros iuvenes naturae habitu agi et vehementius rapi 
didicerim: hac famae celebritate, hisce plausibus admoni- 
tus optimum factu duxi, morem bonae spei adolescentibus 
gerere, eorum obsequi studiis, verbaque de re poetica se- 
rere. Itaque mihi paucula de poesi delibanti gratulari pos- 
se iure videor, quod currentibus calcar subdo, eaque in 
urbe sermonem instituo, in qua de manu haec laus in 

manum transmissa novis in dies accessionibus amplifica- 
tur. In ipso enim orationis vestibulo atque aditu vestra 
mihi occurrit academia; e qua cives vestri Salicetus, The- 
baldus, Fulgosius, Pa verus prodiere: occurrit Aloisius Cas- 
sola Leonis X aures suavi carmine demulcens, et torque 
aureo ab eo donatus; occurrit Constantius Landi ab Ama- 
saeo ad omnem humanitatem institutus ; Antonius Cornaz- 
zani res gestas Sfortiadum carminibus persecutus, Georgius 
Valla rhetor, quem poeticas leges fuse ornateque evolven- 
tem veneti, patavini, papienses, bononienses praemiis lau- 
dibusque certatim honestarunt L Horum mihi obversantur 
imagines: horum voces exaudire, horum interesse sermoni- 
bus, horum mihi videor hortatibus ad poesira oratione mea 
attingendam impelli. Itaque mihi in animo est evincere, 
nihil poesi, si originem spectes, divinius, si naturam pul- 
crius, si finem utilius inveniri. Ad propositum veniamus. 

Antequam puriores veri fontes adeamus, ex quibus 
recta de poeticae facultatis primordiis sententia ducitur, 
non abs re erit, graecorum mentem rimari, quae licet fa- 
bularum involuta commentis, liquido tamen aperit, quid 
senserint. Nulla ars eorum iudicio sanctior, nulla maiori- 
bus devota mysteriis, nulla quae ad Deum propior accedat, 
quam poesis; haec Deum fert auctorem, primosque vates 
numero mortalium eximit, caelitumque ordinibus inscribit. 
Et sane Plato poetas sanctos habet, Dei nuntios, Dei in- 
terpretes: eos Dei afflatu autumat excitari, Dei appulsu 
ad canendum agi, eorumque in animis a Deo iniectam 

1 Tiraboschi, Storia dclla letteratura italiana, tom. VII part. I. 

Poggiali, Memorie storiche di Piaccnza vol. VI. 

et inclusam praesagitionem futuri K Apollinem poetarum 
ducem et auctorem, et musas, quae carminibus praesunt, 
Jove satos fabulantur 2 . Plectrum, fides, fistulam, mo- 
dosque musicos quibus sociantur carmina, a diis inven- 
ta primosque in usus deducta ferunt. Me non fugit, vos- 
que non latet, haec ludicra graecorum esse commenta. 
At enim viri eruditissimi, quos inter memoro Angelum Poli- 
tianum et Joannem Vincentium Gravinara, contendunt ficti- 
tio fabellarum obtegmine non vulgarem veritatem obvolvi. 
Veteres enim philosophi, ut morem ingeniis hominum ge- 
rerent, quorum oculos vividior veritatis fulgor perstringe- 
bat, sese in fabulas coniecere, harumque obtentu veritatem 
hominum animis inseruere. Itaque si cortice fictitiisque 
involucris sententias eorum exuamus, si quid rectum, 

1 Plato in Jone pag. 350, vol. I, edit. Henrici Stephani. 

In eadem est mente Tullius pro Archia, ubi poetas sanctos 
appellat, cosque divino spiritu alitari contendit 
Ovidius lib. VI Fast. carm. VI. 

« Est Deus in nobis: agitante calescimus illo: 

» Impetus hic sacrae semina mentis habet. » 

Horatius lib. I sat. IV. 

« Ingenium cui sit, cui mens divinior, atque os 
» Magna sonalurum, des nominis huius honorem. » 

Tullius disput. tuscul. lib. III, cap. 21 et 23. 

* Homerus Odyss. lib. VIII. vers. 334. 

« A czg vbg 'Anol/zov. » • 

« Jove satus Apollo. » 

In Mercurii hymno, quem multi tribuunt Homero, vers. 534, 
Apollo unus in Jovis consilium adsciscilur. 

Aeschylus Eumenid. vers. 19. 

« A«a; npopqvq; d' kg"t A o^tag nctxpoz. » 

Nuncius, et summi mens est genitoris Apollo. 

arripiamus, si quid secus, repudiemus, haud magni laboris 
erit nosse, summo habitos in honore poetas, divinumque 
poesi exordium attributum. 

At vero ex hisce cancellis educenda est quaestio, in- 
que patentius aequor oratio provehenda. Numquam mihi, 
ut liberius eloquar, persuaderi potuit, Adam recens condi- 
tum, cum primum in hanc rerum universitatem a Deo 
eductus est, ceu mutum hebesque pecus conticuisse, nullo- 
que carmine gratum animum erga auctorem et parentem 
Deum extulisse. Innubis ridentisque caeli conspectus, tel- 
lus nullo cogente floribus ornata, iuga virentia, acclives 
colles, animantia hominis imperium non detrectantia, alia 
gradiendo, alia nando, alia volando, alia serpendo, impu- 
ne pastus carpentia, nullique noxia excitare hominem ad 
laudes opificis et aedificatoris tanti operis debuere: eo 
vel magis, quod nullius carminis genus, nullum melos, 
nulla ars, nullaque scientia Adam praeteribat. Ne autem 
videar coniecturis indulgere, nutantique inniti iudicio, 
carmina pervetusta indubiis litterarum monumentis consi- 
gnata scrutemur; quae si Dei afflatu condita fuerint, nae 
causa in tuto est. Enimvero ut a quorumdam eruditorum 
sententia recedam, qui in Noemi verbis Cam increpantis, 
et in Jacobi, Isaacique vaticiniis, quibus bene filiis nepoti- 
busque seris precati sunt, poeticos numeros deprehendunt 
nonne carmen primum in erythraei ripis assonuit? cum 
hebraea gens ab aegyptiorum internecione sospes, siccis 
vestigiis iter mare per medium capessens, fluctibus hinc 

1 In hanc concessit sententiam Robertus Lowtb. Thesaurus 
Ugolini toni. XXXI pag. 204 edit, vcnel. 

atque hinc immotis , certaminis expers copias hostium 
multitudine innumeras, armis instructas, ira percitas, sibi a 
tergo imminentes, ad caedem evocatas, gurgite abripi, 
volvi, et mergi est conspicata: cui carmini nec chorus nec 
tympana manu puellarum quassata defuerunt Sed aut 
antiquior, aut suppar, aut non longius dissita aetas tulit 
mirum idumaei Jobi poema 2 ; in quo carmine sive subi- 
tam rerum conversionem, sive aequam viri mentem tot in- 
ter casus, sive colloquia ultro citroque cum amicis inita, 
sive sermones Dei eorum sese immiscentis colloquiis intuea- 
ris, nihil non reperies sublime, novum, quam longissime a 
communi loquendi ratione remotum. Quamvis vero obscu- 
rae, subdifficiles, involutaeque occurrant sententiae, quae 
prima fronte legentem fugiant: affulget tamen lux quaedam, 
modo vividior, modo fractior et intermissa , eodem semper 
ducens 5 quam siquis sectetur attentius, operis ordinem, 
partium nexus, finemque scribentis assequetur: eo enim 
spectat idumaeus vates, ut numinis aeterni in rerum huma- 
narum vicibus regendis consilium tueatur, rebusque adver- 
sis aliquando iustos, nulloque scelere obstrictos conflictari 
ostendat, quo eorum virtus probatior eniteat, ampliori- 
busque praemiis ornetur. 

At vero carmen supremum, quod Moses antequam 
diem suum obiret, cecinit, nonne divinae vi adseribendum 
est, quae canenti adfuit, caelestique luce loquentis mentem 
perfudit 3 ? Quaedam summis, ut aiunt, labiis delibemus. 


' Exodi XV. 

2 Bible dc Vence toni. IX, prefacc sur le livre de Job. 

5 De canticis Mosis Exod. XV, et Deuter. XXXII ait 

Quid carminis aditu nobilius? vox Mosis non mortale 
sonans, caelum terramque compellat, ut arrectis auribus 
adsint, suaque pronis animis verba hauriant, quae ceu ros 
tenero gramini affusus, ceu imber laetissimus reficiens 
sata, viresque et vitam frugibus ministrans, audientium 
mentes recreent. Exin quae, quantaque dignitas sententiis, 
quae vis affectibus inest ! qui carminis color, quae species 
et forma! Imago imaginem excipit, eloquii figura figuram: 
nunc vates, modo Deus loquitur: amor, ira, minae, spes, 
metus raptim immiscentur. Deus populum suum sospitans 
aquilae confertur, quae pullos protentis pennis tutatur, 
atque ad alarum remigium edocet: Dei ira malefactis la- 
cessita rotantibus flammis componitur, quae vel ima mon- 
tium corripiant et peredant : eius gladius fulmineus, sagit- 
tae cruore saturae *. 

Quid ego festivam oden proferam, qua Debora gen- 
tis suae antistita et vates, postquam Sisara trabali cuneo 
infixus occubuit, Deo sospitatori iirtvtxiov cecinit 2 ? quid 
reliqua carminum genera persequar? cum nullam poe- 
seos formam invenias, sive im^aXa/uo^ sit nuptiasque 
celebret, sive gravis moresque informet, sive moesta 
funusque lamentis prosequatur, direptiones civiumque cae- 
des exsilia casusque ingemat, sive }ux*P l<Tr °s gratias- 
que persolvat, sive 8 pafManxyi sermonemque viris mulie- 
ribusque tribuat, sive irarum habenas effundat, sive laetitia 

s. Ambrosius: « Haec duo cantica in libris Moysis, tamquam duo 
» mundi oculi caelique lumina totum corpus operis illius illu- 
» strant. » Praef. in psal. num. 5. 

* Deuler. XXXII. 

2 Judic. V. n 

gestiat: quam Deus hebraeis non afflarit? Ipsi ilii viri, qui 
aut aeterni numinis monita arcanamque mentem populo 
retegebant, aut tantis debitam flagitiis Dei vindicis iram , 
clademque intentabant, aut vola, quorum erant rei, exsol- 
vebant, aut futuras gentis vices adversa inter et secunda 
praecinebant, nonne poeticos numeros, Deo afflante, adhi- 
buere? Jonam vota fundentem exaudite, tres viros mediis 
in ignibus sospites, Deumque laudibus uno ore extollentes 
accipite; cantica Judil hae, Estheris, Ezechiae, Tobiae, Ha- 
bacuc sollertius evolvite; Davidis psallentis gaudia, metus, 
preces, ploratus, in sacra pompa deducenda hymnos acu- 
tius dispicite: quid non divinum, quid non a pedestri ser- 
mone alienum, Deoque haud sane dignum occurret? Quam- 
obrem cum hebraea carmina e gentium ceterarum poe- 
ticis monumentis una supersint, illisque longinqua aevi 
vetustate antecellant, cumque singula Dei instinctu condita 
sint; (luit profecto, ab auctore et parente Deo exordia, 
primasque carminum origines esse repetendas. Sacros enim 
vates agebat Deus, ut animum ad scribendum appelle- 
rent; illis aderat, ne aberrarent, suaque communiebat 
ope, ut caelesti numine digna ederent i . Non me latet, 
auditores, id grave nimis et ingratum illis accidere, qui 
vesano in res sacras furore correpti , religionis fundamenta 
convellere adnisi sunt; hinc agmine facto iodorum, pcrsa- 
rum, sinensium reliquias, et vestigia antiquitatis excusse- 
runt, ut codicum sanctissimorum fidem labefactarent, eos- 
que de antiquitatis iure deiicerent. Hinc sacros sinaruin 

1 Jure sacer vates hanc fudit sententiam ps. XLIV, 2 « Lin- 
» gua mea calamus scribae velociter scribentis. » 


libros, quos Kings nominant, hinc persarum volumina, quae 
Zend-avesta, hinc codices indorum, quos Vedas nuncu- 
pant, impudenter depravant, nobisque obtrudunt. At vero 
hominum aut inscitiam, aut sublestam fidem, aut simul 
utramque in solem -eduxerunt, eorumque male ominatos 
ausus contuderunt viri eruditissimi, qui operam in antiqui- 
tatis monumentis curamque posuerunt K 

Haec de poeseos origine, nunc ad naturam veniamus : 
cui tanta inest venustas et gratia, ut animos rapiat, inque 
sui admirationem traducat. Quae venustas qui decor non 
elucet in tabulis manu magistra vivoque expressis colore, 
aut in signis e marmore graeca arte excusis, quibus prae- 
ter sermonem et motum nihil ad vitam deesse duceres ? 
Permulti enimvero fatentur, cum animi causa in marmo- 
reas Apollinis et Minervae statuas, aut in colores a Raphae- 
le et Zampierio illitos udo intendunt obtutum, se omnibus 
cumulari laetitiis, nec spectandi posse finem facere, et 
invitos a conspectu illo distrahi. At enim eorum, qui 
eas excolunt artes, bona pace dicam, maximo intervallo 

1 De sinensium libris consule Mem. de 1’Acad. des inscrip- 
tions. tom. LXV. 

Frerct Dissert. sur Pantiq. et Ia ccrtitude de Ia chronologie 
chinoise. 

P. Ko, memoires tom. I. 

Klaproth, asia polyglotla. 

De persarum libris consule Antequetil, Zend-a-vesta tom. I. 
sec. part. 

Beausobre hist. des manich. tom. I. 

Hyde, veler, persar. religionis historia, praef. 

Dc indorum libris consule W. Jones, Wilson, Bentlcy, asiatic 
rcsearcbes, tom. II, VII, VITI. 

poeticam venustatem pictis aut exsculptis imaginibus longe * 
praestare. Ut facilius in meam concedatis sententiam, stat 
conferre, si vestro id animo sedet, mirum artis opus cum 
insigni summi vatis narratione. 

Superstes integerque extento annorum lapsu ma- 
net in valicanis aedibus Laocoon cum geminis natis e 
marmore constitutus, graecum opus. Infelix miserrimae 
prolis parens, anguineis spiris implicitus letales abrum- 
pere nodos contendit, et sanie atroque perfusus vene- 
no quidquid in se virium inest, exserit, ut se natosque 
semineces tenacibus expediat vinculis. Arrecti Laocoon- 
tis crines, oculi mortis ingruentis horrore defixi, genae 
pestifero draconum afflatu tabentes, os gementi, opem im- 
ploranti, de effugii spe deiecto assimile: membrorum con- 
tentio, brachiorum manuumque contorsio, articulorum hinc 
productio, illinc contractio : ne exigua quidem corporis pars 
motu flexuque non laborans: vivum Laocoontem adspe- 
ctas, eiulalus edentem exaudis: tantum animi saxo informi 
manus atticae afflavere. Jamvero cum Laocoontis expressa 
a Virgilio imagine quod signum, quae tabula potest compo- 
ni? quo concitatiores in aeneide motus, quo vividiora rei 
gestae adiuncta, quam variae novaeque species! quae fru- 
stra in marmore expetis : in hoc enim unus aut alter, aut 
sane perpauci affectus, quos marmoreum signum praefert; 
in illa multiplex, seseque excipiens, quem prodit exserit- 
que descriptio. Primum omnium Virgilius prodigii novitate 
animos legentium arrigit: pietatem erga innoxium culpaque 
vacuum parentem ciet, eumque sacris operari, solemnesque 
hostias ante aras mactantem refert: quae divina res dum 
perficitur, duo dracones immani corpore a Tenedo ad iliacum 

littus adproperant : hinc animi suspensio, hinc metus, hinc 
pavor, hinc discriminis imminentis horror. Sanguineae 
cristae, et anguium pectora summis ex undis eminent: im- 
mensum caudae volumen dracones sinuant, spiras erigunt et 
arcuant, fluctus feriunt, spumas cient: oculi sanguine hor- 
rendum rubent, igne ardent; linguas vibrant, ora tabe ma- 
nantia lambunt. Quis ferreus horrore non distringitur? Par- 
va natorum corpora peti , spiris obligari, morsu peredi in- 
luens Laocoon advolat sui et periculi immemor: at angues 
nexu ilia collumque misero revinciunt. 

Possem hoc loco, auditores, Ugolinum comitem fa- 
me in Pisarum custodia cum filiis enectum a Leonar- 
do Vincio expressum cum imagine spirantibus expressa 
carminibus ab Alligherio comparare ; possem raptum Pro- 
serpinae, gigantum certamen, Turni necem, Aeneae Troia 
capta fugam, beneque plures tabulas cum Ovidii, Vir- 
gilii, Lucani descriptionibus conferre; possem et alia ar- 
tis monumenta, quae Romae, Venetiis, Florentiae, Nea- 
poli adservantur cum poeticis narrationibus componere; 
sed nota sunt vobis: nec mihi apud vos dicenti tanta 
exemplorum segete opus fore duco, ut evincam, poeticas 
imagines omne vel peritissimi artificis opus venustate et 
gratia quam longissime anteire. Jamvero si animo naturam 
poeseos amplectamur, simulque perscrutemur, in quo pul- 
cri vis insit et ratio; quanta venustas quantusque decor in 
carminibus eniteant, nullo labore assequemur. Quidquid 
enim in hac rerum universitate spectabilius, quidquid in 
religione sanctius, in moribus hominum nobilius, inani- 
morum motibus vividius, in eloquendo elegantius, in 

sententiis altius, in artibus venustius, quibus in omnibus 
sita est pulcritudo 1 ; hoc suo iure sibi adsciscit et vin- 
dicat poesis. 

Enimvero numquam dicendi exitum invenirem, si ve- 
nustiores imagines, quae in Yirgilio, in Theocrito, in Ho- 
mero, ceterisque aureae aetatis poetis nos vividius capiunt, 
vestris, auditores, oculis subiicerem: pauculas ea lege deli- 
babo, ne reliquis meo silentio quidquam aut gratiae immi- 
nutum aut de venustate detractum censeatis. Qui pastoris 
desiderium exprimes mollius quam Meliboei querela, quae 
vel ipsas pinus, ipsos fontes, ipsa arbusta Tityrum vo- 
cantia refert 2 ; aut crudeli funere peremptum flebis, quam 
cum nemus Iacusque Umbronem gementes inducit 3 ? Quid 
ad imaginem senis villici quietum in agris aevum traducen- 
tis potest accedere ? in qua narratione omnia ad innocuam 
voluptatem adiuncta componuntur: fontes sacri, frigus opa- 
cum, levis apium susurrus mollissimos suadens somnos, 
frondator, dum folia stringit, ad auras canens, turtur ab ul- 
mo aeria ingemens; quas imagines e Theocrito expressit 


1 Nec temporis, nec loci huius est fusius persequi leges, quae 
venustati et formae moderentur ; eas amplexus est P. Andre c 
S. J. in aureo libello, quem pretium operis est evolvere. Saggio 
dei Bello. Firenze MDCCCXXXm. 

2 Virg. ecl. I vers. 39. 

« Tityrus hinc aberat: ipsae te Tityre pinus, 

» Ipsi te fontes, ipsa haec arbusta vocabant. » 

3 Virg. Aen. VII, 760. 

« Te nemus Angitiae, vitrea te Fucinus unda, 

» Te liquidi flevere lacus. » 

Virgilius *. Sed hos molliores affectus graviora excipiant. 
Quis est animo tam agresti et duro, quem non permoveat 
Anchisae ad Marcellum acerbo funere exlinclum conver- 
sio; quos versus ut audiit Augustus et Octavia, haec colla- 
psa est exanimis, ille in lacrimas totus abivit 2 . Effero 
autem Didonis apud inferos silentio, quae ab Aeneae con- 
spectu sese proripit, eiusque verba fuga abrumpit, quid 
truculentius ? quid Deiphobo inhonesta narium aurium- 
que vulnera obtegente miserius ? Daedalus vero filii casus 
in auro caelare aggrediens, bisque inchoatum opus bis do- 
lori impar abrumpens 3; parens miserrima Euryali, exterrita 

1 Virg. ecl. I 52. 

« Fortunate senex! hic inter flumina nota 
» Et fontes sacros frigus captabis opacum: 

» Hinc tibi quae semper vicino ab limite sepes 
» Hyblaeis apibus florem depasta salicti 
» Saepe levi somnum suadebit inire susurro ; 

» Hinc alta sub rupe canet frondator ad auras; 

» Nec tamen interea raucae tua cura palumbes, 

» Nec gemere acria cessabit turtur ab ulmo. » 

Hasec vitae rusticae imagines vivis diffusas coloribus Virgilius 
sibi ad imitandum proposuit ex Theocrit. idyll. VII vers. 133-150. 

2 Virg. Aen. VI, vers. 882. 

« Si quA fata aspera rumpas, 

» Tu Marcellus eris. Manibus date lilia plenis, 

» Purpureos spargam flores, animamque nepotis 
» His saltem accumulem donis, et fungar inani 
» Munere. » 

* Virg. Aeneid. VI, vers. 32. 

« Bis conatus erat casus eflingere in auro, 

» Bis patriae cecidere manus. » 

subito filii caesi nuncio, et corruens 1 ; Pallas primaeva 
iuvenla extinclus, Julus puer armiger, ille llori demesso, 
hic gemmae collatus 2 : Jupiler nutu conculiens olym- 
pum, aut eo dicente aetheris, ventorum, maris silen- 
tium 3 ; fama caput caelo inserens, et gradiens solo 4 . Ani- 
mi pendeo, an quid aut venustius, aut sublimius hisce 
imaginibus effingi queat, quas nemo nisi rusticus, aut hi- 
spidosus sensu suaviore non attinget. 

Laudibus haud immeritis oneratur Homerus, quod su- 
blimia sectetur, aequetque sermonis dignitate argumenti ma- 
gnitudinem. £t sane cum Junonem curru invectam describit 


1 Virg. Aen. IX, vcrs. 475. 

« Subitus miserae calor ossa reliquit, 

» Excussi manibus radii, revolutaque pensa. » 
u Virg. Aeneid. XI, vers. 68. 

« Qualem virgineo demessum pollice florem 
» Seu mollis violae, seu languentis hyacinthi, 

» Cui neque fulgor adhuc, nec dum sua forma recessit, 

» Nec iam mater alit tellus, viresque ministrat. » 

Virg. Aen. X, vers. 134. 

« Qualis gemma micat, fulvum quae dividit aurum. » 

3 Virg. Aen. X, vers. 115. 

« Annuit et totum nutu tremefecit olympum. » 

Virg. Aen. X, vers. 101. 

« Eo dicente divum domus alta silescit, 

» Et tremefacta solo tellus; silet arduus aether; 

» Tum zephiri posuere, premit placida aequora ponius. » 

' Virg. Aen. IV, vers. 177. 

v Ingrediturque solo, et caput inter nubila condit. » 
Hanc imaginem Virgilius iisdem verbis transtulit ex Homeri 
Iliade IV, 443. 


« O vpwjy kg-ypt^z y. 7 oy), Y/xt ini ySsvk ficttvu. » 

iugales equos tantum viae oculi ictu corripientes exhibet , 
quantum est prospectus caelum inter et aequor 1 : cum vero 
deos pugnae sese immiscentes refert, Martem tenebricosae 
procellae comparat 2 , terramque addit ita quassari, ut rex 
infernus solio concussus expaverit, ne tristia regna im- 
mani hiatu dehiscerent 3 . 

At vero in ipso gremio et sinu religionis quaeren- 
da est absoluta poeseos forma et species, vatesque Dei 
numine afflati sunt adeundi. Et sane longissimo interval- 
lo supra Iatinos et graecos sese effert atque erigit he- 
braea poesis, cuius venustas propriusque color permultos 


* Iliad. V, 770. 

« "Offffsv 3’ rjzpctdzg ccjrjp tdvj cpSxXi uclcrJ, 

» tf U[xi'jcg iv oysntr h Xsuaawv ini civonoc novxov f 
» Tscrcsv knt5pto7X8<7t Szuv ufnyiz; hmot. » 

Quos versus sic in latinum converto: 

Quantum nigrantis prospectas marmora ponti 
E specula, alipcdum tantum prosultat equum vis. 
3 Iliad. XX, 51. 

« *A p-/jg sp-fxvvj XxcXxnt F < » 

Mavors nigranti turbini assimilis. 

3 Iliad, XX, 61. 


« 


*'Eo 3 it( 7 cV 3 ’ vnivepSzv ctva% ivzpow, 'Alocdjzvg, 

» Aztfjx; 3 ’ ix Bpcvs aXxc y ym ixyv [xyj ct vnzpSz 
» F atav dvzpprfetz Uosudc/.tov ivcoiySuv, 

» O i/.tx di Svyx otaiy y.zi o&otvdxotai (pocvztv) 

» 2/isp3aXs, &}pdkvzoc t rd xz oxvyiouGt Szct nzp. » 


Quos ita reddo: 

Expavit, solio intremuit regnator averni 
Horrendum inclamans: vasto Neptunus hiatu 
Ne terram findat, pateantque reclusa silentum 
Regna, situ senta, ct divis invisa supernis. 

lalel. Neque enim in ea, ut quidam falso autumant, omnia 
commixta , omnia perturbata , nihil non loco et sede mo- 
tum. Nobis siquidem hebraea legentibus id usuvenit, quod 
intuenti signum marmoreum affabre excusum, sed vetusta- 
te detritum , aut tabulam insignem, in qua cum molliores 
colores flexu temporis evanuerint, quaedam tantummodo 
lineares notae supersunt. Quod si ad eorum mores, vitam, 
regiones animum vertamus, eorumque adsimus aetati, et 
veluti coaevi coaeva legamus; omnia clarescent, sua se 
luce prodent, carminis hebraei ingenium, et indolem a 
communi lege dissitam assequemur. Motus concitati, sen- 
tentiae pressae vividae eiaculatae, imagines creberrimae 
e rebus aliis translatae, dicendi genus sublime abruptum 
vehemens; sermonis ab uno ad alterum conversio, lumina 
figurarum perpetua. Translatio translationem excipit, lo- 
quens loquentem : modo psaltes, modo chorus, nunc Deus, 
nunc hostes, heic iustus, illic impius sermonem ineunt: 
vox, ira, gaudium vel inanimis tribuitur: montes, iuga, 
valles, rivi, flumina manibus plaudere, gaudio exsilire, 
voces iactare; Deus sagittas cruore hostili imbuit, rugit 
leonis ritu, ceu pardus inter carecta latitans in hostes 
insilit, ceu ursa catulis orba irruit; igni stipulas corri- 
pienti, turbini segetes sternenti confertur; spiritu hali- 
luque hostium turmas conficit. Libanus caput inter nu- 
bila attollens, cedrisque consitus ; Carmelus messium 
vitiumque opima ubertate affluens; tellus aestivis men- 
sibus arens, siticulosa; africus urens, nimbi praerupti, 
grando effusa, praeceps procella, torrentes brumalibus 
pluviis tumidi, fragosi; oves inter laeta pascua, boum 
praesepia , aries impastus frustra gramina quaeritans , 

vitis, botri, torcular, segetes, messura, tritura, palma, 
olea, mei: praeter haec, orbis e nihilo eductio, Dei cum 
patribus conloquia, promissa, leges, praemia, poenae, mi- 
nae, populi secundae adversaeque vices, isque in aegyptiis 
oris servitio pressus, sospes, persaepe signis caelestibusque 
significationibus monitus, sacra, hostiae, uberrimam imagi- 
num segetem vatibus exhibuerunt. Quae nisi legentibus in 
oculis versentur, mentem scribentis nullatenus assequemur. 
Sed haec confertim : nunc paucula singillatim. 

Animi pendeo, an vividiore in luce virtus Dei poni 
queat, quam cum eam sacri vates educentem ex nihilo 
hanc rerum universitatem * v terraeque fundamenta iacien- 
tem describunt, aut maris undas litloribus definientem 2 . 
Divini oculi ictu solum contremit; manus attactu montes fu- 
mant; nutui adstant procellae et ingruunt 3 . Quam puriter 
autem et caste Deum colendum docent, quem nihil latet, 
qui omnibus adest, cuius oculorum acies omnia vel penitiora 

1 Ps. XXXIII, 9. 

>nn ^ 

AV * ▼ 

: w rry wn 

« Nam ipse dixit, ct fuit » 

« Jussit, et exstitit. » 

" Hanc fusiore stilo sententiam Jobus evolvit , Dcumquc ho- 
mines increpantem refert XXX VIII, 4-11: « tibinam eras, quan- 
do terrae iaciebam fundamina, quis eam dimensus? etc. » 

3 Ps. CHI, 34 (hebr. CIV, 32.) 

« Si respicit terram, contremit, 

» Si montes tangit, fumant. » 

Ps. CVI, 25 (hebr. CVII 25.) 

« Dixit, et ingruit procella. » 

permeat ac vestigat 1 ! Quid rapidius die hesterno qui di- 
lapsus est, quid nocte evigilata ocius? haec vix memoria 
tenemus: si mille tamen annos cum Dei aeternitate compo- 
nas, hoc spatium non exaequant 2 . Quid subito impiorum 
casu expressius? conspicatus sum impium, ceu proceram 
patulamque cedrum: evanuit: quaesivi, non erat 3 . Dies 
deficeret, si venustiora sectarer. Sol sponso compto pedem- 
que e thalamo efferenti confertur: terram exaethereis sedi- 
bus iustitia despectat, haecque et pax obviae fiunt, mutuum- 
que sibi osculum carpunt. Quid demum elegis Jeremiae tri- 
stem inversamque Solymorum vicem ingementis flebilius? 
quid Salomonis cantico mollius? quid triumphali Deborae 
ode laetius, quid Annae, Zachariae etSimeonis compotum 
voti concentibus suavius, quid Magnae Dei parentis Mariae 
hymno sublimius? quibus carminibus suos modos suosque 
constare numeros nullus dubito 4 . Qui haec penitissimo 


' Ps. CXXXVm (hebr. CXXXIX), G-tl). 

« Scicnlia tua mirabilis; impar sum qui eam attingam; 

» Si caelum conscendam, ades, 

» Si orco mergar, ades; 

» Si penna praepete ad orientem solem avolem. 

» Aut in occidui maris littorc considam, 

» Tua me illic manus corripiet. » 

Vide Rosenmiillcr in hunc psalmum. 

2 Ps. LXXX1X (hebr. XC), 4. 

« Mille anni coram te ceu dies hesterna, 

» Quae effugit; ceu noctis vigilia. » ■ 

3 l»s. XXXVI (hebr. XXXVH), 35. 

‘ l)c metricis hcbraci carminis legibus adversantia sibi invi- 
cem protulere eruditi: de re enim recondita implexaque loquuntur: 

sensa non degustat, hunc ego ferreum, hunc saxeum, hunc 
stipitem , hunc omnes odisse gratias , et carere cordis mo- 
tibus dixerim. 

Sed satis multa de poeseos origine, qua nihil sanctius, 
satis de natura, qua nihil pulcrius: nunc finem, quo nihil 
utilius, attingamus. Omnibus artibus, sed praesertim ingenuo 
liberaliterque instituto dignis enitendum esse, ut civium 
commodis consulant, et utilitati prospiciant, tum sapien- 
tium praeceptis tum re ipsa monemur. Quae sententia ita 
apud veteres percrebuerat, ut eam ex artium censu ex- 
pungerent , ex qua nihil frugis , nihil in bonum commune 
posset afferri i . Sed si cui arti bene de moribus ad virtu- 
tem fingendis, deque vitiorum segete evellenda mereri 
datum est, haec profecto laus poeseos censenda est, quae 
mollissimos captans animorum aditus, suavique mentes 
voluptate deliniens, a desidie et vecordia ad recte facta et 
ad honestatem traducit 2 . Quod enim pressis ieiunisque 

alter alterum erroris insciliaeque insimulat. Quidam enim carmen 
in membra tantum et sententias dispescunt: alii illud aeque cadere, 
et in similes sonos exire: alii pedibus, et correptis productisque 
syllabis conflari; alii versus accentuum varietate discriminant: alii 
syllabis quinis, senis, septenis, octonis, nonis, denis, undenis, bis- 
senis, prout sua itali carmina , eos metiuntur. Non nostrum est tan- 
tas inter eruditos lites componere. 

1 Plato in Alcibiade I « ars nos in melius provehit. » Oper. 
tom. II pag. 128. edit. H. Stcph. 

S. Th. 1. 2. q. 57. ad 1. « ars semper ad bonum. » 

2 Acrius in hanc quaestionem intendit animum Paulus Be- 
nius eugubinus Commcnt. in poet. Aristot. pag. 154, 155 edit, 
venct. an. MDCXXIV, cdocetquc poesim ad utilitatem, ceu ad me- 
tam referri, probeque moratos cives rei publicae comparari a poetis. 

praeceptis philosophi, quod rerum gestarum continente 
narratione historici, quod pleniore sermonis ambitu orato- 
res spectant; hoc imaginum venustate, numerorum suavi- 
tate, lectissima dicendi ratione, animorum nunc leniore, 
nunc concitatiore motu sibi sumit poeta : qui non certis 
definitisque spatiis sese concludit , sed omnia , quae acrius 
animos capiunt, quae virtutis speciem prae se nobilius fe- 
runt, quae a vitiis vehementius abstrahunt, veluti iure suo 
persequitur. Quare Strabo ea mente in poesi, quam prin- 
cipem philosophiam et arcem sapientiae nuncupat, exco- 
lendos censet adolescentes, ut rectius vitam instituant, 
mores ad rectum fingant, primaevumque aetatis florem ad 
recti leges exigentes, spem de ingeniis excitatam matu- 
rius antevertant Itaque sapienter Plato tantum poesi 
tribuit, ut statuat, virtutis praesidia a carminibus ex- 
promenda: poetam vero cum artis medicae scientissimo, 
omnesque morborum formas noscente confert, qui gra- 
vi diuturnoque morbo tabescentem, salubresque fastidien- 
tem succos studeat ad pristinas vires revocare, melleque 
oblita medicamina praebeat, quae aeger dulcedine ca- 
ptus non abnuit 2 . Et sane cum penitius carminum natu- 
ram excussisset Aristoteles, quidque tandem commodi 
ex illis peteretur, vestigasset, sic statuit; carminum ope 
mores in melius provehi, vitiorumque labe detergi 3 . 
Nec iniuria : non enim, ut quidam sibi in animum indu- 
cunt, frugis expertia sunt poemata, aut si unam detrahas 

' Strabo gcogr. lib. I, pag. 7, et 15, edit, parisiens. MDCXX. 

7 Plato dc lcgib. II, oper. lom. II, pag. 659, ct 660 edit. cit. 

3 Paulus eugub. Comm. Arist. loe. cit. 

voluptatem, nihil ex illis extundes: sed nobiliores animo- 
rum motus, virtutum lectissima tum praecepta tum exem- 
pla, concitatiores ad recte facta hortatus, ex uberrimo car- 
minum fonte dimanant. Vel ipsae fabellae, quas multi laevis 
tuentur oculis, quasque immerito dicteriis et contemptu 
onerant, non modo non abigendae ut futiles et inanes, 
sed sedulo conquirendae, quod obviis rerum imaginibus ve- 
ritatem obvolvunt, vitam prudenti consilio monent, vitia 
carpunt, virtutis semina teneris puerorum mentibus con- 
credunt 4 . Enimvero fingite animo, auditores, doctorem 
pressis aridisque argumentis e media philosophia deprom- 
ptis adolescentulos ad recte facta hortari, conclusis quae- 
stionibus edocere, quid rectum, quid honestum, quid a 
morum dignitate alienum, quo virtus, quo ferat error: 
puer, ut eorum fert ingenium, caput scabere, frontem 
fricare, ungues arrodere, oculos circumiectare, pandiculari, 
oscitare, pedibus supplodere. Contra ea si fabellam com- 
pta narratione evolvas, aures arrigit, loquentis ab ore pen- 
dit, hvido haurit corde sermonem, et cavet ne quis aut 
mussitando, aut colludendo, aut garriendo, aut perstre- 
pendo magistrum interturbet. Quam parvi laboris tunc 
est, ansa arrepta, perbreves igneasque sententias, quibus 


' Phaedrus prol. lib. II. 

J ' • a Sicc aliud quicquam per fabellas quaeritur, 

» Quam corrigatur error ut mortalium. » 

S. Thomas in cap. IV ep. ad Timoth. lect. II. « Fabulae ini- 
» tio fuerunt inventae, ut inducerent homines ad acquirendum vir- 
» tutes, et vitandum vitia : simplices enim melius inducuntur re- 
» praesentationibus, quam rationibus. » 

virtutis forma et colore capiantur, vitiorumque foedita- 
tem reformident, eorum in animos eiaculari? 

Age, ne longius vagetur oratio, nonne hymnis pios 
adversus Deum animi motus efferimus, elegis tristes re- 
rum vices ingemiscimus, epicis heroem virtutum prae- 
sidio communitum praedicamus? quae qui legit, ad res 
praeclare gerendas ceu subditis calcaribus agitur. Tra- 
goedia vero, cum viros dignitate principes in inclina- 
tam humilemque collapsos fortunam persequitur, non- 
ne a vitiis quorum poena serius aut citius est oppe- 
tenda, deterret, admonetque non cum vitae huius angustiis 
nostras cogitationes, verum cum sempiterna beatitate es- 
se coaequandas? Quid de comoedia? omnes urbani sa- 
les, omnes festivi lepores, omnes atticae argutiae, quibus 
fabula conditur, quo tandem contendunt, nisi ut turpes 
foedique mores omnium irrisione ludantur? Enimvero si 
senem auri fame, opumque aggerandarum cupiditate cor- 
reptum studeas ad saniora revocare, non longa verborum 
ambage, non argumentis e media philosophia depromptis, 
sed senis avari imagine obiecta, quod expetis, asseque- 
ris L Quid plura persequar? Legum latores, quorum mo- 
numenta ad nos pervenere, poetas praemiis et honoribus 
ornarunt, ut civium animos ad virtutem erigerent, legum- 
que praecepta quo altius eorum in animis insculperentur, 
carminibus commiserunt 1 2 . 

Sed stulti sumus, qui in levioribus inscite immora- 
mur, graviora posthabemus. Nihil est, mihi credite, sacra 


1 Id praestitit Plautus in Aullularia. 

2 Athenaeus lib. XIV cap. 6, ct 13. 

hebraeorum poesi utilius, nihil ad mores instituendos com- 
modius, nihil virtutibus serendis conducibilius. Quamvis 
enim singula divino exarata stilo volumina vitam regant, 
exemplis contineant, praeceptis muniant; haec tamen com- 
moda pressius cohibet carmen i . Psallere enim doctus, ver- 
susque modulari peritus vates non sibi tantum canit, sed et 
ceteris, eorumque ad virtutem studia provehit. Ad hanc vero 
metam carmina hebraea referuntur: ut fidem qua caelestia 
amplectimur firment, spem qua futura praecipimus, alant, 
amorem quo ad Deum ferimur, foveant 2 . Ad omnem af- 
fectuum habitum sese fingunt: gaudentibus arrident, flen- 
tibus adsunt, omnem vitae rationem et vices, omnes peni- 
tissimos animi motus in illis ceu laevissimo in speculo 
intuemur. Ad opem Dei confugere, veniam petere, lacri- 
mis admissa eluere, mala quae nostris ingruunt cervici- 
bus, deprecari; habendi curas ex animo eradere, caelestia 
compendia quaerere, irarum impetus tenere, frena licen- 
tiae iniicere, dolores definire voce psallentis monemur. 
Tecum haec divina carmina peregrinantur, tecum rusti- 
cantur; sive domi quietus agas, sive iter carpas, sive 
somno declines lumina, sive membra matutinus e strato 
corripias 3 : haec festis, haec profestis diebus, haec cum 
aedes sacras adis, haec cum res divina conficitur, haec 
viribus integer, haec morbo conflictatus, haec cum invi- 
dorum morsibus peteris, haec cum omnia tibi e sententia 
fluunt, haec oriente haec decidente die concine: ab his 

1 S. Ambrosius praefat. in psal. 

2 S. Athanasius cp. ad Marcellinum. 

3 S. Ambrosius loc. cit. 

enim medela, ab his in arctis rebus praesidium, ab his 
constantia et robur, ab his sapientia in omnem morum insti- 
tutionem promanat. Heic tibi divae religionis arcana pan- 
duntur 1 : heic tibi ob oculos obversatur Christus humani 
generis servator aeterno auctus sacerdotio, regis ducisque 
munus capessens, diremptam Deum inter et homines socie- 
tatem componens, promissa quibus longo aetatum flexu alta 
patrum spes fuerat, cumulans, legem hebraeis scitis san- 
ctiorem figens, vel dissitas regiones vividiore veritate col- 
lustrans, gentesque sibi, puriore foedere concepto, adiun- 
gens. Christus matre virgine editus, ab eois regibus cultu 
muneribusque ornatus, fugam nocte intempesta agitans, 
sacram Solymorum aedem ingrediens, doctrinae e caelis 
arcessitae thesauros recludens, imperio morbos daemones- 
que compescens, in iudicium indicta causa raptus, con- 
viciis iactatus, vinculis verberibusque multatus, ad sup- 
plicium ceu onustus flagitiis actus, e tumulo, mortis iura 
resolvens, redivivus, divinumque solium opimo auctus 
triumpho conscendens 2 . Quotus ergo quisque est, qui 
haec aut respuere aut nihili pendere ausit ? cum divinis 
tantum tribuat carminibus ecclesia , ut assuetudine a dissi- 
tis aetatibus ad nos usque deducta, sacrae aedes hymnis 
concentibusque perpetuo assonent 3 ; cum caelestes ae- 
mulata choros Hierusalem terrena noctes atque dies Deum 


1 S. Basilius hom. I in ps. ait, doctrinae sacrae absolutio- 
nem in psalmis concludi « 6vt«0t« ivc oc reXefa. » 

2 Acriores critici vel inviti fassi sunt plures psalmos Chri- 
stum Jesum spectare. Eos recenset Ackermann, introduct. in V. T. 

3 Card. Bona, Psallentis ecclesiae harmonia cap. I, §. IV. 

ore Davidis praedicet 1 ; cum divinis delinita versibus vel 
adamantina corda in lacrimas abeant 2 . 

Hic mihi commoda, quae in hominum coetus ex poe- 
tica facultate redundant, commemoranti alte infixus haeret 
dolor, quem diu corde pressum vobiscum una communi- 
co: qua aegritudine eo vehementius angor ac pene con- 
ficior, quo tenuior medelae aut levaminis spes affulget. 
Et multis et haud extremae notae poetis hoc vitium est, 
ut futilia pravaque consedentur, ingenium ad lascivos mo- 
dos transferant, admotis illecebris ad vitia propellant, vo- 
luptatibus quam laxissimas remittant habenas, libidinum 
virus suavi oblinitum meile aureis calicibus propinent. 
Hos ego ceu capitaliores hostes non arguendos modo et 
corripiendos, sed procul a bene moratis urbibus abigen- 
dos duco 3 ; qui quod in salutem tributum est, in perni- 
ciem vertunt. Poesis enim virtutum adiutrix, curarum 


1 S. Basilius loc. cit. « utos t o t&v oyysAay ipysv 1 tc 
» spuvicv nokiwtpa, xb rrvcu/aarfxsv SviitcttAit » « psalmus angelo- 

» rura munus, caeli communio, mentis hostia. » 

• • 

2 Fidem Augustino adhibeamus, qui cum Mediolani ageret, 
divinaque carmina sacris in coetibus modulata exaudiret, adeo 
flectebatur, ut a lacrimis temperare nequiret: « Quantum flevi in 
» hymnis et canticis tuis, suave sonantis ecclesiae tuae vocibus 
» commotus acriter! Voces illae influebant auribus meis, et eli- 
» quabatur veritas tua in cor meum, et ex ea aestuabat affectus 
n pietatis, et currebant lacrimae, et bene mihi erat cum eis. » 
Confes. lib. IX, cap. 6. 

3 Hac poena mulctandos lascivos poetas edixit Plato lib. III 
de republica, Oper. vol. II, pag. 397, 398. ed. cit. Poetis vero, qui 
inores ad rectum fingant, vitiorumque lue 'civitates eximant, et 
sedem et praecipuum vindicat decus. De Rep. lib. cod. 

l s: . 

levatrix, ingenii excitatrix, sapientiae administra, legum 
custos, religionis comes omni aetate et apud omnes est 
habita : poetas vero recte instituendae vitae duces 1 , et 
optimorum in omni rei publicae ad ministra tione auctores 
consiliorum duxit Plato 2 . 

Vos vero, optimi adolescentes, hisce carminibus, quae 
mentibus teterrimum virus inhalant, quaeque ceu ma- 
gicis artibus ceu nocentibus herbis homines in feras in- 
que sues seligeros convertunt, aures obstruite: ab hisce 
epulis, quae regifico luxu paratae vobis apponuntur, le- 
tiferumque succum suavitate obducunt, oculos manus- 
que prohibete 3 ; neve committatis, ut vestris moribus la- 
bes vel minima a turpibus poetarum cantilenis inspersa 
adhaerescat. Sed de vobis meliora. Atque utinam e ve- 
stro numero aliquis ingenio ceteris praecellens exsurgat 
(neque enim mediocria in poetis patimur), qui poesim 
ad suum munus finemque reducens virtutis semina in ani- 
mis legentium effundat, sacraque rei Christianae arcana 
nobili carmine persequatur. Vestra poesis, iuvenes lectis- 
simi, intaminato niteat colore virtutis, sese ad caelestia 
evehat, suaque ope et ductu animos Deo quam arctissi- 
me adiungens, de moribus deque religione cumulate me- 
reatur. Vestris perpetuo oculis eorum imago obversetur, 
qui non humi repentes nec in voluptatum coeno volutati, 
sed sese ad sublimia efferentes, caelum adeunt, supernis 

1 Plato in Lyside. 

2 Idem lib. II de Legibus. 

* Hisce imaginibus a pravis carminibus volutandis adole- 
scentes dehortatur s. Basibus. De gentilium libris legendis, num. 5, 
edit. maur. 

choris intersunt, Deum, Deique parentem Virginem per- 
petuo carmine concinunt. Liceat itaque eruditissimis hisce 
viris, qui dicenti mihi insuetum decus addidere, liceat 
parentibus patriaeque vestrae, in cuius gloriam adole- 
scitis, liceat vestris institutoribus, qui omni ope vos ex- 
colunt, liceat mihi, qui studiis vestris hodierna oratione 
sura obsequutus, hanc spem alere; quae firmior erit, si 
animo identidem reputetis, nihil poesi, si exordia spectes, , 
divinius, si naturam, pulcrius, si finem, utilius inveniri. 

Suum cuique decus posteritas rependit. 
Tacitus Annalium IV, 35. 


COMMENTARIUS 

DE VITA ET MORIBUS 

JACOBI ANGELINI - ROTA 

V. N. 

JURIS CONSULTI 
PRAETORIS PONTIFICII. 

Detur mihi haec venia, ut parentis mei Jacobi vi- 
ri spectatissimi imaginem, veluti lineari pictura, paucis 
exprimam , eiusque nomini hunc commentariolum ceu in- 
ferias, parentalia, et supremum funeris munus mittam. 
Quod si quis morosus, quae turba plurima, me carpserit, 
quod parentis nomen meis interseram chartis, et dome- 
stica attingam, laevoque lumine hanc inspexerit pagel- 
lam ; hisce ego rumusculis haud movebor. Ut enim cum- 
que haec aestimata erunt, aut commendata, aut reprehen- 
sa, haud in magno ponam discrimine: iuverit tamen et 
meae indulsisse pietati, et parentis mei apud seros nepo- 
tes memoriae consuluisse. Ceterum nemo nisi iniquus iu- 
dex mihi succensebit, si secum reputet, quae vita, qui 
mores, quae mens, quod consilii lumen illi fuerit: quo 
virtutum comitatu et praesidio animum communierit; qui- 
bus rebus caste integreque gestis, veluti quibusdam gra- 
dibus ad superas caelitum beatissimorum sedes conscen- 
derit: atque ex eo, ceu in illustri posita monumento, quae 
ad imitandum intueatur, sibi quisque sumat exempla. 
Enimvero si maximis minima liceat componere, laudi 
ducitur tum Gregorio Nazianzeno, Nysseno, et Magno 
parentum, fratrum, sororumque virtutes commemoras- 
se, tum Augustino Monicae parentis sanctissimae, tum 


— 136 — 

Bernardo et Ambrosio fratrum suavissimorum Girardi et 
Satyri funus laudatione et lacrimis fuisse prosequutos. Ne- 
que enim virtus, quia domestica, iniquo est obvolvenda 
silentio , nec recte facta, quia a propinquis edita, in nullo 
sunt censenda numero i * * * * * * * 9 . Itaque mihi in ipso sermonis 
aditu atque exorsu venia opus fuit, quam non petissem, 
si tempora virtuti, litterarum cultoribus, mihique minus 
infesta incidissent. Sed haec ingrata hactenus: laetioribus 
auspiciis ad rem veniamus. Qui haec legis, animum velim 
a me paullisper avertas: historicum non filium loqui putes. 

Jacobus Angelini-Rota editus hanc in lucem est V 
kalendas martias anni christiani MDCCLXXVII, Vissi um- 
brorum urbe inter praerupta appennini iuga : ea urbs 
decem ad seplemtriones Nursia, Spoleto viginti passuum 
“ millibus abest: quam urbem praeterluit Nar. Jacobo pater 
fuit Josephus dux loricatorum militum, qui eo nomine 
Pio VI fidem arctis in rebus immotam . praestitit ; mater 
Martia, superstes unica Camilli Rota praetoris militaris et 
civilis : gens Rota Bergomalum in insubria, Montis Rega- 
lis in subalpinis , unde huc sub exordia saeculi XVIII 

1 Hacc fuse ornateque persequitur Nazianzenus, cum Gor- 

goniae sorori funebri concione parentaret. « Sororem laudans 

a domestica praedicabo; non tamen quia domestica ideo falsa, 

9 sed quia vera, ideo laude digna: vera autem non modo quia 

» iusta, sed quia nota. Nec quidquam, quia alienum, laudetur si 

» iniquum, nec quidquid proprium est et domesticum, contem- 

9 natur, si honestum et eximium: ne alioquin et illi lucro sit 

9 alienum esse, et huic propinquitas in detrimentum cedat. Utrin- 

9 que enim aequitatis ratio laederetur, si et illi laude afficerentur, 
9 et hi silentio premerentur, n S. Gregorius Nazianzenus oratio- 
ne funebri in laudem sororis suae Gorgoniac. Orat. XI, edit Billii. 

concesserat, patriciae nobilitatis iure fruebatur: quo con- 
nubio gens Rota in Angelinios translata inque eos insita, 
ea lege, ut agnomen quoque domqs adsciscerent. 

Jacobus eos nactus est parentes, quorum uterque ad 
optimarum artium studia ad pietatem probosque mores qua 
exemplis qua praeceptis puerulum informarent. Domi pue- 
ritiam exegit, optimisque usus institutis et magistris rudi- 
menta artis primae celeriter arripuit. Eminebat in puero 
erecta indoles, ingenium acre et experrectum, animus non 
indiligens, non laboris fugitans, ad honestatem compositus: 
quae virtutis semina ut maturata pubescerent, laetiorem- 
que in messem educerentur, eum vixdum decennem paren- 
tes Camerinum miserunt, ut in ephebeo, quod disciplinae 
custodia et doctorum laude florebat, humaniorum litte- 
rarum spatia decurreret. Hic bona spe parentibus praelu- 
cere, discendi cupiditate et sollertia coaevis adolescentibus 
antecellere, palmam omnibus in palaestra litterarum prae- 
ripere : hic totum sese in studiis abdere, graeca non fasti- 
dire, latinos italosque tum solutae tum adstrictae orationis 
scriptores noctu interdiuque volvere, stilum ad eorum 
exemplar edolare. Cuius assidui laboris fructus in reliquum 
vitae tempus dimanarunt: eam enim venustatem et copiam 
in scribendo assequutus est, ut ad optimorum laudem ac- 
cederet. Hac lectissima litterarum supellectile instructus, 
a parentibus Perusiam missus est, ut sedulam in philoso- 
phia et utroque in iure operam poneret: ubi sexennium 
moratus, amplissimo ingenii testimonio, laureaque iuris 
donatus Romam contendit; ne legum scientia in quam 
solertissime incubuerat, usum desideraret. Hac in urbe 
ad iuris consultos, qui agendis in foro causis egregium 

sibi nomen pepererant, se contulit, horumque exemplo et 
ductu, quos non tam imitari quam aemulari visus est, 
ad causas dicendas accessit. Heic non, ut mos fert adole- 
scentium, horas cum amicis fallere, intempestiva ducere 
colloquia, hac illae pervagari, sese in voluptates effunde- 
re, scenicis ludis interesse, dies a studiis vacuos exigere: 
sed ius retractare, quae iuris enodant quaestiones, com- 
mentaria deterere, scribendi laborem non defugere, sero 
cubitum ire, summo mane surgere, legum consultissimos 
sciscitari, illis adesse, ab eorum latere non discedere, 
eos sibi obsequiis demereri, eorum sibi benevolentiam sa- 
pientia et comitate tueri. Sed quod in adolescente rai- 
rere magis , certa sibi precandi spatia definivit, pietatem, 
ne refrigesceret aut studiorum copia obrueretur, aluit et 
fovit, religionis obivit officia , animam illabem servavit, ar- 
bitrum conscientiae sibi delegit, apud quem statis diebus 
vel leviores sordes elueret, sacra de altari cum festus dies 
incideret, libavit. 

Hac doctrinae et pietatis laude cum esset iis pro- 
batus, apud quos imperii summa erat, aditus sibi ad ho- 
nores patuit, cum septimum et vicesimum annum attin- 
geret. Primus autem rei publicae capessendae gradus fuit 
in viterbiensi provincia, cum ad oppidanos regendos est 
missus: quo in munere ita se gessit, ut et iuris prudentia 
et morum gravitate et in expediendis negotiis alacritate 
dignus habitus sit, qui ad ampliores eveheretur dignitates. 
Nihil enim illum a summa integritate et continentia de- 
duxit; nihil temporis gratia egit; omnium sibi ex aequo 
iura censuil tutanda, omnium salutem in suo praesidio du- 
xit et fide conquiescere. 

At enim ab inito honorum cursu civiles eum pro- 
cellae revocarunt. Ineunte enim anno MDCCC1X ea tem- 
porum conversio consequuta est, ut nullis comprimi fre- 
nis, nullis contineri legibus rerum novarum studiosiores 
quiverint. Pius VII rei christianae propugnator et vindex 
vi Roma abstractus, exsul, in squaliorem custodiae conie- 
ctus: patrum cardinalium senatus hac illae effugium quae- 
ritans: fortissimus quisque in invidiam inque odium voca- 
tus. Quare Jacobus sponte magistratu cessit, omni sese 
rei publicae administratione dimisit: immane enim, ut 
mihi saepenumero fassus est, nefas et grave piaculum 
ducebat, in tenuem cum religionis hostibus societatem 
potestatis venire. Domum itaque se recepit, privatusque 
vitam traducens, otioque posthabitis dignitatibus, omnes 
curas et cogitationes ad liberos quos e sanctissima con- 
iuge Paulina Gori suscepit, instituendos, ad agros co- 
lendos, remque domesticam amplificandam intendit. Domi 
difficillimis illis temporibus delitescebat Jacobus, dies 
solidos rure, quo mirifice capiebatur, quietus exigebat, 
negotiisque ab omnibus et a civium oculis remotus finem 
tenebricosae tempestatis praestolabatur. Optata tandem 
dies illuxit, annoque MDCCCXIV nono kalendas iunias 
Pius VII e gallia redux diuturnum italiae desiderium 
explevit, urbemque, rebus publicis compositis, regres- 
sus est: et Jacobum nec opinantem primo ad Fescenni- 
norum, mox ad Ferentinatium praeturam evexit. Quibus 
in urbibus superiorum calamitatum vicibus asperatas ci- 
vium mentes delinivit, male animatos novumque detre- 
ctantes imperium coercuit, ad meliora revocavit, omni- 
busque et nervis et facultatibus contendit, ut pristinae 

calamitatis delerentur vestigia. Enixe autem egit cum 
Hercule Consalvi patre cardinali, qui rei publicae prae- 
erat, ut societas Jesu Ferentinum contenderet: quo in 
collegio constituendo non curis, non labori pepercit; cum- 
que multi ab eius consilio desciscerent, novasque in dies 
difficultates obtenderent, in sententia tamen immotus per- 
stitit, societati heic nec indos nec iapones deesse asseve- 
rans. Vicit tandem eius obfirmata voluntas ; votique com- 
pos effectus diem illum sibi in vita beatissimum dixit, quo 
patrum ore et alloquio frui occoepit: quibus Ferentinum 
accitis in domestica difficultate nec ope nec praesidio 
nec auctoritate nec facultatibus defuit. Quo aucti bene- 
ficio Ferentinates Jacobum qua poterant maxima grati 
animi significatione ornarunt, eumque cunctis suffiragiis 
amplissimo civitatis iure donarunt. 

Cum campana provincia, quae hinc neapolitani re- 
gni finibus, illinc tirreni maris littore intercipitur, et ad 
sabinos usque procurrit, latrociniis dire foedaretur; cumque 
praedones vi audacia numeroque adeo excrevissent, ut 
agmine facto oppidanos nocte intempesta aggrederentur, 
praedaque onusti in montium crepidines inque silvas sese 
proriperent, omniaque caede et rapinis polluerent, atque 
ab eorum furore et insidiis gravissima campanis mala immi- 
nerent: Frusinonem, quae iuri dicundo sedes constituta est, 
cum imperio missus est Jacobus, ut tantae labi prospiceret, 
armis provinciam tutaret, sontes capite plecteret, e peri- 
culis cives educeret. Vicaria itaque potestate usus, oppida 
praesidiis communivit, celeritate consilii quae ad civium 
incolumitatem opus erant, expedivit, lege in reos egit, mi- 
litum excursionibus et excubiis viarum aditus opplevit. 

Mitissimo ut erat ingenio cum poena capitis in praedones 
animadverteret, nec lacrimis nec gemitui parcebat, dolo- 
remque quo premebatur, ore oculis fronte silentio prae se 
ferebat. E proximo ferentinati collegio patres societatis 
excibat, ut miseris adessent, darent aures conGtentibus, eos- 
que caelesti enutritos epulo ad supplicium ductarent. Hac 
animi constantia, et consilii celeritate effectum, ut pauco- 
rum poena saluti communi prospectum foret, securitas pu- 
blica reviresceret, omnia quieta ac in tuto forent, animi- 
que gravi qua sollicitabantur, trepidatione et metu expediti 
reGcerenlur. 

Ne plura singillatim persequar, sermonem contraham: 
quam caste integreque reliquos magistratus, quos diu ges- 
sit, obierit, quae publicae ac privatae in eo virtutes eluxe- 
rint, brevi expediam. Cum iudicum collegio in provincia fru- 
sinati praeesset, gravibus in patronum verbis invectus est, 
eique occoeptam abrupit orationem, quod in agenda causa 
famam religiosi coetus, cui litem intenderat, laevo sermone 
obtrivisset, putidioremque maculam eorum nomini aspersis- 
set ; illumque aliquot dies foro carere iussit. Antequam sen- 
tentiam ferret, conclavi diu conclusus, quae patroni utram- 
que in partem commentariis prolatis disceptarent, quae ra- 
tionum momenta proferrent, excutiebat sollerter: leges le- 
gumque interpretes nunquam intermissa contentione evol- 
vebat : aequa lance pugnantia inter se iura pensitabat : 
nullaque illum spes aut metus ab inito aequitatis tramite 
deturbavit. Cum eadem iudiciorum civilium praefectura 
ad lites cognoscendas dirimendasque, quo in magistratu 
diu mansit, apud frusinates fungeretur, enixe contendit, 
ut societas a viro rei christianae studiosissimo Gaspare 

Del Bufalo recens condita Frusinone constitueretur, ut 
civium animos ad pietatem excoleret: eius consilium quam 
e religione foret, re compertum est. In triennali apud Ur- 
bevetanos praetura cum trecenas lites, sententia lata, dire- 
misset, nemo unus non acquievit: cum ab eius iudicio 
ad sublimius tribunal quidam provocasset, hoc ratam prae- 
toris sententiam edixit haberi : quod non vulgari aequita- 
tis et doctrinae documento est. Cum Interamna Nartium 
decederet praetor, is illi ab optimatibus honos est attribu- 
tus, ut patriciae nobilitatis iure ipse domusque eius per- 
petuo frueretur. Viterbii cum in summum provinciae con- 
silium adscitus esset triumvir, adeo eximium animi inge- 
nii consiliique lumen ostendit, ut cum ex eo magistra- 
tu sponte abiret, eum civitas inter primores municipes, 
mira ordinis assensione, cooptaret. 

Summa in eo humanitas, mira comitas, liberae ad 
eum privatorum querelae : nemo tam humilis cui non ad 
illum aditus statis horis pateret: facilitate par infimis vi- 
debatur. Ruricolam moribus probatissimis cum ad se prae- 
torem milites adduxissent, quod cum subalari telo, quo ad 
obsonium secandum utebatur, aliquantisper oblongiori et 
praeacuto deprehendissent : praetor manu sua gladiolo 
mucronem eximit, villico reddit, eumque dimittit immu- 
nem. Cum frater fratrem in adeunda haereditate mire di- 
vexaret, nullusque mutuis inter eos querelis iurgiisque 
modus posset imponi : utrumque praetor accivit, patientis- 
simas mutuis eorum conviciis aures adhibuit, quid cuique 
iure tribuendum edixit, litem composuit, animos ad con- 
cordiam revocavit. Multa quoque iurgandi semina extinxit, 
dissidiorum causas abscidit, mentesque deterruit a litibus 

intendendis, quae si longius progressae fuissent, non medio- 
crem rei domesticae, eorumque fortunis labem intulissent. 
Plurimum enim omnes Jacobo tribuebant; plurimum apud 
omnes ordines sapientia et auctoritate pollebat. 

Non passus est miserorum iura impune proculcari, 
pauperesque imoque loco natos a potentioribus premi : nec 
in invidiam vocari, odiumque subire veritus est, ne sibi et 
aequitati deesset: parum autem abfuit, quin improborum 
fraudibus et astu de dignitate deiiceretur. Nihil enim sibi 
non licere putant primores quidam opibus circumfluentes, 
secundisque rebus tumidi nesciunt modum servare : et ma- 
gistratus aut libidinum ministros et ad iniuriam adiutores 
volunt, aut eos, si obstiterint, odio calumniisque ad exitium 
usque insectantur. Jacobi vero constantiam animique ma- 
gnitudinem nec metus fregit, nec impendens periculum 
de suo cursu dimovit: illatasque iniurias' modice et con- 
stanter tulit, omnemque tum maleficii memoriam tum ul- 
ciscendi studium ex animo abstersit. 

Optimarum in re publica partium et aestimabatur et 
fuit: perduelles ceu hostes patriae coercendos, ne civitates 
ad perniciem traherent, duxit. Negligens voluptatum luso- 
rias chartas ne ex facie quidem novit: scenicis ludis inte- 
resse, theatris assidere, convivia celebrare, diem falsa in- 
ter gaudia condere temporis iacluram censuit, nec viro 
sapiente dignum. In verbis cautus et parcus : mendacium 
nec dixit, nec pati poterat: nihil illi ex ore insolens exci- 
dit, nihil non castigatum : omnium vel perditissimorum fa- 
mae pepercit. Omnes ope et consilio iuvit: egenis panno- 
sisque, quos Christi Servatoris imaginem expressius refer- 
re affirmabat, vestibus obsonio stipe praesto fuit: senem 

honesto loco natum, inque inclinatam delapsum fortunam 
diu submisso argento aluit. 

Religionis retinentissimus : honores pecuniam faculta- 
tes gratiam bonis aeternis inferiora duxit: rei divinae quo- 
tidie adesse, caelesti epulo festis diebus refici, aures sacris 
concionibus dare, pia volumina atterere, ante Christum 
Dominum in aris delitescentem horas solidas in dies singu- 
los immorari in more habuit: magnam Dei parentem coluit 
studiosissime, seque et suos in eius fidem et tutelam recepit. 
Lucro subsecivas horas apponens e summorum ecclesiae pa- 
rentum et vindicum codicibus sententias, quae pietatem 
alerent, excerpsit, in nostratem convertit sermonem, inque 
commentarium digessit: quo ex fonte ea hausit praecepta, 
quae in omnem vitae suae rationem uberrime dimanarunt. 
Frequens illi in ore erat sententia « diligite iuslitiam, qui 
iudicatis terram: » Insignes pietate et caelesti sapientia 
viros singulari prosequebatur studio; eorum sibi animos 
adiungebat obsequiis, eorum ore et alloquio mirifice ca- 
piebatur, iliisque apud Deum deprecatoribus utebatur. 
Hos inter princeps vindicandus est locus Gaspari Del Bu- 
falo, cuius manui in genua procumbens libabat oscula, 
eumque sacris detritum excursionibus, laboribusque ab- 
sumptum bene longos explesse annos brevi vitae decursu 
asseverabat. Franciscum vero Gaesi viterbiensem e col- 
legio canonicorum aedis maximae, patrem Mautone, quem 
adolescenlulum s. Alphonsus Maria De Ligorio suum in 
coetum cooptarat, Innocentium Betti Gasparis Del Bufalo 
sodalem, sibi conscientiae arbitros et moderatores selegit, 
nihilque iis inconsultis moliri, nihil aggredi ausus fuit, eo- 
rumque consuetudine et sapientia fieri sapientior studuit. 

Cum coniuge Paulina Gori antiquae virtutis et specta- 
tae pietatis femina concordissime vixit, ex eaque septem 
suscepit liberos. Nos a quibus impensissime colebatur, exi- 
mie dilexit: nosque inter et illum perpetua benevolen- 
tia certatum est: sapientiae, virtutis, morumque recte 
instituendorum praecepta nostris instillare auribus num- 
quam destitit: nobis et pueris et adolescentibus, ut optima 
institueremur disciplina, consuluit: ad doctrinae contrahen- 
da praesidia, ad pietatem, ad mutuam fratres inter soro- 
resque fovendam benevolentiam, ad voluptates spernen- 
das nos saepenumero ceu subiectis calcaribus incitabat. 
Domestica autem exempla, in quibus mira vis inest ad a- 
cuendos animos, frequens recensebat, eaque nobis ad in- 
tuendum imitandumque exhibebat, ut maiorum nostrorum 
laudes nostra cumularemus virtute. Haec autem non in- 
vitus attingam, tum ut fratris mei filios ad doctrinae vir- 
tutisque comparanda subsidia adurgeam, tum ne virorum, 
qui recte de religione deque re publica meriti sunt, nomi- 
na obruat oblivio aut extinguat vetustas. 

Nobis enim puerulis ob oculos constituebat Antonium 
Angelini patruum suum, iuris consultum, qui Ligurum rei- 
publicae accitu, Januensium senatui a summis consiliis 
fuit, iuri reddendo praefuit, eaque auctoritate et doctri- 
na praestitit, ut nulla gravior quaestio incideret, quae 
in senatu non ex Antonii sententia exsolveretur; qui se- 
nex domum reversus fluxam hanc aerumnosamque vi- 
tam cum immortalitate pius commutavit Y idus Septem- 
bres anni MDCCXCV annos natus LXXVII. Memoria re- 
petebat avunculum suum Laurentium Oderisi pontificem 
Tempensem, qui vicaria potestate sabinos rexit antistes, 

diemque suum obivit in urbe Manliana III nonas sextiles 
anni MDCCL, cum ageret annum LXXVI. Nec praeteribat 
Franciscum Rota avi sui fratrem, qui summus cognitionum 
iudex opus de iure civili edidit; nec Franciscum Mariam 
Canali amitinum suum a Pio VIII cooptatum in patrum 
cardinalium senatum : in quibus singulis doctrina an virtus 
magis enituerit, iure ambigis. Sed haec hactenus: ad Ja- 
cobum regrediamur. 

Memoria Jacobus fuit firma : quae a puero menti in- 
diderat, senex meminerat, mihique cum secum autumna- 
libus feriis rusticarer, unaque sub vesperam obambularem, 
electiores e Virgilio, Catullo, et Cicerone locos memoriter 
pronunciabat, quidque in illis animum vividius cieret, quae 
gratior imago eniteret, disserebat solerter. Mihi ut latinis 
itala adiungerem auctor fuit: inhonestum enim aiebat, 
cum aliena calleas, tua ignorare. 

Non indiligens paterfamilias rem domesticam et cu- 
ravit et auxit: operam in praediis excolendis posuit. Hone- 
stissimis coniugiis Mariannam, Liviam, Hagnetem filias lo- 
cavit: Theresiae natu minimae, quae in sacrarum virgi- 
num collegium recipi expetierat, ex animo, ut voti compos 
fieret, indulsit: Antonium et Nicolaum societati Jesu, cui 
nomen dare avebant, libens addixit: nec quidquam sibi 
optatius accidere fassus est, quam liberos Deo, cui eos re- 
ferebat acceptos, in famulatum addicere. Camillum equi- 
tem ad praeturam sabinorum designatum vidit. 

Viterbii, quo aetate ingravescens omnisque rei publi- 
cae cura solutus pridem sese receperat, quaque in urbe 
rerum ac fortunarum suarum sedem constituerat, in mor- 
bum incidit: quo cum conflictaretur gravius, accitis Roma 

Antonio et Nieolao, e sabinis Camillo, sacrisque rei Chri- 
stianae mysteriis bis refectus animam pienlissimam interna- 
torum manus efflavit pridie idus iunias anni MDCCCXLIV 
sub solis occasum. Testamento certam pecuniae vim cu- 
riae s. Jacobi legavit ea lege, ut statis diebus in singulos 
menses Deo aeterno pro se suaque domo re divina perpe- 
tuo litaretur. Elatus est fuuere honestissimo, conditusque 
ad s. Theresiae in cella Magnae Dei Parentis Laurcta- 
nae, ut monens mandarat: theresiani enim sodalitii iuri- 
bus fruebatur. Civitas universa tantae virtutis exemplar ex 
oculis sublatum indoluit. 

Ore fuit ingenuo ac liberali , fronte lata et exporre- 
cta, nigris nitenlibusque oculis, quos praestantis animi in- 
dices dixisses, superciliis nec densis nec raris, genis roseis 
cetera lacteus, naso perquam decentissimo, molli et sub 
extremam aetatem albescente capillo, statura non humi- 
li: virtutis forma et pietatis color ex oculis fronte cor- 
porisque totius habitu eminebat: nescio quid a prisca di- 
gnitate habere videbatur. Integra nullisque tentata morbis 
usus est valetudine : hunc vitae caste et sobrie institutae 
tulit fructum. 

Si eorum, qui hinc demigrarunt, mentem tangunt 
mortalia, si benevolentiae et pietatis munere supremo, 
quo carorum capitum* memoriam ad posteritatem propa- 
gamus, capiuntur; oculos, Jacobe parens optatissime at- 
que optime, e superis sedibus, quo tua te virtus evexit, 
in tuum natum deflecte, mihique vires animumque suf- 
fice, ne me frangant adversa, neve a praeceptis institutis- 
que tuis deflectens ullam nomini tuo labem meis insper- 
gam moribus. Te adstanlem cernere, tua ora tueri, notas 

audire voces, luosque toto animo haurire mihi videor hor- 
tatus, quibus me ad virtutem et ad recte facta erigebas; 
in te saepenumero obtutum menlisque aciem intendo. Te 
mihi, dum hanc haurio lucem, dum aerumnosae vitae du- 
rum iter carpo, nulla unquam ex oculis, nulla ex animo 
abradet oblivio. 

HIERONYMO DE ANDREA 


PATRI CARDINALI 

PRAEFECTO SACRI CONSILII LIBRIS NOTANDIS. 


Cum nihil a sapientissimo naturae auctore homini 
tributum sit praestabilius, nihil florentius, uberius nihil, 
quam scientiae cupiditas verique assequendi nisus; do- 
lendum summopere est, quod difficillima hac nostra tem- 
pestate, divino hoc munere ac dono in Deum ipsum 
impii homines abutantur. Error enim, ceu luxurians ac 
venenata seges in dies succrescit, disceptandi vias inter- 
turbat, iuris fontes inficit, in omnes vitae rationes manat 
et funditur, humanaeque societatis quatit fundamenta. 
Christiani igitur philosophi interest, arma haec ad tegen- 
dum nocendumque aptissima e scelestorum manibus ex- 
torquere, iisdemque instructum in arenam descendere, 
collatoque pede cum hoste congredi, et religionem, quam 
stricto gladio petunt, contra perduelles, qui vana capti 
aura sibi philosophi nomen usurpant, vel capitis dimica- 
tione vindicare. 

Arctissima enim necessitudine cum religione con- 
tinetur veri et falsi disceptatrix et iudex philosophia, 
mores ad rectum fingit, viam ad virtutis culmen sternit, 
rectaque ad Deum ducit. Philosophus siquidem mundi 
totius civis in hac rerum munificentia constitutus omnia 
perspicit ac lentat, principia causasque concipit, omnes 
vitae paries persequitur; quae civibus, quae Deo referenda 

officia, unde genera virtutum efflorescant, quibus prae- 
ceptis humanum genus contineatur, quae iura coetibus 
in urbes et oppida sociatis describenda, quid in qua- 
que re expetendum , quid deligendum , quid respuen- 
dum, disquirit. Quid multa? ingenii aciem acuens caelum 
adit, terras rimatur, parentemque naturam tentans ex- 
tundensque vestigat: cumque omnia perlustrans, nihil in 
hac rerum universitate, quod suas expleat cupiditates, 
nihil quod opis sit ad bene beateque vivendum, persen- 
serit; ad eam regionem, ubi beati aevo sempiterno (ruun- 
tur, se votis et cogitatione convertit. Summis ergo lau- 
dibus praedicandum ecclesiae matris consilium, si filio- 
rum utilitati prospiciens , philosophiae societatem non 
abnuat, eius studia alat et foveat; eamque amico foede- 
re cum theologicis disciplinis coire nullo non tempore 
existimarit. 

Quum itaque mihi hodierna die non sine animi tre- 
pidatione ex umbratili palaestra in pulverem in solem 
inque hominum oculos prodeundum sit, deque philoso- 
phicis disciplinis ineundum discrimen; quo potissimum 
auctore, quo auspice munus tantum obirem, diu ambi- 
gendum non fuit. Tu enim, vir clarissime, mihi occur- 
rebas dignus profecto, cui disceptationem meam ceu mu- 
nusculum levidense inscriberem , et a quo praesidium 
et decus ad philosophiae dignitatem tuendam mutuarer. 
Tuum siquidem nomen universa late insonuit Germania, 
quum florenti aetate, sed sapientiae artibus canus, ad Hel- 
vetios legatus animi ingenii consiliique tui lumen osten- 
disti: tuisque curis, tuis officiis, studiisque stetit, si re- 
ligio a perditissimis civibus, qui capitali odio in rem 

christianain ferebantur, in praesens discrimen vocata nul- 
lum fuit, quamdiu in illis regionibus es commoratus, detri- 
mentum perpessa. Multa vero a te et acta constanter, et 
provisa prudenter, et sapientissime responsa feruntur. Lit- 
teris omnium et sermone etiamnum usurpatur animi lui vir- 
tus, roburque pectoris singulare quo humanos casus dignita- 
te tua inferiores putans, ab officio abduci nullo incommodo 
potuisti, catholicos in fide recepisti, nutantes firmasti, male 
animatos verborum stimulis increpuisti, tuis consiliis peri- 
culis atque laboribus omnes sospitasli : quidquid vigilanti 
et industrio praestandum, praestitisti: omnibus sapientiae 
praesidiis cives communisti; vitam supremis rebus obie- 
ctare, eamque pro religione pacisci munus laudemque du- 
xisti. De fortunis, de capite, de re christiana dimicabatur. 
Animo iamdiu praeceperas, quanta in iis regionibus futura 
perturbatio, quanta commotio, quantum a nefario impro- 
borum foedere pertimescendum, quanta ordinis inversio 
impenderet ; quibus artibus e sua sede atque statu eccle- 
siam dimovere molirentur, in apertum protulisti: os et 
vocem iis compressisti , qui in religiosum ordinem crimen 
turbarum conferebant, eumque iniuria causabantur. Quae 
verbis momenta, quae pondera consiliis inessent tuis, 
eventus docuit. Quid pluribus ? Nulla in te mortis incessit 
formido, cum missilibus glandibus domus tuae parietes 
crepitabant; parem cum ceteris, qui arcte rei christianae 
haerebant, conditionem fortunae subire paratus, te ipsum 
tempestatibus, ac pene fulminibus obvium tulisti, tuoque 
periculo religionis iura sanctaeque Petri sedis decus in 

helvetica legatione tutasti. 

Hornam omnium ordinum gratulatione reversus, la- 
tius animum ad ecclesiae utilitates porrigens atque expli- 
cans, sacro consilio tridentinis decretis interpretandis prae- 
posito operam gnavam sollertemque impendisti; quo in 
munere Prosperi Lambertini, quem Benedictum XIV co- 
lit suspicitque posteritas, vestigiis institisti. Cum vero su- 
perioribus annis in tenebricosa tempora, inque medium 
certamen atque discrimen pervenimus, turbulentissimorum 
hominum ausus in rem christianam et publicam retudisti, 
et apud umbros, sabinos, elruscos qui romano pontifici 
subsunt, legatus reliquias incendii civilis celeritate et vi 
restinxisti : eollatisque catholicorum armis et consiliis pro- 
vincias, quae tibi obtigerant, ad officium revocasti. 

Tibi itaque, vir spectatissime, iure optimo gratu- 
landum, nobisque eo nomine gaudendum; quod ingenii, 
animique vires ad veritatis, rei publicae, et religionis 
praesidium contuleris, romanamque ecclesiam adiuveris, 
ornaris, auxeris: quodque bene plures longo aetatis flexu 
vix praestant, id paucorum annorum conversione confece- 
ris. Qua in re imaginem nobis refers summi illius viri, di- 
gnitate principe inter suos, cuius laudem excipient inse- 
quentes aetates. Parens enim tuus Joannes, qui Ferdinan- 
do II Neapolis et Siciliae regi a sumptibus, a vectigalibus, 
ab ecclesiasticis negotiis adfuit, religionis reique publicae 
commoda suis semper antetulit, egregie de moribus de 
pietate de religionis dignitate promeritus : id vero per te 
praestitisti , ut ad parentis nomen nominis virtutisque tuae 
cumulatissima fieret accessio. Aequissimus proinde virtutis 
iudex et adsertor D. N. Pius IX ad amplissimae dignitatis 

fasligium te, vix oclavo aetatis lustro emenso, evexit, 
patremque cardinalem dixit : te sibi sublacensem abbatem 
suffecit, teque libris, qui in dies adversus religionem ex- 
cuduntur, notandis danmandisque praefecit. 

Tuo igitur nomini, pater cardinalis amplissime, hoc 
de philosophicis disciplinis periculum inscriptum volui: ut 
pateret, quo studio ego, et contubernales omnes, qui me- 
cum intra eosdem parietes ad religionis christianae tuta- 
men et vindicias instituuntur, quo animo huius romani 
collegii, in quo ad tantum decus prolusisti, tum doctores 
tum auditores te prosequantur *. 

1 Universae philosophiae disceptationem III kalendas septem- 
bres anni MDCCCLIII Romae in sacra aede s. Ignalii iniit Fcrdi- 
nandus Stentrup collegii gcrmanici ungarici alumnus. 

AL0IS10 RANGONIO MARCHIONI 

. MUTINAM 

Ne mea in te studia longo desiderio oblanguerent , 
neve consuetudo quae inter nos intercedit, silentii diutur- 
nitate frigesceret, id ad te litterarum dare perbreve qui- 
dem et incomptum decrevi. Quid agam, quo loco res meae 
sint, accipe. Inter veteres religionis adsertores et paren- 
tes, posthabitis amoenioribus litteris, versor ; in mente 
eorum rimanda, sacrisque vetustatis monumentis scrutan- 
dis immoror, et totus in illis. DilEcilissimis hisce tempo- 
ribus in quae incidimus, per te perspicis, qua et sollertia 
et cura adlaborandum sit, iis praecipue, qui sacrae nomen 
militiae dederunt, ut causam Dei, quae nobis est cum 
bonis omnibus communis, quaeque in discrimen vocatur, 
virtute summa tueamur, inque ecclesiae hostes ensem 
expediamus. 

At, inquies, vereor, ne libi Horatius noster succen- 
seat. Ne quaeso, ne me adeo vecordem, adeo parvi ani- 
mi ducas, cui tam cari capitis repat oblivio. Cum illo sae- 
penumero in gratiam redeo, et si quid otii subsecivi a se- 
verioribus disciplinis vacat, ad illum non iniquo animo con- 
fero. Quod vero scribis, me posse ad eius mentem evol- 
vendam quid novi afferre, perhumaniter facis et amice, 
ut assoles; at me eiusdem praeceptum impedit, quo me 
admonet, ut animo reputem, quid valeant humeri quid 
ferre recusent. 

Tum litteris tum sermone quamplurium ad me per- 
fertur, te oculis, ut ante, laborare. Quam graviter id fe- 
ram, te non praeterit; nec te fugit, levius patientia fieri, 
quidquid nefas est corrigere. Valetudinem tuam cura dili- 
genter. Vale. 

Romae idib. ianuar. MDCCCXXXVI. 


ANGELO ANTONIO SCOTTI 


NEAPOLIM 

Ne hospite insalutato arguar discessisse, neve offi 
cium meum requiras, has ad te litteras altera noctis vigi- 
lia properatas dare decrevi, quibus noscas, quantum mihi 
in animo insederit illa humanitas, qua me apud te diver- 
tentem amplexus, non advenam, sed contubernalem et 
fratrem habuisti. Tantis profecto me benevolentiae officiis 
cumulasti, ut me verba in gratiis et habendis et referen- 
dis deficiant. Cum tuum meumque Franciscum Manera, 
qui in penitiorem gratiae naturam sublimiter disserendo 
est ingressus, coram videro, quid animo verses, quidve in 
tuis convallibus, quas Sebethus pauper aquarum, et fa- 
mae dives alluit, agatur referam. Nec ingrato premam si- 
lentio tua illa omnium sermone praedicata scrinia, quibus 
haud scio an electiora queant inveniri : hinc noster De- 
Rossi aequissimus iudex graecum tuum Isocratis codicem 
longe vaticano et barberiniano antetulit. 

Tui videndi spes mihi nulla aut pertenuis relinquitur: 
vereor enim, ne te tot negotia impediant, quominus latinas 

hasce plagas, et urbem revisas. Suavissimis Paladino, 
Alaggia , et Giordano salutem plurimam dicere ne grave- 
ris. Vale optime adolescentium institutor et rector, lua- 
que domus universa valeat. 

Romae idib. octobr. MDCCCXXXVII. 


ANGELO ANTONIO SCOTTI 


NEAPOLIM 

Quod tibi decedens pollicitus fueram, data opportu- 
nitate persolvo, nec vereor, ne tibi ingrata haec sedulitas 
videatur. Equidem diu animo agitabam, aliquam benevoli 
memorisque animi significationem prae me ferre, sed su- 
periora tempora in asianae luis trepidatione iacuerunt, 
quae nec dandis nec exarandis litteris tempestiva vide- 
bantur. Nunc vero omni metu seposito, turpiter mihi fa- 
cere viderer, nisi omnem studiorum curam illi voluptati 
posthaberem, quam lecum veluti colloquens percipio. Va- 
letudinem tuam firmam nulloque tentatam morbo lubens 
accepi ; hanc vero et manentem et in dies firmiorem opto, 
ut rei christianae, de qua optime et voce et scriptis mere- 
ris, incrementis consultum satis et provisum sit. 

Mihi quidem , ut liberius eloquar, suborta spes erat 
tuum os tuendi, at haec exaruit: nec fingere animo, aut 
mente revolvere potuissem, me qui, te auspice te aucto- 
re te duce, ad vindicias religionis accessi, consuetudi- 
nis tuae fructu tamdiu cariturum, qua, dum una esse 

licuit, avide fruebar, quasi divinarem , te absente , unde 
discerem, fore neminem. Ulinam aliquando aut tu ad nos. 
aut nos ad te revertamur! Yale. 

Romae VII kal. novemb. MDCCCXXXVII. 


\ 

ANGELO ANTONIO SCOTTI 


NEAPOLIM 

Quam ingenuo et liberali esses animo, facile ex iis 
litteris perspexi, quas ad me superiore mense dedisti. 
Quod meam in scribendo desidiem molli brachio, nec sine 
atticis salibus corripis, facis benevole, et gratiam habeo, 
sed eodem te crimine damnarem , nisi ius persequi laces- 
situs viderer. At de litteris hactenus. 

Ad filium fratris venio, quem diuturno gravique mor- 
bo confectum iacere scribis, cui nihil medentium studia, 
nihil caeli clementia , nihil ruris et Pausilypi deliciae pro- 
fuerunt. Assequi coniectando potes, quam alte animo meo 
haereat haec cura, quae me dies noctesque angit, nec si- 
nit hilum quiescere. Quid consilii capiam , non suppetit. 
Deum, Deique Parentem votis precibusque fatigo, ut pue- 
rum sospitent; si quid vero gravius evenerit, ita sum men- 
te comparatus, ut nihil illi mali futurum ducam, qui tot 
virtutum comitatu viam sibi, vernante aetate, ad superas 
sedes munitavit. 

Quid rerum noster De-Perez? Quid tute rerum sua- 
vissime geris? EuTpa7reX/av tuam serva, tuosque in 

excolendis ad pietatem et severiores doctrinas animis ado- 
lescentium labores Deus fortunet. Quinam in vulgus se- 
rantur rumores, silens praetereo, ne oleum et operam in 
iis enarrandis absumam. Vale anima candidissima, et sic 
habeto, te mihi et praesentem et absentem aeque iucun- 
dissimum. Vale. 

Romae prid. idus decembres MDCCCXXXVII. 

I. 


JOANtfES DE ANDRE A 


Neapoli III kalendas maias anno a reparata salute 
MDCCLXXVI natus est Joannes De Andrea. Genus 
duxit e Troiae in Apulia comitibus, et Aremanensium 
dynastis in Samnio, qui rebus praeclare gestis domi 
militiaeque claruere. Joannis pater Franciscus Xaverius 
summis functus magistratibus Neapoli et Panormi, non 
vulgare sibi sapientiae et virtutis nomen condidit. 

Joannes optimis usus institutis et magistris spatia 
disciplinarum celeriter emensus animum ad iuris scien- 
tiam appulit, eamque in legibus cognoscendis est lau- 
dem adeptus, ut anteferretur ei nemo, pauci pares cen- 
serentur. 

Cum tristissima temporum conversio sub saeculi 
huius exordia incidisset, cumque de nuncio uxoribus re- 
mittendo lata lex esset, maluit Joannes exui dignitate, 
senatu carere, privatus vitam exigere, quam religionis 
iura resolvere , nefarioque sese sacramento devincire. 
Rure delitescens lectissimis animum imbuit disciplinis, 
otium omne ad graeca et latina transtulit, Taciti historias 
nostratem in sermonem convertit. Sic tantus vir aequam 
rebus in asperis mentem servans, vicibusque fortunae 
maior iter sibi, composita pace, ad amplissimos honorum 
gradus communivit. 

Itaque cum Joannes ingenii, virtutis, morum .san- 
ctitatis, perspectaeque in adversis fidei laude floreret, 
hac admoniti fama reges eum in sanctius regni consilium 
adscivere, honestissimoque auctum magistratu rei publi- 
cae praefecere: spem vero, quam in eorum animis ex- 
citarat, vicit Joannes. 

A Ferdinando I summus regni tabellariis magister 
praepositus Joannes novis legibus cursus temperavit, pe- 
ricula quae epistolis, commeatibus, fideique publicae im- 
pendebant, amovit: iter tutius expeditiusque, eodem au- 
ctore, est initum. 

Joannem Ferdinandus II aerario, regni sumptibus, 
negotiisque ecclesiasticis praefecit: quae munera ita ca- 
ste continenterque obivit, ut regni census praeteritis bel- 
lorum, motuumque civilium calamitatibus detritos au- 
xerit, populos vectigalibus levarit, religionis dignitatem 
amplificant, sacerdotii imperiique concordiae studuerit. 

Pontem quo tutius Liris transiiciatur, ferreis ad la- 
tera subtentis catenis suspensum erexit, vota commean- 
tium explevit an. MDCCCXXXII. 

Emissarium Fucini, quo in Lirim lacus deducitur, 
glarea limoque obstructum reclusit, incilia et cunicula, 
quae ad multa passuum millia decurrunt, detersit, ege- 
stis arenis tot aetatum flexu concretis: appulisque caeli 
sanitatem, messibus pascuisque laetissimis centena iuge- 
rum millia restituit an. MDCCCXXXIII. 

Optimorum auctor consiliorum, quidquid e re pu- 
blica foret, in id animum acriter intendit, pari conten- 
tione provexit, nec minore constantia consummavit. 

Sapientiam, quam ex evangelii fontibus hauserat, in 
omnes vitae suae rationes deduxit: nulla spes aut metus 
a summa illum aequitate deflexit. 

Episcopis sacrisque coetibus et familiis nulla re de- 
fuit; eorum obsequi studiis, dignitatem tueri, utilitati con- 
sulere, muneris sui duxit. 

Romanos Pontifices christiani nominis magistros, re- 
ligionisque parentes adsertores et vindices singulari pie- 
tate coluit, eorumque iuribus ne quid detractum foret, 
enixe adlaboravit. Hinc Pius VII et Gregorius XVI exi- 
mia Joannem benevolentia amplexati, honoribus laudi- 
busque certatim cumularunt. 

Effusa in pauperes beneficentia. Puellis, quas asia- 
na lues parentibus orbarat, instituendis prospexit: tenuio- 
ris plebeculae querimoniis aures adhibuit, miseris perfu- 
gium praebuit, inopes submissa stipe iuvit large, nudos 
vel sibi detracto pallio contexit. 

Ea vero abstinentia regni opes administravit Joan- 
nes, ut cum plerique omnes ex ea administratione abeant 
locupletes, ipse ne semisse quidem rem suam auxerit: 
quam laudem nemo unus vel invidia tabescens ausus est 
Joanni praeripere. 

Cum Lucretia Rivera lectissima femina, Laelii e 
Marsorum dynastis filia vixit concordissime : quos ex ea 
suscepit liberos ad omnem virtutem institui, maiorumque 
exempla referre iussit. 

Hic vir bono publico naius cum multa religioni pa- 
triaeque conducibilia moliretur, morte subita extinctus 

est pridie kalendas apriles anno MDCCCXLI, cum an- 
num ageret quintum et sexagesimum. 

Tantae virtutis desiderio indoluit Ferdinaudus rex, 
indoluere omnes ordines. 

II. 

EMMANUEL D E L L' U 0 M 0. 


Aletrii in Hernicis nullo aetatum flexu senescet me- 
moria Emmanuelis Dell’ Uomo sacerdotis e collegio cano- 
nicorum templi maximi. 

Humaniores sacrasque litteras virtutum laude orna- 
vit: diu alumnos seminarii artem rhetoricam docuit, eam- 
que sibi in docendi salebroso munere famam peperit, ut 
ad insignium doctorum nomen perveniret. 

Cum fide immotus in Pium YII perstaret, nefarioque 
sese iureiurando obstringere abnueret, exilio multatus, in- 
que Cyrnaeam insulam devectus aerumnis, rerum omnium 
egentia, capitisque periculis exercitam vitam quinquen- 
nio exegit. 

Ea fuit animi demissione, rerumque fluxarum con- 
temptu, ut cum, tranquillatis rebus, aditus illi Romae 
ad amplissimas dignitates pateret, domi maluerit delite- 
scere iuvenesque exemplis et praeceptis in litteris et san- 
ctimonia excolere, quam in amplissimae civitatis luce 
versari. 

Abiit ad caelestes VI idus septembres anno post 
Christum natum MDCCCXXV1I, aetatis LXXVII. 

111 . 

AUGUSTINUS CAPORILLI-RAZZA. 


Nobili loco natus est Aletrii Augustinus Caporilli- 
Razza rhetor, inque collegium patrum canonicorum ad- 
scitus. 

Quantum in latini carminis facultate praestaret, ar- 
gumento est poematum volumen in vulgus editum. 

Civium sibi animos morum innocentia, vitaeque san- 
ctitate demeruit: iniurias, convicia, probra modice et 
sapienter tulit, obtrectatoribus gratiam habuit, beneficia 
rependit. 

Apoplexi correptus diem supremum obivit IV nonas 
ianuarias anno christiano MDCCCXLIX aet. LII. 

IV. 


ATH AN ASIUS DE HARO 


E SOC. JESU. 


Redditum sibi s. Aloisium Gonzagam in Alhanasio 
I)e Haro duxit collegium romanum. Par in utroque rerum 
humanarum contemptus, animi candor assimilis, precandi 
studium haud ilispar, vitae decursus perbrevis. 

Hic Mexici in America ditissimo genere ortus Ro- 
mam puer missus, nostris in disciplinam creditus in ephe- 
beo nobilium ea virtutum laude floruit, ut omnium in se 
oculos animosque converterit. Inita societate, primoque 
philosophiae stadio emenso, febri assidua tentari cepit, 
qua tandem peresus caelitum beatorum numero additus 
est pridie nonas decembres anni MDCCCXXXVIII , cum 
annum ageret tertium et vicesimum. 

V. 

PEREGRINUS SPALLANZANI 

K SOC. JKSU. 


III kalendas septembres anni MDCCCXXXVIII Nea- 
poli, quo e romano tirocinio valetudinis causa concesse- 
rat, abiit ad caelestes Peregrinus Spallanzani. Mihi cum 
illum ad humaniores litteras informarem , angeli instar 
erat. Ea enim innocentia , is pudor in adolescentulo emi- 
cabant, ut nihil supra: ad quas virtutes ingenium acre et 
experrectum discendique eximius ardor accedebant. 

Ortus erat Regii Lepidi in Aemilia anno MDCCCXYII, 
abnepos Lazari Spallanzani rerum physicarum longe do- 
ctissimi. 

VI. 

PAULUS LINAR! 


E SOC. JESC. 


Societati Jesu ostensus tantum est Paulus Linari. 
Alter enim vixdum annus inceperat, quo se sub crucis ve- 
xillum receperat, cum spem laetissimam, quam ingenio, 
prudentia, morum suavitate excitarat, mors acerba prae- 
cidit , Romae IV idus septembres anni MDCCCXXXIII 
aetatis XVIII. 

Nobili genere ortus erat Regii Lepidi, inque nostro 
regiensi ephebeo institutus humaniorum litterarum et phi- 
losophiae spatia non sine praestantis ingenii commenda- 
tione decurrerat. 

VII. 

FRANCISCUS MANERA 


E SOC. JESU. 


Romae VI kalendas octobres an. MDCCCXLVII de- 
sideratus est Franciscus Manera. Insigni prudentiae et hu- 
manitatis laude collegio huic romano moderabatur : ni- 
hilque non egit, quo studia proveheret, animosque tum 
doctoribus tum auditoribus in bonis artibus excolendis ad- 
deret. Tanti viri in eloquendo ubertatem et copiam, in 
disserendo acumen demirati sunt taurinenses, cum in re- 
gio athenaeo Alligherii poemata enarravit, romani cum 
in hoc collegio penitiora theologiae dogmata evolventem 
exaudivere. 

Natus erat Neapoli XIII kalendas septembres anni 
MDCCXCVII , a P. Joanne Andres nostrae societatis viro 
ad graecas latinasque litteras informatus. 

VIII. 

CAROLUS ODESCALCHl 


E SOC. JESU. 


Cum et antiquitate generis, et gloria maiorum, et 
principum gratia , et amplissimis dignitatibus , et quod 
summum est, virtutum laude unus omnium Romae ma- 
xime floreret Carolus Odescalchi; nuntium tamen huma- 
nis rebus remisit , quo Deo caelitus vocanti obsecundaret. 
Itaque ex augusto patrum cardinalium senatu, e vicaria 
Gregorii XVI romani pontificis potestate, e pontificatu 
sabino, e summo ordinis hierosolymarii magisterio lubens 
cessit, inque societatem Iesu immigravit, quo demissior 
eo clarior. 

Mutinae vitam sanctissime actam cum immortalitate 
commutavit annum agens quintum supra quinquagesimum 
XVI kalendas septembres anno MDCCCXLl eo temporis 
articulo, quem nitide edixerat. 

IX. 

FRANCISCUS DE VICO 

E SOC. JESU. 


Idibus novembribus anni christiani MDCCCXLVIII 
Londini vila funclus est Franciscus De Vico, cum rerum 
novarum motibus ab italia extorris americam transmitteret. 

Ad caeli dimetiendi leges, quas plures annos Romae 
docuit, animum appulit, easque recentibus ditavit et in- 
ventis et doctrinis. 

Saturni annulos et satellites suis in conversionibus 
consectatus est : Veneris sese revolventis orbes descripsit : 
septem prior cometes conspicatus est, ex his iter reditum- 
que ignoti , qui nomen De Vico obtinet , edixit initis accu- 
rate rationibus : caeli spatia , quo astrorum minima facilius 
inspectaret, circulis zonisque innumeris conclusit. 

Danorum rex, et nobilior quaevis europae academia 
praemiis honoribusque Franciscum certatim honestarunt. 

Clarissimo comitum De Vico genere ortus erat Mace- 
ratae in Piceno anno euntis seculi MDCCCV. 

♦ 

Pudor modestia supplicandi studium rerumque flu- 
xarum contemptus Francisci De Vico animum ornarunt. 


i 


X. 


VINCENTIUS PALLOTTI. 


Romae nostris ex oculis species eximia virtutis sub- 
lata est XI kalendas februarias anni MDCCCL: qua die 
ex rebus humanis exemptus est Vincentius Pallotti , cum 
quintum supra quinquagesimum annum decurreret. 

Mira Vincentio a teneris ad pietatem indoles, mira 
facultas fuit. Puer labore, sollertia, precibusque ad ma- 
gnam Dei Parentem fusis, aciem retusioris ingenii exa- 
cuit, mentem studiorum contentione subegit, discendi sa- 
lebras devicit, memoriam exercitatione firmavit: qui illum 
in litterarum palaestra longo anteibant intervallo, prae- 
vertit. Primas in latinis graecisque litteris, in historiae 
cognitione, in philosophicis doctrinis, inito tentamine, tu- 
lit: theologus, magna decurialium doctorum assensione, 
in leoniano urbis lyceo renunciatus, academici munus obi- 
vit, disceptationibus praefuit, audientes exemplo hortatu 
praemiisque ad discendi cupiditatem excivit. 

Sed virtutem doctrinis potiorem habuit. In circulo 
inter disserendum cum quidam petulans dicaxque morda- 
ciore eum verbo appetiisset ; non vultum immutavit Vin- 
centius, eadem vocis constantia, orationem quam inchoa- 
rat, absolvit, ne laevum quidem oculum in obloquenlera 
retorsit. 

Anno MDCCCXV1II XVI kalendas iunias, qui dies 
Trinitati Augustae festus incidit, rei primum divinae ope- 
ratus est : quibus rite peragendis mysteriis sese menstruis 
comparavit exercitationibus, ab omnium oculis et consue- 
tudine remotus. Hinc illi ingens ad virtutem provectio, 
hinc recens ad divina studium. 

Quae in virorum sanctimonia praestantium vitis in- 
signia arduaque imitatu cognovit, ea suis ipse moribus 
vivendique ratione expressit. 

Zona setis aspera pectus devincire, catenula prae- 
acutis obarmata cuspidibus femur et brachia obligare, fla- 
gris lorisque sese ita immaniter concidere, ut verberum 
cruentae notae vibicesque perdiu exstarent. Ad haec ieiu- 
nus dies fere solidos exigebat: collectam famem modo 
pauculis panis frustulis, modo leguminibus viliorique olere 
explebat: sitim frigida levabat, esurialibus tantum cibis 
victitans, exquisitiore sibi dape interdicta. 

Hisce attritus cruciatibus in morbum incidit, febri 
lentari cepit, sanguinem eiectavit, in vitae discrimen diu- 
turnitate morbi conieclus est. Sibi parcere iussus volun- 
tati monentium adquievit; conscientiae moderatori habe- 
nas adducenti paruit: se enim suaque omnia illius per- 
misit nutui, eius se flexit finxitque arbitratu; ne verbo 
quidem contra hiscere ausus. 

Lucrandis Deo animis noclu interdiuque studio in- 
explebili excubavit Vincentius. Summo iuxta ac imo loco 
natos, pauperum greges, sacros iuvenum qui in ecclesiae 
spem adolescunt, coetus, artiGcum collegia excoluit: mi- 
litum valetudinaria in virtutis palaestras convertit : iter 
illi ad custodias publicas frequens : capite mulctatos ad 


* supplicium ductavit : animam agentibus adfuit : octiduis 
exercitationibus omne hominum genus domi forisque ex- 
coluit: ad citima oppida excurrit. 

Nullum Vincentii adeundi intempestivum tempus: no- 
cte sera, primo diluculo, medio die omnibus praesto fuit, 
omnibus sui copiam fecit, omnes salubri expiavit poeni- 
tentia, omnes ad pietatem provexit. 

Pauperum turmas pauper aluit: rei domesticae diffi- 
cultate laborantes levavit: quidquid sibi ad manum erat, 
in egentes effudit, ne suis quidem vestibus et calceis 
parcens. 

Anno MDCCCXXXVII medio mense sextili cum asia- 
na lues Romae incubuit, multaque hominum millia stra- 
vit, in medium sese discrimen coniecit Yincentius animae 
magnae prodigus : nulla re miseris defuit : non laboris 
mole, non assidua contentione fractus. 

Aestimatu difficile est, quot depositae spei homines, 
quos foedae conscientiae labes modo non in furorem age- 
bant, elutis apud Vincentium criminibus, divinoque re- 
fecti epulo mentem receperint, consilia in melius retule- 
rint, vitamque ad christianas leges exegerint. 

Quo pietatis studium latius proferret, prolalumque 
foveret, operam dedit, corrogata a divitibus pecunia, ut 
aurea praesulis sanctissimi De Ligorio volumina saepius 
recuderentur, recusaque in omnium manus venirent; quod 
consilium quam bene rei Christianae verterit, exitus 
docuit. 

Vincentio auctore Romae anno MDCCCXXXVI nonis 
ianuariis solemnia Deo Infanti a tribus sapientibus ado- 
rato instaurata , ad octiduum producta : singulis diebus 

operatam sacris graeco armeno romanoque ritu : concio- 
nes ad populum anglo gallico hispano germanoque ser- 
mone habitae: nihil quod religionem refoveret, dimissum. 

Puellis a pudicitiae amittendae discrimine submotis 
perfugium, collata opulentiorum stipe, praebuit, vitae 
pie instituendae praecepta edixit , satis amplas aedes 
comparavit. 

Sodalium, qui tum se tum alios ad evangelii disci- 
plinam componerent, remque chrislianam concionibus, sa- 
cris expeditionibus, animis a vitiis ad bonam frugem tra- 
ducendis amplificarent proveherentque, coetum constituit, 
sapientibus temperavit legibus, suoque illi ad virtutem 
exemplo praeluxit. 

Aliis opem ferendi studium cum virtutis suae studio 
certavit perpetuo. Supplicandi tempus ad multam noctem 
extrahebat; quinas temasve tantum horas indulgens so- 
pori aut in genua volvebatur, aut gelidae humo incubabat. 

Quotannis in tusculanam sancti Romualdi eremum 
sese subducens, solitudinis otium eo regustabat avidius, 
quo graviores exantlarat labores: heic in rerum divina- 
rum commentatione se totum abdebat, caelestia retracta- 
bat, se respiciebat: heic Dei laudes concinentibus sese 
immiscebat. Terrena illi omnia insuavia : superna tantum 
sapiebant. « 

Erga Christum Dominum in sacramento augusto de- 
litescentem eo religionis sensu ferebatur, ac si •praesen- 
tem praesens et adspectaret et adloquerelur. Magnam 
Dei Parentem labis primaevae exsortem, eiusque virum 
losephum et coluit impense, et ut a suis colerentur, ve- 
luti testamento mandavit. 

Statura humilis, maleque a natura tornatus: humeris 
incurvus, fronte recalva, obtutu humi defixo, brevi rudi 
obsoletaque tunica : nihil in eo spectabile nisi virtus : haec 
in se omnium oculos animosque vertebat: haec in omnium 
ore versabatur. 

Extremo conflictatus morbo, cum sibi exitum im- 
minere persentiret, tanta perfusus voluptate est, ut bea- 
tas caeli delicias praelibare videretur. Eius funus civitas 
universa moerore, virtutumque eius praedicatione prose- 

i 

quula est. 

Condita ab eo Societas tanti nobis viri iacturam 
rependit. 


# 

XI. 

GASPAR DEL BUFALO. 


Virtutis magis et operum, quam annorum et vitae 
confectis stipendiis Gaspar Delbufalo morbo ex labori- 
bus hausto absumptus est Romae exeunte decembri anni 
MDCCCXXXVII, qua in urbe ante annos duos supra 
quinquaginta editus fuerat. 

A teneris mores induit sanctissimos, vitaeque integri- 
tate s. Aloisii integritatem retulit: nihil in eo non ad Chri- 
stiani pudoris normam exactum , nihil quod ab honesti re- 
clique legibus minimum excideret. 

Cum nondum excederet ex ephebis, virtute aetatem 
praevertens, pueros iuxla ac natu grandiores aptis probe- 
que conclusis oratiunculis ad pietatem provexit; uberiori- 
bus operis evangelici proventibus proludens. 

Studiorum orbe exacto, nobilique ad s. Marci auctus 
sacerdotio, cum Pii VII P. M. monitis et voluntati haere- 
ret, militum manipulo intercipitur, Roma Lucum Aemiliae 
urbem, exin Bononiam abstrahitur, in vincula coniicitur. 
Exilii custodiaeque aerumnas erecto obfirmatoque animo 
ferens, inque virtutum compendia convertens, sacris men- 
tem alit reficitque commentationibus, nihil nisi aeterna 
revolvens. 

Urbem anno euntis seculi quarlodecimo regressus, 
quam inflammato studio ad animarum lucra raperetur, 

extemplo compertum est. Pio VII iniecta caelitus mens 
fuit, ut sacrae ad urbes et oppida expeditiones inirentur, 
quo pietas motu bellorum rerumque publicarum conver- 
sionibus collapsa et oblanguens reviresceret, hominumque 
mentes a vitiis, quae in tanta temporum acerbitate sese 
impune extulerant, ad virtutem verterentur. 

Nec mora : agmen instruitur : lectissima virorum ma- 
nus, qui eloquentia, nec impari ad hoc obeundum munus 
sapientia pollerent, comparatur: huic ceu velitum expe- 
ditae turmae praeficitur dux et auctor Gaspar: cuius ve- 
litationibus idem qui vitae, modus fuit. 

Itaque per urbes late et oppida agens suorum globum 
exspatiatur Gaspar: ea denis quindenis vicenis, ubi res 
ferret, diebus excolit: bellum vitiis indicit, congreditur; 
victor, excusso e populi cervicibus iugo criminum, opi- 
moque auctus triumpho e congressione discedit. 

Civitates se alias demiratae sunt: iactata in Deum 
dicta obticuerunt: aedibus sacris nitor cultusque additus: 
labes quae moribus inhaeserant detersae, animi poeniten- 
tia rite expiati : mysteria divina frequentius obila : suppli- 
cationes per vias et compita significatione pietatis eximia 
deductae : qui in tutela versabantur erroris , ad veritatis 
patrocinium traducti: e manibus impia volumina excussa, 
alia quae pietatem alerent, subiecta. 

Iniri eorum numerus nequit, qui cum mentem a re- 
ligione alienam gererent, et publica notati voce a sacris 
perdiu abhorrerent, veritate alte in eorum pectus demissa, 
sese recepere longeque aliam vivendi rationem inivere. 
Hinc odia posita, iurgiorum semina praefocata, sceleris 
coitiones dissutae, vitiorum radices stirpitus exturbatae, 

mentibus male obsidentes umbrae errorum dispulsae; re- 
ligio in novam veluti lucem emersa. 

Gasparis adeo secunda fama pervaserat, ut populos 
turmatim exciret; missaque rerum suarum cura cives, 
accolae, incolae, oppidani, ruricolae e viciniis confertim 
confluerent; audientiumque exundante frequentia, e tem- 
pli septis concio foret in apertum efferenda. 

Quae vis Gaspari oranti inesset; quae rationum mo- 
menta : quod sententiis pondus : quae ubertas et copia non 
verbis sed rebus affluens ; qui lucidus ordo ; quae in agen- 
do dignitas, quod in voce sonorum; ex eo coniectes, quod 
omnibus naturae, studiorum, virtutisque praesidiis instru- 
ctus ad dicendum accesserat. 

In medio laborum cursu nunquam a se oculos dimo- 
vit: si quid otii ab animarum opere vacaret, naviter ad 
caelestia conferebat: heic pietatis studio incalescebat; heic 
animum reficiebat: hinc recens et integer ad conserendam 
educendamque evangelii raessem sese referebat. 

Assidua cura Deo consuetudo : inter agendum crebris 
brevibusque sententiis e caritatis quasi pharetra deprom- 
ptis sese erigebat, sibique ad virtutis spatia alacriter de- 
currenda stimulos subiiciebat. 

Honorum fugitans nihil avebat optatius, quam late- 
re, despici, pessime ab omnibus haberi: quo apud omnes 
ordines clarior opinione virtutis, eo maiori sibi erat de- 
spectui. 

Nihil Gaspare modestius, verecundius nihil. 

Candorem mentis, animique integritatem, quam nul- 
la temeratam labe sepulcro intulit, oculis et fronte prae- 
ferebat. 

Oris species ingenua et liberalis: membrorum con- 
formatio honestissima: corpus patiens inediae algoris vi- 
giliae egentiae rerum omnium: magnus animus caelestia 
spectabat, humana contemnens; quaecumque acciderent 
tum e sententia, tum secus, sibi aequus, sibi constans: 
solitudinis studio corripiebatur; semper apud se erat. 

Ut fidei rudimentis minuta plebs imbueretur, ut te- 
nerae puerorum mentes ad pietatem fingerentur, ut sacro- 
rum administri ad animarum lucra naviter incumberent, 
omnesque civium ordines virtutum, religionisque studio 
recalescerent, id operam perpetuo dedit. 

Virginum collegia, datis legibus, constituit, quae cu- 
ram omnem et ingenium ad puellas probe instituendas 
conferrent, earumque ineuntem aetatem ad religionis rite 
obeunda munia, et ad eas artes, quae benemoratas ma- 
tresfamilias decent, veluti manu ductarent. 

Sodalium, qui coeptum a se opus insisterent, quos- 
que suae virtutis veluti scripsit heredes, coelum condidit, 
optimis communivit institutis, eique a Christi Domini 
cruore nomen indidit: hunc, antequam e vivis abiret, 
pluribus in urbibus constitutum et bene de religione me- 
rentem conspexit. 

Demortuo is habitus honos, qui viris eximiae virtutis. 
Conditus est Albani ad s. Pauli, ubi duodeviginti ante an- 
nis evangelici cursum laboris instruxerat. 

XII. 

FRANCISCUS GAESI. 


Quo asperiora Francisco Gaesi viterbiensi exordia sa- 
cerdotii , eo laetiora incrementa fuerunt. Vixdum sacris 
initiatus in iudieium abripitur, quod Pii VII scitis contra 
legum novarum auctores pareret, in custodiam truditur: 
rerumque omnium egenus in cymaeam insulam transve- 
hitur, ubi aerumnosam vitam extremo in discrimine exe- 
git quinquennio. 

In exilio nec aerumnis fractus, nec minis deterritus, 
nec effera hostium iussa reformidans, multos qui iniquo 
in rem chrislianam animo erant, emollivit, ad meliora 
traduxit. 

Domum redux, inque patrum canonicorum aedis prin- 
cipis collegium adscitus virtutum omnium exemplar civi- 
bus praefulsit. 

Aegrotis animamque agentibus noctes atque dies 
adesse; miseros in custodiis et valetudinariis solari: aures 
confitentibus adhibere, eosque noxarum sordibus eluere: 
pauperculos inopia levare, quibus ne deesset, pane caseo- 
que annos solidos victitavit. 

Oblatam ad divina peragenda mysteria stipem perpe- 
tuo renuit: quidquid lucelli sacra obeuntibus munia attri- 
buitur, reiecit: quo pecuniae abstinentior, eo ad anima- 
rum opem paratior. 

Animi demissione honorumque contemptu insignis. 
Dignitatibus a Leone XII et Pio VIII oblatis obscuram Vi- 
terbii vitam antetulit. 

Adolescentes, qui sacris ecclesiae muneribus in col- 
legio proludunt, pietatis magister instituit, ad morum san- 
ctitatem hortatibus exemplis omnique virtutum praesidio 
provexit. 

Nihil illo candidius, apertius nihil: omnium ordinum 
animos sibi spectatae virtutis studio devinxerat. 

Caelo receptus est VI idus novembres anno a partu 
Virginis MDCCCXLV aetatis LXXIII. 

Quam civitati carus foret, dolore omnium ordinum et 
lacrymis exploratum est. 


i.i 

XIII. 

MARIA CATHARINE DE ANDREA 

VIRGO. 


Virtus quo ab oculis hominum et conspectu remotior, 
eo intaminata luce nitentior, Deoque testi gratior. Hanc, 
ne aetatum flexu consenescat aut intercidat, litteris pro- 
dimus. 

Neapoli anno christiano MDCCCLVI ipsis kalendis 
maiis, quem in diem incidere sollemnia Christi Domini 
ascendentis in caelum , addita beatorum concilio est Ma- 
ria Catharine De Andrea virgo, Salesii patris disciplinam 
amplexa. Septimus illi supra quadragesimum necdum ple- 
nis exactis mensibus annus vertebatur. 

Pater illi Ioannes De Andrea , dignitate princeps in- 
ter suos, cuius viri egregie de religione de patria de re 
publica meriti memoriam excipiet sera posteritas. Mater 
Lucretia Rivera e Marsorum comitibus, femina spectatae 
virtutis, pietatis antiquae. Quorum genus longo ab avis 
atavisque ordine ductum, toga et armis, domi forisque 
clarum novis in dies dignitatis accessionibus honestatur. 

Domesticos inter parietes suis Maria oculis hausit 
pietatem, quae infantulae animo altius immissa sese ex- 
tulit explicuitque aetate confirmata. Parentum enim mo- 
ros tacitus illi ad virtutem hortatus erant. 

Virtutis in puellula insigne emicabat. ludicium lima- 
tulum , morum elegantia , pudor ori ingenuo et liberali 
suffusus, compta et concinna oratio, comitas in fratres, in 
parentes obsequium , urbanitas in omnes. 

Ingenium a natura argutum optimis perpolivit do- 
ctrinis. . Memoriae historias mandare, descriptas orbis re- 
giones, varios hominum cultus moresque tenere, utriusque 
sermones linguae callere, mitiora litterarum humaniorum 
studia degustare, gallice ita eloqui scienter et commode 
pronuntiare, ut eam Lutetiae altam et eductam dixisses. 

Ad haec manu magistra suavissimos e fidibus modos 
elicere, voceraque ad musicos graduum vel tenuiorum 
flexus modulari. 

Sed quod mirere magis, animus illi a noxiis volupta- 
tibus immunis, non elatus, non cupidus, non desidi otio 
oblanguens, sed acer et experrectus. Inanem quam levi- 
usculae puellae dignitate oris , vestium elegantia , compo- 
sito capillo gloriolam venantur, aspernari, nihil adlaborare 
ut ab hominibus, plurimum ut a Deo gratiam iniret. 

Nihil illi in amoribus nisi caelestia, nihil mente li- 
bentius agitare nisi solitudinem, a seculo avolare, in ere- 
mum se condere, ubi nec hominum vultus conspiceret, 
nec nomen et facta obaudiret , sed suavissimam cum Deo 
consuetudinem iniret, inque ea conquiesceret. 

Quod mente molitur consilium , quod animo fovet 
optatum , cum iis confert , quibus cordis arcana concre- 
dere, seque penitus, ut regeretur, aperire consuevit, qui 
nec divino obnitendum instinctui, nec omnes inflammato 
pietatis studio effundendas duxerunt habenas. 

Itaque ne tantae flos virtutis vel leviore contagionis 
afflatu oblangueret, in sacri obseptique hortuli aream ma- 
nus eum divina transevit , ubi abrupto a turbine nimbosis- 
que a procellis immunis, caelestique rore innutritus sua- 
vissimos late perflaret odores. 

Ioannes autem, quae eius fuit pietas, filiolam quam 
plus oculis suis amabat, aequissimo animo a se distrahi 
avellique sinit, eique in Salesii patris claustra aditum 
communit. 

Auspice et viae duce Iosepho magnae Dei parentis 
viro, cuius praesidii festum diem eo anno MDCCCXXIX 
agebat ecclesia, in Salesii legiferi patris aedes Maria 
De Andrea, quae sibi Catharines nomen adscivit, pedem 
intulit, summa virginum gratulatione. 

Heic vero non pedetentim et gradatim iter virtutis 
carpere, sed contento cursu corripere, et veluti uno halitu 
o carcere ad metam. 

Sui rerumque oblita suarum in Christi sponsi sinum 
ruere, Christo amplexibus avidis haerere, eum totis fo- 
vere medullis, eiusque amore ceu senensem, quam no- 
mine referebat, Catharinem tabescere. Christum sponsum 
in ara delitescentem crebro intervisere, oculos in eum cu- 
pide intendere, adloqui adstantem. Illum veniente, illum 
decedente die adire, nec sera ab eo nocte discedere. 

Quo arctioribus Deo amoribus iuncta, eo contuber- 
nales et socias tenaciore complexata est studio. Omnibus 
gratificari , omnes obsequio et comitate demereri , nullum 
singulas iuvandi locum dimittere, omnibus ceu ad ma- 
num esse, utque eas onere levaret, ad humillima quae- 

que sese abiicere, domum everrere, scyphos ac lagenas 
abstergere, frumenti corbes, vini cados, lignorum fasces 
hac illae vectare, maiore animi contentione, quam fractae 
vires ferrent. 

Puellis quae virtutis stadium ineunt, primaque san- 
ctiori vitae ponunt rudimenta, regendis praeses et anti- 
stita exemplo praeivit, molliores, ut eas in officio conti- 
neret, aditus praestruxit, praesto illis singulas in horas 
fuit. Ut earum mores ad Salesji magistri disciplinam fin- 
geret, nullam officii partem deseruit. 

Aedis sacrae, ut primum aeditumae munus inivit, 
decor reviviscere et recreari visus est. Aucta supellex, 
arae floribus, textilibus, argentoque nituere, gentis De 
Andrea opibus et munificentia. 

Silentii ac solitudinis, quibus mire capiebatur, ser- 
vantissima , brevi cbnclusa conclavi delitescebat. Nulla il- 
lam hieme apricandi, nulla ad auras aestivo sole spa- 
tiandi voluptas e cellae latebris extrusit. Heic in preces 
effusa, et animo aeterna percurrens suaviores quae aut 
sensu degustari aut cogitatu attingi queunt, delicias men- 
te aequabat. 

Legum, quibus quaeque perstat et viget societas, nul- 
lam vel tenuiorem aut fregit aut resolvit. Mariae Cathari- 
nes vita legum instar erat. 

Hinc brevi annorum lapsu ea Mariae Catharines vir- 
tutibus aderevit accessio, ut nullus qui aevi sempiterni 
corollae innecteretur, vel lectissimus flos deesset. 

Diuturnis tentari morbis coepit, hos modo ingrave- 
scere, nunc remittere, capitis perpetua obtundi gravedine, 


— 190 — 

stomacho oblanguere ac defici, in febres incidere. Haec 
inter non animo frangi non deiici, sed fronte innubi vo- 
cisque constantia alias solari, aliis moerorem abstergere. 
Diri demum scirromatis virus ia pectus irrupit, quo sen- 
sim tabescens ad aetereas sedes ceu candidissima columba 
e corporis compedibus evolavit. 

Quo in amore omnibus foret, moerore funeris indi- 
catum est. 

LIBER SECUNDUS. 


INSCRIPTIONES 


* 

QUI HAEC LEGIS , MONITUM TE VOLO , IN HISCE TITULIS 
EDENDIS ME NON ARGUMENTI , SEI) TEMPORIS , QUO IN MANUS 
HOMINUM VENERE , RATIONEM SERVASSE : EO CONSILIO UT SI QUII) 
DEINCEPS E MEIS SCHEDIS EXCIDERIT , SUPERIORIBUS APPONI NON 
INTERTURBATO ORDINE QUEAT. 


1 . 

AGE . AGE 

PRAESID1VM . ET . NOSTRVM . DECVS 
VRBEM . DESIDERIO . TVI 
EIIEV . MMIVM . OBLANGVENTEM . SOLARE 
SOSPITAS . RELIGIO . BONAEQVE . ARTES 
TE . NOBIS . EREPTO 
EXSVLARVNT * 


II. 

TVTELA . PRAESENS . ROMAE 
VIDEN 

AMOR . ET . PIEtAS . AGVNT 
EFFVSOS . MOENI BYS . CIVES 
IN . OCCVRSVM . TVI 


Hunc et qui pone subeunt septem titulos edidit auctor pridie idus 
apriles anni MDCCCL , quo dic Pius IX Pont Max. Urbem honoris sui se- 
. flem repetiit. 

III. 

ORDO . ET . POPVLI . AGMEN 
PLAVDITE 

PARENTEM . VVLTV . DISCITE 
DIES . ADOREA . OPTATA 
RISIT 


IV. 

PIO . REDVCI 
OMNIA . FELICIA 


V. 


IO . PATER . 10 . SOLATOR 
10 . VINDEX . RELIGIONIS . DEPVLSOR . TYRANNIDIS 
ITERVM . ASSVESCE . VOCARI 
ADSERTOR . FELICITATIS . PVBLICAE 


f 

VI. 

SPARGITE . VIAS . FLORIBVS 
KVNALIA . NOCTEM . VINCANT 
VRBS . ASSONET . PLAVSIBVS 
PARENTE . RECEPTO 


VII. 

CAELITVM . DECVS . PETRE 
DVX . ET . CVSTOS . GENTIS . ROMANAE 
QVAE . TVO . CREVIT . SANGVINE 
TVI . MVNERIS . EST 

SI . DEPVLSIS . LACRVMIS . NEQVITIA . METV 
AVREA . PAX . VRBEM . COLAT 
FIDEIQVE . MAGISTER . SEDEM . MAIORVM 
SOSPES . REPETAT 

VIII. 

MARIA 

OPIFERA . SOSPITATRIX 
TE . OMNES . SOLLICITA . AMBIMVS . PRECE 
DEXTRO . VT . LVMINE . RESPECTES 
PIVM 

TE . AVSPICE . MVLTA . PER . QVJNQVENNIA 
REM . ROMANAM . SISTAT . TVTETVR . AVCTET 
QVA . SOL . PROMIT . QVA . CONDIT . DIEM 
CI1RISTIANVM . EVEHAT . NOMEN 

IX. 

VI. EIDVS . DECEMBRES 
FAVSTISS1M0 . DIERVM . ANNI . M. DCCC. LUIT. 

ARCADES 

PRAEEVNTE . NICOLAO . W1SEMAN . PATRE . CARDINALI 
OMNIBVS . LAETITIIS 
PLAVDVNT * 


X. 

AN. R. S. M. DCCC. LIIII. VI. EID. DEC. 
FASTI . MEMORES . AETERNENT 
DIEM . HVNC . NIVEVM 
QVO . D. N. PIVS . IX. PONT. MAX. 
DEI . NVMINE . AFFLATVS 
MAGNAM . DEI . PARENTEM 
LABIS . AB . ORIGINE . NESCIAM 
SOLEMNI . DECRETO 
SANXIT . HABERI 


* Haec, et quae sequuntur epigraphes octo editae sunt, cum Arcadum 
coctus in aula capitolina novum Virgini Matri decus gratulatus est: praefatus 
est vir disertissimus Nicolaus Wiseman ex augusto senatu patrum cardinalium. 

XI. 

AETAS . HAEC . NOMINE . 1MPLEBITVR 
PII . IX. 

QVI . VENTVRA . IVSSIT . IRE . SECLA 
AVCTA . NOVO . VIRGINIS 
PRAECONIO 


xn. 

QVA . SOL . HABITABILES . LVSTRAT . PLAGAS 
XAPI2THPIA 
PIO . IX. 

VOTA . CVMVLANTI 
AETATVM . ET . ORBIS 

XIII. 

AVDIN 

SEPTENI . COLLES 
HILAREM . CONCREPVERE . SONVM 
VT . REI . CHRISTIANAE . ANTISTES . MAXIMVS 

MYSTERIIS 
ORA . RESOLVIT * 


XIV. 

VIRGO 

LABIS . OMNIS . AB . ORIGINE . IMMVNIS 
LVCIDVM . CAELI . IVBAR 
CVLTA . NOBIS . VSQVE . ET . COLENDA 
ADSIS . VOCATA 

ITALIAE . ET . ROMAE . VRBIVM . PRINCIPI 


* Tota Urbe aera templorum ac turrium festo sonitu plausere hora solida. 

XV. 

ALMA . DKI . PARENS 
SPES . FIDA . COLVMENQVE . NOSTRVM 
FAVE 

TE . RERVM . CVSTODE 
NON . FVROR . CIVILIS . PROCVDAT . ENSES 
NON . CLASSICO . TERRITENTVR . CIVES 
IRAE . ET . INGRVENTIA . DETVMESCANT . BELLA 
AVREA . PAX . ADRIDEAT . ORBI * 


XVI. 

MARIA 

EXORATA . SOSPITA . SOLATRIX 
TRISTI . AEGRIMONIA . MENTES . SOLVE 
LVES . ASIANA . FACESSAT 
AVRAE . SALVBRES . SPIRENT 
f VINEAE . MENDACES . NON . FALLANT . LABORES 
TELLVS . VBERE . SINV . FVNDAT . MESSES 
PIETAS . PVDORQVE . PRISCVS 
AB . INTEGRO . FLOREANT ** 


* Anno MDCCCLIV surgentis belli metu trepidabat curopa. 

** His cladibus premebantur Italiae urbes an. MDCCCLIV. 

XVIJ. 

SERA . POSTERITAS 
ROMANAM . SVSPICIAT . PIETATEM 
NARRETQVE . POSTGENITIS . LAETITIAM . ET . STVDIVM 
CERTATIM . ORNANDI . MAGNAM . DEI . PARENTEM 
LABIS . PRIMAEVAE . EXSORTEM 
SOLLEMNIA . IN . TRIDVVM . INSTA VRATA 
AEDES . SACRAE . CVLTV . SPLENDIDIORE . REN1TENTES 
AYLAEIS . VERSICOLOHIBVS . LEMNISCIS . ET . VELIS . PROTECTAE 
ARAE . MILLENIS . FACIBVS . LYCIINISQVE . LAVREATIS . RADIANTES 
CONCENTVS . DIVINI . L1QVIDIVS . MODVLATI 
SACRIS . RITV . AVGVSTIORE . OPERATVM 
LAVDATIO . E . PEGMATE . A . DISERTISSIMIS . PRONVNCIATA 
POETARVM . FLORES . LECTIORES . EXCERPTI 
DOCTA . ET . LABORIOSA . VOLVMINA . EDITA 

I 

VRBS . IN . GAVDIVM . EFFVSA 

VIAE . ET . FORA . AD . MVLTAM . NOCTEM . COLLVCENTIA 
LIMBI . ET . PERISTROMATA . PRAE . DOMIBVS . SVSPENSA 
QVID . NON . A . VIRGINE . OPIFERA . SPERANDVM 


% 

/ 

XVIII. 

MAHIAE . DEI . PARENTI 
ET . BKRNARDO . DOCTORI 
AERA . CAMPANA . SACRILEGO . PERDVELLIVM . AVSV 
COMMINVTA . ET . CONFLATA . IN . TORMENTA . BELLICA 

SODALES . MARIALES 
COLLATIS . PECVNIIS . RESTITVERVNT 
TVRRI . LAXATA 
ANNO . A . P. V. MDCCCLI. 


XIX. 

VIRGINI . DEI . PARENTI 
LABIS . AB . ORIGINE . IMMVNI 
CIVES . CVRIAT1 . S. MARIAE . AD . EQVIRIA 
A . LVE . ASIANA . SOSPITES 
SOLLEMNIA . IN . TRIDVVM 
L. M. PERSOLVVNT 

QVOD . FELIX . FAVSTVMQVE . SIT 
HIERONYMO . DE . ANDRE A 
DOMO . NEAPOLI . EX . ORDINE . SPLENDIDISSIMO 
PONTIFICI . MELITEN. 

A . SECRETIS . SACRI . CONSILII . TRIDENTIN . DECRETIS . INTERPRETANDIS 
VIRTVTIS . STVDIO . ET . INGENII . LAVDE 
FLORENTI 

QVI . IN . PRO VINCI ARVM . PRAEFECTVRA 
FAMAM . NOMINIS . SVI 
SAPIENTIA . IMPLEVIT 

IN . HELVETICA . LEGATIONE . REI . CHRISTIANAE . COMMODA 

SIDI . ANTETVLIT 

ET . DIFFICILLIMA . TEMPORVM . CONVERSIONE 
PERDVELLES . RELIGIONEM . PESSVMDANTES 
INVICTE . COERCVIT 

A . D. N. PIO . IX. P. M. IN . SENATVM . PATRVM . CARDIN. ADSCITO 
IDIB. MARTIIS . AN. A. P. V. M. DCCC. LII. 

OMNIBVS . ORDINIBVS . LAETITIA . GESTIENTIBVS 
PLAVSVS . AMICORVM . ET . GRATVLATiO 


Ii 


XXI. 

ANNO . REPARATAE . SALVTIS . M. DCCC. LIII. 

NONIS . MARTIIS 

SANCTISSIMVS . D. N. PIVS . IX. P. M. 

IN . PATRVM . PVRPVRATORVM . COLLEGI VM 
ADLEGIT 

PROSPERVM . CATERINIVM 

MORVM . SANCTITATE . ET . MVLTARVM . DISCIPLINARVM 
LAVDE . PRAESTANTEM 

QVEM . GRAVISSIMIS . IN . REBVS . SPECTATA . VIRTVS 
PER . VARIOS . HONOR VM . GRADVS 
AD . TANTAE . DIGNITATIS . FASTIGIVM 
EVEXIT 

QVOD . REI . CHRISTIANAE . BENEVERTAT 

XXII. 


QVOD . FELIX . FAVSTVMQVK . SIT 
PROSPERO . CATERIMO 
VIRO . PROBATAE . VIRTVTIS 
CANONVM . SACROR VM . SCIENTISSIMO 
OB . PRAECLARA . IN . REM . CHRISTIANAM . MERITA 
A . PIO . IX. PONT. MAX. 

IN . AVGVSTVM . PATRVM . CARDINALIVM . SENATVM 

COOPTATO 

PLAVSVS . ET . GRATVLATIO 


l 

XXIII. 


DEO . OPTIMO . MAXIMO 
XAPISTHPIA 
QVOD . D. N. PIVS . IX. 

AEQVISSIMVS . VIRTVTIS . IVDEX . ET . FAVTOR 
DOMINICVM . SAVELLIVM 
VIRVM . MAGNI . ANIMI . MAXIMIQVE . CONSILII 
GRAVISSIMIS . MVNERIBVS . SANCTE . ET . AD . EXEMPLVM . PERFVNCTVM 
QVEM . IN . TRISTI . TEMPORVM . ACERBITATE 
PERPETVA . MENTIS . CONSTANTIA 
ET . GESTARVM . RERVM . VSV . PERFECTA . SAPIENTIA 
SVMMIS . VIRIS . AEQVAVIT 

IN . AMPLISSIMVM . PATRVM . CARDINALIVM . ORDINEM 

ADLEGIT 

AMICIS . GAVDIO . GESTIENTI BVS 

XXIV. 


HEIC . IN . SEDE . HONORIS . SVI 
CONDITVS . EST 

IACOBVS . ALOISIVS . BRIGNOLE . CARD. PONTIF. SAB. 

ABB. FARF. COMM. S. CAECILIAE . TRANS . TIBERIM 
E . SPLENDIDISSIMO . ORDINE . IANVENSI . AB . AVIS . ET . MAIORIBVS 
VNICVS . TANTAE . GENTIS . SVPERSTES 
A . PRAETVRA . FERRARIENSl . ET . BONON. A . LEGATIONE . IN . ETRVRLAM 
ET . PRAEFECTVRA . AERARII . PVBLICI 
IN . PATRVM . CARD1N. SENATVM . COOPTATVS 
PRAEPOSITVS . SACRO . CONSILIO . LIBRIS . NOTANDIS 
AMPLISSLMAS . OPES. IN. DIOECES . SABIN. ET . EGENOS . LARGE . EFFVDIT 
VASIS . AVREIS . ET . ARGENTEIS . DOMVS . SVAE . IN . NVMMOS . CONFLATIS 
AERE . SVO . P VEROS . AD . PROBOS . MORES . INSTITVENDOS . CVRAVIT 
PVDOR . MODESTIA . STVDIVM . SVPPLICANDI . SEQVE . AFFLICTANDI 
VIRTVTES . SOCIAE . A . PVERO . AD . TVMVLVM . COMITATAE . SVNT 
EXITV . SVBITO . DECESSIT . IX. KAL. IVL. A. C. MDCCCLIII. AN. NAT. P. M. LVI. 
BONORVM . MOERORE . ET . LACRVMIS . EGENT1VM . HONESTATVS 
FRANCISCVS . ET . IACOBVS . BALBI . MARCH. SORORIS . FILII 

POSVERVNT 

AVVNCVLO . INCOMPARABILI * 


Hornae a«l s. Caeciliae. 

♦> 

XXV. 

A & Q 

KATERINE . HEIC . DORMIT 
PROLES . SEXTA 
IACOD1 . ANGE LINI - ROTA 
PRAESID1S . IVRI . DICVNDO 
QVAE . ANNO . IV. VITAE . INEVNTIS 
AD . FRATERCVLVM . SVVM . CAELESTEM 
‘ 'AVOLAVIT 

POSTRID. KAL. APRILES . AN. MDCCCXXII. 
AVE . ANIMVLA . INNOCENTISSIMA • 
ET . VIVE . IN . CHRISTO * 


i 


Frusinone ad s. Mariae ah Angelo salutatae. 

XXVL 

A il 

HEIC . COMPOSITA . EST 
PAVLINA . GORI 
F. N. 

VXOR . 1ACOBI . ANGELINI - ROTA . PRAETORIS 
MODESTIAE . ET . PIETATIS 
SERVANTISSIMA 

QVAE . VT . NICOLAO . FILIO . GRAVITER . AEGROTANTI 

ADESSET 

CVRIS . MORBOQVE . ABSVMPTA . EST 
X. KAL. APRILES . AN. MDCCCXXVIII. 

AN. NATA . P. M. XLVIII. 

CAMILLVS . ANTONIVS . NICOLAVS 
MATRI . SANCTISSIMAE 
P. * 


Interamnae Nartium in aede princi|>c. 

XXVII. 

A & £2 

IIE1C . CONDITAE . SVNT . EXSVVIAE 
IOSEPHI . DENAGLIO . COMITIS 
SACERDOTIS . PIENTISSIMI 
E . COLLEGIO . PATRVM . CANON. AEDIS . MAXIMAE 
VICE . SACRA . ANTISTITIS . BERGOM. 
MAGISTERIO . CONSILIO . CONCIONIBVS . SACRIS 
LAVDEM . OMNEM . SVPERGRESSI 
VIXIT . AN. LXIX. 

NVLLIS . AD . REM . CHRISTIANAM . PROVEHENDAM 
PARCENS . LABORI BVS 

DECESSIT . XV. KAL. FEBR. AN. MDCCCXXXVI. 
SOCIETAS . VIRGINVM . QVAE . ET . FILIAE 
A . CORDE . IESV . D. N. 
MONVMENTVM . TRANSLATIS . CINERIBVS 
POSVIT 

PARENTI . OPTIMO 

PLVRA . DE . SVA . INSTITVTIONE . MERITO 
QVAM . T1TVLO . SCIURI . QVEAT * 


* Bergomi. 

XXVIil. 

HEIC . QVIESCIT . IN . CHRISTO 
IRENE . VXOR . ALOISII . DE . MARTINI 
CVIVS . MISERICORDIA . IN . EGENOS 
ADOLEVIT . CVM . ANNIS 

PIA . VIXIT . AN. LXXVI. DECESSIT . IV. NON. LAN. AN. MDCCCXXXXIX. 
FILII . QVOS . AD . PIETATEM . INSTITVIT 
MATRVM . OPTIMAE 
P. * 


XXIX. 

HEIC . DORMIT 
AMALIA . CIRILLI . AN. VI. 

VIRTVTE . AETATEM . ANTEGRESSA 
AMOR . ET . DELIC1VM . PARENT VM 
AD . CAELESTES . AVOLAVIT . VIII. ID. FEB. AN. MDCCCLVI. 
AVE . COLVMBA . CANDIDISSIMA 
ET . VIVE . IN . CHRISTO ** 


* Beneventi in sacrario gentis Martiniac aedis Mariae Opiferae. 

** Romae ad s. Rochi. 

XXX. 

A i Q 

MEMORIAE . ET . NOMINI 
MICHAELIS . ANGELI . PISTOLESI 
DOMO . MOROLO . APVD . VOLSCOS 
PRAEPOSITI . COLLEGIO . CANONICORVM . S. MARIAE 
LATINE . PERITISSIMI 

QVI . NEGLIGENS . HONORVM . ET . VOLVPTATVM 

OMNE . TEMPVS 

ANIMIS . AD . PIETATEM . PROVEHENDIS 
ET . ADOLESCENTIBVS . PRIVATIM . INSTITVENDIS 

TRANSMISIT 

DECESSIT . PRID. KAL. DECEMBRES . AN. MDCCCL. 
ANNOS . NATVS . P. M. LXXX. 

ANTONIVS . ANGELINI . E . SOC. IESV 
INSTITVTORI . SVO 
TITVLVM . ET . LACRVMAS 


F 

QVIETI . ET . NOMINI 
THOMAE . BORTI 

E . COLLEGIO . CANONICORVM . S. MARIAE . AD . VIAM . LATAM 
VIRI . ANTIQVAE . INTEGRITATIS 
IN . ANIMIS . AD . PIETATEM . EXCOLENDIS 
NVMQVAM . REMISSI 
CVIVS . SAPIENTIA . MVLT1S . SALVTI 
RELIGIO . OMNIBVS . EXEMPLO . FVIT 
IMPROVISO . EXITV . DECESSIT 
PRID. NONAS . QVINTILES . M. DCCC. LII. 

ANNVM . AGENS . LVI. 

OMNIVM . ORDINVM . LACRYMIS . HONESTAT VS 
AVE . ET . VALE . ANIMA . INNOCENTISSIMA . IN . PACE 
AMICI . EXIMIAE . VIRTVTIS . DESIDERIO . POSVERE * 


* 


Komae. 

XXXII. 


A £ 0 

TE . SVPPLIC1 . POSCIMVS . PRECE 
MAGNA . DEI . PARENS 
VT . CAELI . SEDIBVS . INSERAS 
IOACHIMVM . GVTIERREZ . DE . ESTRADA 
QVI . TE . COLVIT . IMPENSE 
DECESSIT . NONIS . IAN. AN. MDCCCLII. AET. XLVII. 
FAVSTINA . CVM . NATIS . DECEM 
AD . LVCTVM . ET . LVCRVMAS . RELICTA 
POSVIT . MARITO . BENE MERENTI 
QVOCVM . CONCORDISSIME . VIXIT * 


* In hoc monumento quod anno MDCCCLVI constitutum fuit Campc- 
chii in Iucatania , molliter excuso a Tcncranio cernere est supplicem , inque 
genua provolutam Faustinam coniugem cum decem liberis ante Virginem Dei 
Parentem exedrae insidentem. 

XXXIII. 


H. 8. E. 

IACOBVS . PILOTTI . PATRICENSIS 
E . COLLEGIO . CANONICORVM . AEDIS . MAXIMAE 
CVIVS . STYDIVM . IN . ANIMIS . AD . MELIORA . VERTENDIS 
OMNIBVS . EXEMPLO . FVIT 
DIEM . SVVM . OBIVIT . V. IDVS . AVG. AN. MDCCCLIII. 
ANNOS . NATVS . LVIII. 

IOANNES . FRATRI . SVAVISSIMO 
CVM . LACRIMIS . POSVIT * 


XXXIV. 

TE . IN . PACE . CHRISTVS 
IOANNI . GRAZIA 

«. XVIII. KAL. OCT. AN. MDCCCLVI. 
AETAT. LVI. 

ANGELVS . FILIVS 


♦ 


Ferentini. 

XXXV. 

MEMORIAE . ET . NOMINI 
HIPPOLYTI . GVIDI 
EQYITIS . GREGORIANI 
QVI . ARTIS . MEDICAE . PRVDENTIAM 
MVLTIGENA . ERYDITIONE . EXORNAVIT 
PIETATE . IN . DEVM . INDVLGENTIA . IN . AMICOS 
COMITATE . IN . OMNES 
FIDE . IN . PONTIFICES . ROMANOS . IMMOTA 
CIVIVM . AMOREM . ET . LAVDES 
MERITVS 

DECESSIT . XVII. KAL. MAIAS . AN. MDCCCLIII. 
AN. AGENS . LXXII. 

XXXVI. 

* 

KAROLO . FINELL1 
DOMO . CARARIA 

ARTIS . SCVLPENDI . PERITISSIMO 
IN . QVO . ANTONIVM . CANOVAM . SIBI . REDDITVM 
ITALI . DEMIRATI . SVNT 
* 0. ROMAE . VIII. EID. SEPTEMB. A. M. DCCC. LIII. 
QVVM . AGERET . AN. LXXIII. 

ELLOGIVM . ET . CARMINA * 


XXXVII. 

AEQVVS . MENTE . ET . INVIDIA . MAIOR 
VVLGI . RVMORES 
ET . LEVIA . HOMINVM . IVDICIA 
SOLIDAE . LAVDI 
POSTHABVIT 


* Tituli appositi libello carminum coctus arcadum. 

xxxvm. 

RELIGIONIS . AMPLIFICANDAE . STVDIOSVS 
QVIDQVID . OPVM . SIBI . PARTVM . LABORE . FVIT 
IN . DEI . CVLTVM . IN . AEGRORVM . LEVAMEN 
INQVE . P VEROS . AD . PIETATEM . FINGENDOS 
TESTAMENTO . TRANSMISIT 


XXXIX. 

IN . MICHAELIS . CAELESTIVM . PRINCIPIS 
ET . MATTHAEI . APOSTOLI 
SPIRANTIBVS . SIGNIS 
PRAESTITIT 

NE . CHRISTIANAE . ARTES 
GRAECIS . DECEDERENT 

ZELVIRA . VIRGO 
AN. XXVI. 

QVAE . DOMI . SANCTIMONIAM . PROFESSA 
MORES . INTEGERRIMOS . ORANDI . STVDIO 
ORNAVIT 

EGENOS . MORBISQ. CONFLICTATOS . CARITATE . COMPLEXA 
AD . DEMISSISSIMA . MVNIA . SESE . ABIECIT 
VEL . HVM ANDIS . CORPORIBVS . INSERVIENS 
EXITV . PLACIDISSIMO . ABIIT . AD . CAELESTES 
III. NON. SEXTIL. A. MDCCCLIII. 

NICOLAVS . TOZZI . CONDIVI . V. N. 

CONTRA . VOTVM . POSVIT 
FILIAE . CARISSIMAE 

AVE . COLVMBA . CANDIDISSIMA . ET . VIVE . IN . $ * 


Cuprae Montanae in Piceno. 

XLI. 

A & ii 

IIE1C . AD . ARAM . MARIAE . PERDOLENTIS 
CONDITVS . EST 

VT . TESTAMENTO . MANDARAT 
CAIETANVS . FRANCESCHINI . SACERDOS 
CVDICVL. ORNAMENT. GREGORII . XVI. ET . PII . IX. 

DE . PATRIA . DEQVE . AEDE . HAC . MARTINIANA . PROBE . MERITVS 

PIVS . VIXIT . A. P. M. LXXVL 
DECESSIT . XI. KAL. DEC. AN. MDCCCLIV. 

TE . IN . PACE . * 


* Hispclli in Umbria. 

XL1I. 

A & Q 

HIC . AD . TVMVLVM 

VIRI . PIENTISSIMI . VINCENTII . PALLOTTI 
APPOSITVS . EST . VT . SIBI . IN . OPTATIS . FVERAT 
VINCENTIVS . GEORGII . F. GORI 
DOMO . ORIOLO 

INCOLA . A . P VERIS . ROMANVS 
RELIGIONIS . STVDIOSISSIMVS 

DE . SODALITATE . A . CATHOLICO . APOSTOLATV . OPTIME . MERITVS 

CVIVS . LIBERALITATE 
TEMPLVM . INSTAVRATVM . PRODVCTVMQVE 
PIVS . VIXIT . A. P. M. LXXII. 

DECESSIT . IV. ID. IAN. A. C. MDCCCLV. 

IOANNES . SACERDOS 
FRATRI . OPTATISSIMO 
MON. P. * 


* Hornae ad Christi Domini Servatoris ad undas. 

XLIU. 

A ^ ii 

MARIA . HEIC . DORMIT 
PROLES . VNICA 

PII . ROFFI . ISABELLI . EQ. ET . MATILDAE . NARDI 
FESTIVA . INGENIOSA . SVAVISSIMA 
QVAE . AN. VII. VITAE . EXORIENTIS 
AD . SVPEROS . EVOLAVIT 
PRID. EID. MAIAS . AN. M. DCCC. LV. 

HANC . BIDVO . POST . SEQVVTA . EST 
BAPTISTA . AMITA 
VIRGO 

QVAE . PIA . VIXIT . AN. LVIII. 

AVETE . ANIMAE . INNOCENTISSIMAE 
ET . VIVITE . IN . CHRISTO * 


Ferentini in aede sacra Soc. lesu. 

XLIV. 

A & £ 

HEIC . CONDITVS . EST 
FRANCISCVS . MANENTI 
MORIBVS . SPECTATISSIMIS 
CVLTOR . EXIMIVS . MAGNAE . DEI . PARENTIS 
CVIVS . AEDI . AD . QVERCVM 
MAGNAM . AVREORVM . VIM 
LEGAVIT 

DECESSIT . PRIDIE . IDVS . OCTOBRES . AN. MDCCCLVI. 
ANNOS . NATVS . LXX. 

MAGDALENE . VXOR . ALOISIVS . FRATER 

P. * 


* Romae. 

XLV. 

a ^ a 

HEIC . AD . PARENTEM . SVAM 
APPOSITA . EST 
ALOISIA . BKNSI 
VXOR . DIONIS» . PROSPERI 
FIDE . IN . CONIVGEM 
CYRA . IN . FILIA . INSTITVENDA 
PIETATE . IN . MATREM . DEI . PERDOLENTEM 

EXIMIA 

PHTHISI . ABSVMPTA . EST . XVI. KAL. DEC. AN. MDCCCLVI. 
ANNOS . NATA . XXXIII. TANTVM 
V1YAS . IN . CHRISTO 

XLVI. 

A $L Q 

DIES . XIV. KAL. APR. AN. CUR. MDCCCLVI. 
MOESTVS . ILLVXIT 
IOANNAE . ISABELLAE . MARIAE 
QVO . NOSTRIS . OCVL1S . EREPTVS . EST 
IOSEPHVS . MASSAM . AN. P. M. LXV. 
PARENS . OPTATISSIMVS 
TIBI . ORIENTE . TIBI ! DECEDENTE . DIE 
PACEM . CHRISTI 
ADPRECABIMVR * 


Komac in monumento domestico ad perennandam memoriam parentis. 

XLVIf. 

HEIC . COMPOSITA . EST 
MARIA . IOSEPHA . VXOR . PHILIPPI . CORSETTI 
MORVM . SVAVITATE . PIETATE . ERGA . MAGNAM . DEI . PARENTEM 
CVIYS . IN . SACRARIO . CONDI . VOLVIT 
CVRA . FILIORVM . BENEFICENTIA . IN . PAVPERES 
LAVDES . OMNIVM . PROMERITA 
DIVTVRNI . VIM . MORBI . FORTITER . PERPESSA 
DECESSIT . XI. KAL. MAIAS . AN. MDCCCLVI. 

ANNVM . AGENS . XXXV. TANTVM 
TE . IN . PACE . CHRISTVS * 


* Velitris in aede principe. 

XLVIU. 

A $L Q 

11EIC . QVIESCIT . IN . CHRISTO 
CVM . GEMINIS . 1NFANTVLIS 
ALOISIO . DIER. XVIII. ALOISIO . MENS. VIII. DIER. XXII. 

CLOTILDES 

VXSOR . FRANCISCI . TARQVINI . I. C. 

INGENIO . MITISSIMO 
VIRI . DELICIVM . ET . DECVS 
EXIMIA . IN . PAVPERES . CARITATE 
DECESSIT . EXITV . SVAVISSIMO . ID. KAL. NOV. AN. MDCCCLVI. 
ANNOS . NATA . XXVI. TANTVM 
FRANCISCVS 

CONIVGE . CONCORDISSIMA . ET . FILIIS . ORBATVS 
CVM . LACRVMIS 
P. * 


* Viterbii ad s. Iacobi. 

XL1X. 

i 

IIEIC . EXSWIAS . SVAS . POSVIT 
ALBINA . MAESTRINI 
VIRGO 

PIA . COMIS . PVDICA 

QVAE . VT . SORORI . DEPOSITAE . ADESSET 
HVC . EX . VMBRIA . ADVOLARAT 
EAMQVE . VICARIA . MORTE . REDEMIT 
PARENTES . CONTRA . VOTVM . POSVERE 
FILIAE . INNOCENTISSIMAE . QVAE . VIXIT . AN. XXVI. TANTVM 
AVE . MARGARITVM . NOSTRVM 
ET . VALE . IN . PACE * 


Pisauri. 

L. 

DEO 

VNI . TRINO . AETERNO 

CVIVS . PERPETVO . RES . CHRISTIANA . MAGISTERIO 
ET . DVCTV . REGITVR 
QVOD . EIVS . AFFLATV . ET . NYMINE 
PIVS . IX. 

MAX1MVS . SACRORVM . ANTISTES 
SECVNDVM . ORBIS . CATHOLICI . VOTA 
MARIAM 

SANCTAM . DEI . PARENTEM 
LABIS . AB . ORIGINE . EXPERTEM 
EDIXIT 

VOTA . SOLEMNI . RITV 
L. M. EXSOLVIMVS 

LI. 

SEDENTE . PIO . IX. P. M. 

PIVS . GRAZIOLI . DVX . MANLIANENS. 

FORNICEM . ET . SCALAS 
NOVIS . OPERIBVS . INSTAVRAVIT 

PARIETES . EFFIGIE . CHRISTI . SERVATORIS . ET . MAGNAE . MATRIS 
A . PETRO . GAGLIARDI . DEPICTA 
ORNAVIT 

ANNO . MDCCCL1V. * 


Lil. 

HOC . SIGNVM 

MAGNAE . MATRIS . GREMIO . FOVENTIS 
PVERVLVM . IESVM 
FRANCISCVS . A . NVCE . STATVIT 
VT . PRAESIDIVM . FORET 
DOMVI . VNIVERSAE 
AN. R. S. MDCCCLV. ** 


* Romae in aedibus s. Eusebii. 

** Romae in sacrario domestico. 

UII. 


S. AL0IS1I . PATRONI . CAELESTIS . SALVTARIS 
HOSPITA . CONCLAVIA 
RESTAVRATA . A. M. DCCC. LV. * ** 


uv. 


AGE . SVPPLEX . INGREDERE 
HEIC . ANTE . MAGNAE . DEI . PARENTIS . ARAM 
S. ALOIS1VS . VOTA . RELIGIOSA . CONCEPIT 


* In collegio romano. 

** Inibi. 

LV. 


I). N. PIO . IX. 

AMPLIFICATORI . RELIGIONIS 
CVIVS . MVNIFICENTIA . AEDES . AD . PONTEM . IANICVLI 
SOCIETATI . MISSIONVM . ATTRIBVTAE 
VT . SACERDOTIBVS . SENIO . MORBOQVE . ATTRITIS 

ADESSET 

MONVMENTVM . GRATI . ANIMI 
CONSTITVTVM . AN. MDCCCLV. * 


LVI. 

V INCENTIO . PALLOTTI 
SOCIETAS . MISSIONVM 
PARENTI . SANCTISSIMO 
AN. MDCCCLV. ** 


* Sub signo. 

** Sub signo. 


43 


LVIL 

XV. KAL. IVNIAS 
AN. CH. M. DCCCi LV. 

D. N. PIVS . IX. P. M. EX . ARCE . GANDVLFI 
VELITRAS . SECVNDVM . VOTA . CIVIVM . PROFECTVS 
TEMPLO . PRINCIPE . MAGNAM . DEI . PARENTEM 
SVPPLICANDI . ERGO . ADITO 
IN . COLLEGIVM . SOCIETATIS . 1ESV . DIVERTENS 
SACRO . SODALI VM . MARIALIVM . CONCLAVI 
SVCCESS1T 

VBI . ADMISSIONE . ET . ADLOQVIO . OMNES . ORDINES . DIGNATVS 
ET . FAVSTA . A . DEO . RITE . CONFERTISSIMAE . MVLTITVDINI 

PRECATVS 

INTER . ADCLAMANTIVM . VOTA 
DIGRESSVS . EST * 


* Velitris in collegio societatis Icsu. 

LVffl. 

ALEXANDER . DE . DOMINICIS 
FRONTEM .'TEMPLI . INSTAVRAV1T 
AN. M. DCCC. LV. * 


LIX. 

DEO . AETERNO 

IN . HONOREM . MAGNAE . DEI . MATRIS . AB . ORIGINE . IMMACVLATAE 
SS. ROCHI . ET . 1SIDORI . AGRICOLAE 
VOTO . SVSCEPTO . OB . LVEM . ASIANAM . DEPVLSAM 
STEPHANVS . SCERRA . ARCHIEP. ANCYR. 

A . FVNDAMENTIS . EREXIT 
AN. CHR. MDCCCLVI. ** 


* Balneorcgii in fronte aedis sacrae s. Francisci. 

** Prope Viterbium ad balnea. 

LX. 


PIO . IX. PONT. MAX. 

AMPLIFICATORI . NOMINIS . CHRISTIANI 
CVSTODI . VIRTVTIS . PVBLICAE 
CYIVS . PROVIDENTIA . ET . AVSPICIIS 
INGENIA . VIGENT 
DISCIPLINAE . BONAEQVE . ARTES 
FAVSTIS . INCREMENTIS . ADOLESCVNT 
PHILIPPVS . DORIA . DYNASTA 
DOMINO . INDVLGENTISSIMO 

QVOD . AEDES . COLLEGII . S. AGNES . AD . CIRC. AGON. 
PRAESENTIA . BEAVIT 
XIX. KAL. FEBR. AN. M. DCCC. LVI. 

LXI. 


MARIA 

LVX . NOSTRA . ET . ANIMA 
ASPICE . NOS . HOC . TANTVM 
TVO . ERIMVS . ADRISV . «EAT! * 


LXII. 

MARIAE 

LABIS . NESCIAE . CVSTODI . CANDORIS 
PRAESTITI . HVIVS . ATHENAEI 
ACADEMIA . THEOLOGORVM 
LIBENS . MERITO . POSVIT 
A. MDCCCXLVII. ** 


* Titulus inscriptus tabulae Magnae Dei Parentis. 
** Sub icone. 

LXUI. 


MAGNAE . MATRI 

O . DECVS . O . DOCTAE . PRAESENS . TVTELA . PALAESTRAE 
HANC . SPEM . PICENTVM . NVMINE . AMICA . FOVE 
TE . CVSTODE . PVDOR . PIETAS . ET . VIVlDVS . ARDOR 
GLISCIT . ET . INGENIIS . VENA . VIGORQVE . REDIT * 


LX1V. 

AGE . AGE 
ALOISI 

FLORE . PVDICITIAE . CELEBER 
AD . REGIAM . CAELI . ADVOLA 
FRONTEM . AETERNO . DIADEMATE 
CINCTVRVS ** 


* Item in collegio Lnuretano. 

** In iconem s. Aloisii sese attollentis in caelum. 

LXV. 

ALCIS! 

DEDVCTVM . CARMEN . TIBI . PARTHENIS . ATTICA . LVDIT 
DEXTER . ADES . VIRES . SVFFICE . PLVRA . FERES * 


LXVI. 


OCELLI . PVD1CISSIMI 
SAT . LACRVMIS 

DEI . VVLTVM . RENIDENTES . DISCITE ** 


* Laureti in coetum Partheniorum laudes s. Aloisii carminibus prosc- 
quentem. 

** In oculos s. Aloisii. 

LXVJI. 


ALOISIO 

CAELESTI . PATRONO 
TVTORI . PRAESENT1SSIMO . IVVENTVTIS 
DIVE . TIBI . FLORES . VARIA . EST . LICET . INTEGRA . FORMA 
IDEM . HOS . LEGIT . AMOR . FOVERAT . VNVS . AMOR * 


LXVUi. 

MACTE . ANIMO 
MACTE . NOVA . VIRTVTE 
ET . FELICIBVS . AVS1S 
PATER . ET . PRINCEPS . CARTHAGINIS 
TE . DVCE . VICTA . MANVS . AFRIS . DEDIT . AEMVLA . ROMA 
ET . PVLSANS . HAVSIT . CORDA . LATINA . PAVOR ** 


Inscripta arae s. Aloisii floribus redimitae. 
** In tropaeum Hannibalis. 

LXJX. 


i 


MEMORIAE . ET . QV1ETI 
I ACORI . IOSEPHI . F. DE . ANG ELINIS . ROTA 
PATRICIA . NOBILITATE 

QVI . IVRIS . SCIENTIAM . PIETATE . CVMVLAYIT 
FLORENTI . AETATE . VRBIBVS . PRAETORIA . POTESTATE . PRAEFVIT 
PRAESES . COLLEGIO . IVDICVM . LITIBVS . DIRIMENDIS 
PROVINCIAM . MARITIMAM . ET . CAMPANAM . VICARIA . POTESTATE 

ADMINISTRAVIT 

I II VIR . ANNONAE . REGENDAE . PROVINCIAE . VITERBIENSIS 
MVNERIBVS . SANCTE . INTEGREQVE . PERFVNCTVS 
IN . SPLENDIDISSIM. ORDINEM . INTERAMNATEM . NARTIVM 
CVM . LIBERIS . ET . POSTERIS . ADLECTVS 
EXITV . PLACIDISSIMO . AD . SVPEROS . EVOLAVIT 
PRID. IDVS . IVNIAS . A. MDCCCXLIV. ANN. NATVS . LXXVI. 

AVE . PARENS . PIENTISSIME . ET . VALE . IN . PACE 
NVLLA . DIES . TE . NOSTRO . EX . ANIMO . EXIMET 
CAMILLVS . EQVES . PRAETOR . PONTIFICIVS 
ANTONIVS . E . SOC. IESV 
NICOLAVS . E . SOC. IESV 

FILII . MOERENTES . PATRI . PLVS . DE . SE . MERITO . QVAM 

TITYLO . SCRIBI . QVEAT 
KFFVSI . IN . LACRVMAS . POSVERE * 


* Vilcrbii ad s. Theresiac in colla I). N. Mariae I.aurclanae. 

LXX. 


AN. MDCCCLV1I. 

ALO ISIO . A1ROLD1 
INFANTI . FESTIVO . VENVSTISSIMO 
DELICIO . DOMVS 

QVI . VIX. AN. III. MENS. V. DIES VIII. 
FRANCISCVS . ET . HELENA 
PARENTES 
P. 

AVE . MARGARITV.M . NOSTRVM 
KT . VIVE . IN . CHRISTO 


LXXI. 

CAIETANO . RODILOSSI 
PONTIFICI . ALETRINO 
ICVNCVLAM 

PHILIPPI . NERII . CONDITORIS 
EX . TABVLA . GAGLIARD1ANA 
EXPRESSAM 
SODALES . PHILIPPIAM 
AN. MDCCCLVII. * 


i 


Sub icuncula. 

LXX1I. 

IV. EIDVS . APRILES 
ANNI . M. DCCC. L. 

D. N. PIVS . IX. PONT. MAX. 

E . REGNO . NEAPOLIT. VBI . BIENN1VM 
TEMPORVM . INIVRIA . COMMORATVS . EST 
AVGVSTAM . HONORIS . SVI . SEDEM . REPETENS 
VRBEM . NOSTRAM 
ADVENTV . OPTATISSIMO . BEAVIT 
TEMPLVM . PRINCEPS . ADIIT 
POPVLOQVE . BENE . PRECATVS 
COEPTVM . ITER . ROMAM . VERSVS 
PROSEQVVTVS . EST 

SECVNDISS1MA . MVLTITVDINIS . ADCLAMATIONE ‘ 


* Tolcrii ( Valmontonc) in aede principe. 


LXXIII. 


PHILIPPO . DE . CESARIS 
PRAEFECTO . MVNICIPII . ITERVM 
QVOD . PLEBI . DIFFICVLTATE . ANNONAE . LABORANTI 

OPITVLATVS 

NOCTVRNAE . CIVIVM . SECVRITATI 
DISPOSITIS . PER . VRBEM . LYCHNVCHIS 
CONSVLVERIT 

VETVSTISS1MAE . ARCIS . AREAM 
EGESTA . HVMO . AEQVATAM ' 

LORICIS . AMBIERIT 
AMOENIORIQVE . CYLTV . EXORNARIT 
ORDO . POPVLVSQVE . ALETRINAS 
CIVI . OPTIME . DE . PATRIA . MERITO 
ANNO . CHRISTIANO . MDCCCLVII. * 


% 


Aletrii in aula Seminarii. 


LXX1V. 


PRINCIPI . SERENISSIMAE 
ANNAE . A . IESV . ET . MARIA 
INFANTI . LVSITANIAE 
10ANNIS . VI. REGIS . FILIAE 
CONIVGI . 10SEPH1 . MARCHJONIS . DE . MENDOZA 
PACEM . AEVI . BEATI 
ADPRECATVS 

IVSTA . FVNEBRIA . PERSOLVIT 
PETRVS . AVGVSTVS . FILIVS * 


Romae in fronte aedis Lusitanorum s. Antonii. 


LXXV. 


REGVM . LVSITANIAK . GENVS 
ANNA . A . 1ESV . ET . MARIA 
GLORIAM . A . MAIORIBVS . ACCEPTAM 
SVA . AVXIT . VIRTVTE 
FILIOS . IIORTATV . ET . EXEMPLIS 
AD . RELIGIONEM . PIETATEMQVE . IN8TITVIT 
NEC . SECVNDIS . ELATA . NEC . ADVERSIS . FRACTA 
AETERNA . SPECTAVIT . HVMANA . CONTEMPSIT 
ROMAE . QVO . VALETVDINIS . CAVSA . COMMIGRARAT 
DECESSIT , XI. KAL. IVL. AN. MDCCCLVII. 

ANNOS . NATA . L. MENS. VII. 

TE . IN . PACE . CHRISTVS * 


r In mole funebri. 

LXXYI. 

AN. MDCCCLIV. 

ANDREAS . BELLAVITE 
CVM . THERESIA . CONIVGE 
POSVERE 

PAVL1NAE . INFANTVLAE 
SCIXVLAE . BLANDE . ADRIDENTI 
QVAE . VIX. AN. I. MENS. X. D. V. 

A VE . LVX . NOSTRA 
ET . VIVE . MEMOR . PARENTVM 
QVI . TE . PLVS . OCVLIS . NOSTRIS 
AMAVIMVS 


LXXV1I. 


QVOD . DOMINIS . RVRIS . KT . ADVENIS . BENEVERTAT 
ANNO . CHRISTIANO . MDCCCLVII. 

HORTI . AD . TIBERIM . IN . FLAMINIA . VIA . COEMPTI 
SOLVM . PRAVE . SVBSIDENS . ERECTVM 
SPATIA . AD . APRICANDVM . PROLATA 
ARBORES . AD . XYSTOS . OPACANDOS . CONSITAE 
SEMITAE . RECLVSAE . EXPLICATAE . GLAREAQVE . STRATAE 
AQVAE . IN . SCATEBRAS . RIVOSQVE . ADDVCTAE 
MARMOREAE . EXEDRAE . HAC . ILLAC . CONSTITVTAE 
AEDES . NOVIS . OPERIBVS . LAXATAE . EXCVLTAE 
HOSPES . ACCEDE 

NIHIL . HOC . SVBVRBANO . ALS1VS 
NIHIL . AMOENIVS 

QVOVIS . AMBVLATO . VBIVIS . QVIESCITO 
QVIDLIBET . LVSTRATO 
VALETO . SALVVSQVE . ABITO * 


Prope Urbem. 

LXXYIll. 

A ^ O 

HKIC . CONDITA . EST 
FRANCISCA . IOAN. BAPT. PELLEGRINI . F. 

VXSOR . CAIETANI . BARBETTA 
RELIGIONE . ET . PIETATE . INSIGNIS 
QVAE . AB . EVPHEMIA . AMITA 
VIRGINE . EXIMIAE . VIRTVTIS . INSTITVTA 
EIVS . PRAECEPTA . MORIBVS . SANCTISSIMIS . EXPRESSIT 
IMPROVISO . EXITV . AT . NON . IMPARATA 
OBIIT . V. KAL. IVNIAS . AN. MDCCCLVII. 

ANNOS . NATA . LXX. 

VIVAS . IN . CHRISTO * 


Velitris in aede D. N. Jesu Servatoris. 

LXXIX. 


A $ Q 

AN. MDCCCLYII. 

ILLVCESCENTE . DIE . SOLEMXI . PASCHATIS 
CAELESTIYM . CHORVS 
OBYIVS . OCCVRRIT 
TYLLIOLAE . VELASCO 
INFANTVLAE . VEN VSTISSIM AE 
QVAE . VIXIT . AN. IV. MENS. V. DIES VI. 
PETRVS . EQ. ET . ISA BELLA 
POSVERE 

FILIOLAE . SVAVISSIMAE 
ADDITAE . CONCILIO . BEATORVM * 


i 


Matrili. 

LXXX. 


DECRETUM. 

VIII. EIDVS . NOVEMBR. A. R. S. M. DCCC. Lllll. 

VELITRIS . IN . CVRIA . PRIMORIBVS . SENATVM . HABENTIBVS. 

QVOD . VERBA . FACTA . SVNT . DE . SINGVLARIBVS . ET . IN . DIES 
AMPLIORIBVS . ERGA . CIVITATEM . NOSTRAM . MAGNAE . DEI 
PARENTIS . CVI . A . GRATIIS . NOMEN . BENEFACTIS . DE . AVITA 
IN . EAM . PIETATE . PROVEHENDA . STVDIIQ. NOSTRI . SIGNI- 
FICATIONIBVS . EDENDIS . DE . EA . RE . ITA . CENSVERVNT. 

QVVM . CIVITAS . NOSTRA . IN . FIDE . ET . TVTELA . SIT . MAGNAE 
MATRIS . QVAE . VOCATA . SEMPER . AVDIIT . LAETOS . AI) 
EXITVS . VOTA . CONCEPTA . PERDVXIT . MVNICIPES . NOSTROS 
AB . IMPENDENTI BVS . CALAMITATIBVS . SOSPITAVIT. 

QVVM . IMBRES . PRAERVPTOS . AQVARVMQVE . AGMINA . DILVENTIA 
MESSES . ET . SATA . COHIBVERIT. 

NIMBOS . GRANDINEM . ET . FVLGVRA . AGENTES . DISPVLERIT 
HIVLCA . ET . ARENTIA . ARVA . TEMPESTIVIS . PLVVIIS 
TEMPERARIT . TERRAM . MOTIBVS . INSOLITIS . CONCVSSAM 
SOLVMQVE . SVBSILIENS . FIRMARIT . ASIANAM . LVEM . ANN. 
MDCCCXXXVIL ET . MDCCCLIV. ITALICAS . ORAS . FOEDE . DE- 
POPVLANTEM . ET . PER . VRBES . ET . OPPIDA . CITIMA 
GRASSANTEM . A . CIVITATE . N. AVERRVNCARIT . ARMORVM 
TVMVLTVS . COMPRESSERIT . ET . HOSTIVM . TVRMAS . FERRVM . 
FLAMMAS . DIREPTIONEM . INTENTANTES . NOSTRIS . E . MOE- 
NIBVS . AVERTERIT. 

PLACERE . VNIVERS1S . VT . GRATIAE . IN . TRIDVVM . OPIFERAE 
VIRGINI . RITE . PERSOLVANTVR . HISTORIAE . TOT . BENE- 
FACTA . CONSIGNENT VR . EAQVE . A . SODALI . SOCIETATIS 
IESV . HANC . IN . VRBEM . ACCITAE . PERSCRIPTA . IN . VVL- 
GVS . EDATVR. 

VTIQVE . DECRETVM . HOC . IN . TABVLAS . PVBLICAS . REFERATVR 
SAXSOQVE . INCISVM . CONSPECTISSIMO . IN . LOCO . BASILICAE 
S. CLEMENT. FIGATVR . QVO . AD . POSTEROS . OFFICII . GRA- 
TIQ. ANIMI . IN . MAGNAM . DEI . PARENTEM . MEMORIA 
PERENNET . CENSVERVNT. 


BALTHASAR . COMES . NEGRONI . EQ. MVNICIPIO . PRAEFECTVS 
EVGENIVS . PROSPERI 
IOANNES . COMPARETT1 
IOANNES . PAVLVS . CASCAPERA 
FRANCISCVS . ARINGA 
VIRGIN1VS . MACIOTTI 
ANTONIVS . BARBETTA . E . COLL. CANONIC. 


DECVRIONES 


LXXXI. 


ALOISIO GONZAGAE 

VIOLAE OBTESTATIO. 

SQUALLENS PALLIDULA AC NIGELLA VULTU 
EN EGO GENITA EXEUNTE VERE , 

VILIOR TULIPIS, MINOR LIGUSTRIS, 

ACANTHO MINOR, OMNIBUSQUE CEDENS, 
QUOT ALTE CAPUT EFFERUNT IN HORTIS 
SUPERBI VARIO COLORE FLORES; 

EN COMIS EGO NIGRICANS ET ORE , 

QUAM TUIS CUPEREM VIDERI OCELLIS , 
OBTUTUQUE SEMEL TUO BEARI ! 

NULLI COGNITA, SEPE SUB REDUCTA 
SUCCREVI LATITANS; DECUS PUDORIS 
NULLUS PRAERIPUIT, MEAM NEC ULLAE 
AVENTES ANIMAM EBIBERE NARES. 

ERGO VIRGINEAS, LICET NIGELLAS, 

LICET PALLIDULAS TUERE FORMAS. 

SIC TER, SIC QUATER, AMPLIUSQUE LAETAM 
PRAESTAS, SIC MIHI SPIRITUM REDUCIS. 
ERGO ME GEMINIS TUERE OCELLIS, 

MEME LUMINIBUS BEA MISELLAM . 

NE FESSUM MORIENS CAPUT RECLINEM, 

NE CADAM NIMIO DOLORE VICTA. 


LX.XX1I. 


HIERONYMO BULLAE 

DOMO PLACENTIA 

K COLLEGIO CANONICORUM AEDIS PRINCIPIS 
ORATORI DISERTISSIMO. 

\ 

UT FLUVIUS, VERNI QUEM IMBRES ALUERE, SECUNDO 
DECURRENS AVIDOS AGMINE LAMBIT AGROS; 

HINC SPES AGRICOLIS, HINC FOETU EXUBERAT ARBOS, 
IIINC CERTO FRUGES FOENORE REDDIT HUMUS ; 

TALE TUUM, BULLA, ELOQUIUM; NON SEGNIUS AMNE 
INGENIUM ET FANDI VENA LEPORQUE FLUIT. 

PLEBS HUMERIS TE DENSA STUPET; DICENTIS AB ORE 
PENDET ,#:T AETHEREOS EBIBIT AURE SONOS. 

DULCIOR AMBROSIAE LACRYMIS PER PECTORA SERMO 
SERPIT, ET INVITAS IRRIGAT IMBRE GENAS. 

SI DECUS AUSONIAE SUPERAS REMEARET IN AURAS 
TULLIUS, ET SACRIS SOLVERET ORA MODIS, 

NON ALIA INVERSOS MORES, PULSUMQUE PUDOREM 
FLERET , ET INFERNAS PINGERET ARTE DOMOS. 

CRIMINIS EXPERTES ANIMOS SIC FERRET AD ASTRA, 
CAELICOLUMQUE ALMIS COETIRUS INSERERET. 

TE MOTU, TE OCULIS, PLENA TE VOCE REFERRET, 

PAR LAUS ELOQUII, FORMA, VENUSQUE FORENT. 


LXXXIII 


IOSEPHO FRANCHINI 

IN fURISPERITORUM ALBUM RELATO IN ATHENAEO MUTINENSI. 

0 PRAESTANS ANIMI JUVENIS, CUI IUNCTA PUDORI 
PULCRIOR INNOCUO RIDET IN ORE YENVS, 

DUM STUDIIS EMENSA TUIS DATA META LABORUM 

TANGITUR , ET FRONTEM LAUREA SERTA PREMUNT , 
NE MEA NE QUAESO RENUAS MUNUSCULA, SAEPE 
FLORE SUB EXIGUO SPICULA CELAT AMOR. 


« 

LXXX1V. 

PRAESULI LUDUM LITTERARIUM INVISENTI. 

VIDISTI LAETO RIDENTES GERMINE FLORES, 

CUM SOL AURATO LUMINE VESTIT AGROS , 

UT TOLLANT SUBLIME CAPUT, DUCANTQUE COLOREM, 
UT VOLITANS PICTAS MULCEAT AURA COMAS ; 
HAEC FACIES, HAEC EST PUERILIS IMAGO PALAESTRAE, 
CUM DATUR ALLOQUIO PATRIS ET ORE FRUI. 


LXXXV. 


S. l>. o. v. 

FASTOS PONT1FICVM M AXIMOKVM 
QVI VRBIVENTVM ADIERVNT 
IN ADVENTV AV SPICATISSIMO 
D. N. PII IX. 

DESCRIBENDOS PVBLICANDOSQVE 
CVRAVIT. 


SAECVLVM X. 


\ .N ,\ U REPARATAE SALVTIS DCCCCXVI. 

IOANNES X., QVVM SARACENI APPVLOS CALABROS CAMPANOSQVE 
FINES POPVLATI ROMAE IMMINERENT, VRBIVENTVM SE RE- 
CEPIT. IOANNE AVCTORE EXERCITVS COMPARATVS, INQVE 
SARACENOS IMMISSVS , QVI AD LIRIM CAESI FVGATI CAPTI. 


ANXO DCCCCI.XXVII. 

BENEDICTVS VII. VRBIVENTVM PETIIT. AEDES SOLIANAS ROMANIS 
PONTIFICIBVS HOSPITANDIS AB INCHOATO EXCITAVIT. 


\ 

ANNO M. 


SILVESTER II., INFESTA GRAECOR VM MANV CAMPANAS ORAS DIRI- 
PIENTE, VRBIVENTVM CONFVGIT. LEGES ET STATVTA IVD1- 
CIIS APVD NOS HABENDIS EDIXIT. 


8 AEGVLVM XI. 

« 

ANNO MI 11. 

IO ANNES XVIII. VRBIVENTVM CONCESSIT. AEDEM IOANNIS EVANGE- 
LISTAE A FVNDAMENTIS EREXIT, EAMQVE MONACHIS S. BE- 
NEDICTI PATRIS ADTRIBVIT. 


ANNO MXIII. 

BENEDICTVS VIII. VRBI VENTI AGENS LYCEVM CONSTITVIT AMPLIS- 
SIMIS HENR1CI AVGVSTI DIPLOMATIBVS HONESTATVM. AEDEM 
ANDRE A E APOSTOLI DEDICAVIT. 

ANNO M XXXIV. 

BENEDICTVS IX. FVGAM ROMA CAPESSENS VRBIVENTI DIV CONSE- 
DIT. TEMPLA S. MARIAE DEI PARENTIS AD AEDES PONTIFI- 
CALES, ET TRINITATIS AVGVSTAE EXTRA POMOERIVM EX- 
STRVXIT. 


ANNO MXLV1. 

GREGORIVS VI. REM ROMANAM TVRBANTE HENRICO III. , VRBIVEN- 
TVM SE RECEPIT. 


ANNO MLXXXIII. 


S. GREGORIVS VII. SVANENSIS E GENTE ILDEBRANDESCA IN CIVITA- 
TEM NOSTRAM ADSC1TA , QVVM ASTV ET ARMIS IIENRICI IV. 
PETERETVR , VRBIVENTVM COMMIGRAVIT. MONASTERIVM 
QVOD E GREGORI1 MAGNI NOMINE GREGORIANVM DIXIT, 
CONDIDIT. QVA CLANIS IN PALTAS INFLVIT, PONTEM SECTO 
LAPIDE EXSTRVX1T. IVRA PONTIFICI NOSTRO IN ACVLANOS 
TRIBVIT. 


\ 

ANNO MLXXXXII. 

VRBANVS II., QVO AVCTORE EXERCITVS CRVCE ORNATVS AD PA- 
LAESTINAM RECVPERANDAM IMMISSVS EST, VRBIVENTVM SE- 
CESSIT, ROMANIS STVDENTIRVS GVIBERTO, QVI IN PONTIFI- 
CATVM MAXIMVM INVASERAT. AQVAM E PROXIMIS MONTIBVS 
IN VRBEM NOSTRAM INDVXIT. 


8AECVLVM XII. 


ANNO MCI!. 

PASCHALIS II. QVI CONCILIIS ACTIS CAVIT, NE CLERICIS SACRI HO- 
NORIS INSIGNIA A LAIC1S CONFERRENTVR , VRBIVENTVM PE- 
TIIT. AEDES PONTIFICALES DIAETIS ET CONCLAVIBVS ADIE- 
CTIS LAXAVIT EXCOLVIT. 


ANNO MCLIV-VI. 

HADRIANVS IV. VRBIVENTANOS QVI GHIBELLINARVM PARTI VM STV- 
DIO A ROMANIS PONTIFICIBVS DESCIVERANT, AD OFFICIVM 
PRAESENTIA SVA REVOCAVIT AN. MCLIV. BIENNIO POST RE- 
VERSVS AEDES PRAEFECTO MVNICIPII NOSTRI EXCITAVIT. 
EQVITES SACRI LATERIS PROTECTORES E PRIMORIBVS CIVI- 
TATIS ELEGIT. VRBIVENTVM INSIGNI CLAVIVM ORNAVIT AP- 
POSITO TITVLO FORTIS ET FIDELIS. 

ANNO MCIX. 


ALEXANDER III. QVEM OCTAVIANVS ARMIS AVGVSTI FRETVS DE 
SVMMA POTESTATE DE1ICERE CONARATVR , ROMAM VRBI- 
VENTO MVTAVIT, CIVITATIS FIDEM PRIVILEGIIS MVNERATVS 
EST, EIQVE FINES PROVINCIAE TVT ANDOS COMMISIT. 


ANNO MCLXXXXIH. 


CAELESTINO III. APVD VRBIVENTANOS AGENTE, STVDIA BONARVM 
ARTIVM INSTA VRATA. 


S AECVLVM XIII. 


ANNO MCCX\ . 

0 

INNOCENTIVS III. QVO AVCTORE ET VINDICE DISCIPLINA ECCLE- 
SIAE REFLORVIT, ERRORVM SEMINA PRAEFOCATA, AVXI- 
LIARES COPIAE IN PALAESTINAM SVBMISSAE , VRBIVENTI 
DIVERSATVS EST. 1VRA IN S VANAM ET CLVSIVM CIVITATI 
NOSTRAE ADSERVIT. PACIS SEQ VESTER TVDERTES VRBI- 
VENTANIS CONCILIAVIT. 

ANNO MCf.XVH. 

HONOR1VM III. VRBI VENTI CONVENIT DOMINICVS PATER, EIQVE 
SVI ORDINIS PRIMORDIA COMMENDAVIT. HONOR1VS PETRO 
PARENTIO PRAETORI NOSTRAE CIVITATIS MANV MANICHEO- 
RVM PEREMPTO CAEMTVM HONORES DECREVIT. G VI DONEM 
BISENTIVM CIVEM NOSTRVM IN COLLEGI VM CARDINALIYM 
COOPTAVIT. 


ANNO MCCXXVIIJ. 

GREGORIVS IX. ASISIO, VBI CAELESTIVM NVMERO SOLLEMNI RITV 
INSCRIPSERAT FRANCISCVM PATREM, VRBIVENTVM DIVERTIT. 
EQ VESTRIS ORDINIS INSIGNIA PRIMORIBVS CIVITATIS CONTV- 
LIT. REBVS NOVIS ST V DENTES VERTERE SOLVM IVSSIT . ODIA 
CIVILIA R EC R VDESCENT I A RESTINXIT. 


ANNO MCCXLV. 

ALEXANDER IV. VRBIVENTVM ACCEDENS PRAETORIANAS AEDES IN- 
IVRIA TEMPORVM LABEFACTATAS INSTA VRAVIT. MONAI.DE- 
SCHIVM ET MEDICEVM CIVES, ALTERVM IN POPVLI ROMANI 
SENATVM ADSCIVIT, ALTERVM PONTIFICIS MAIORIS DIGNI- 
TATE AVCTVM AD GRAECOS LEGATVM MISIT. 

ANNO MiXLXiV. 


VRBANVS IV. CAMPANAS ORAS MISCENTE MANFREDIO, VRBIVEN* 
TVM SE RECEPIT. VVLSINIO AD LACVM LINTEAMINA SACRA 

CHRISTI DOMINI CRVORE INSPERSA IN VRBEM NOSTRAM SOL- 

* 

LEMNI POMPA DEDVXIT. HE1C VRBANI DECRETO DIES FESTVS 
PRIMITVS 1NSTITVTVS, QVO AVGVSTVM CHRISTI CORPVS VI- 
CATIM CIRCVMFERTVR. S. THOMAS VRBI VENTI AGENS MANDA- 
TO VRBANI PONTIFICIS PRECATIONES SACRAS A SACERDOTI- 
BVS HAC DIE PERSOLVENDAS PERSCRIPSIT. AEDES SS. FRAN- 
CISCI ET DOMINICI AB VRBANO INSTA VRATAE, S. AVGVSTINI 
A SOLO ERECTA. 


ANNO MCCLXV. 

CLEMENS IV. PERVSIO, QVA IN VRBE AD SVMMVM REI CHRISTIA- 
NAE MAG1STERIVM FVERAT EVECTVS, VITERBIVM CONTEN- 
DENS, VRBIVENTVM ADIIT. ANNO INSEQ VENTI REGRESSVS 
FRANCISCI PATRIS AEDEM SOLLEMNIBVS CAEREMONIIS DEDI- 
CAVIT. MONALDESCHII CIVIS NOSTRI OPERA AD SEDANDOS IN 
CITIMIS OPPIDIS GHIBELLINORVM MOTVS VSVS EST. 


\NNU MCCLXXll-JII. 


B. GRECORIVS X. CAROLO REGE SICILIAE COMITAT VS VRBIVENTVM 
PETIIT. IIEIC ROGAT V KDVARDI ANGLORVM REGIS FILII LEGE 
EGIT IN REOS CAEDIS YITERBII INLATAE HENRICO. CONCI- 
LIV.M LVGDVNENSE INDIXIT, ET BONAYENTVRAM BALNEORE- 
GIENSEM IN PATRYM CARDINAL1YM COLLEGIYM ADLEGIT. 


ANNO MCf.LXXX. 

NI COLA VS III. VRBIYKNTI LEGES TVLIT IN MANICHEOS NON VNO 
NOMINE RENASCENTES. CIVITATI NOSTRAE PRAEFECIT BER- 
THOLDVM VRSINIVM FRATRIS FILIVM. 


ANNO MCCLWXI. 

MARTINVS IV. VRBIVENTI SOLLEMNI BYS CAEREMONIIS DIE FESTO 
PASCIIATIS PONTIFICATVS MAXIMI INSIGNIA SVMPSIT. IIEIC 
EVM CONVENIT CAROLVS REX. A SACRIS REMOVIT MICHAE- 
LEM AVGVSTVM, QVOD GRAECORYM DISSIDIA FOVERET. SA- 
CRORVM INTERDICTIONE PETRVM AR AGONI YM ET CAROLVM 
A CERTAMINE SINGVLARI DETERRVIT. 

ANNO MtiCLXXXVn. 

QVO COMMODIOR PERVSIO VRR1VENTVM ACCESSVS FORET HONO- 
RIO IV., PONS SECTIS LAPID1BVS CONSTRVCTVS, VIAQVE PRA- 
VE SVBSIDENS AEQVATA. 


ANNO MCCI.XWX. 

NICOLAVS IV. PVDLICIS PR1VILEG10RVM LITTERIS VRBIVENTO DA- 
TIS ACADEMIAM VLISSIPONENSEM HONESTAVIT. R1TV SOLLE- 
MNI LAPIDEM SACRVM AVSPICALEM AEDIS PRINCIPIS IECIT. 


ANNO MCCLXXXXVII. 

BONIFACIVS VIII. CAELESTES HONORES LVDOVICO IX. VRBIVENTI 
AD S. FRANCISCl ADTRIBVIT. TEMPLI MAXIMI MOLITIONEM 
M. NVM. AVR. IVVIT , IN ALTARI OPERIS DVRATEI SACRVM 
FECIT. THEODORICVM RANIERVM CIVEM NOSTRVM INTER PA- 
TRES CARDINALES CONSCRIPSIT. 

SAECVLVM XIV. 


anno Mcr.cr.xvn. 

YRBANVS V. CIVIVM ROGATV VRBIVENTVM ACCESSIT, CIVITATEM 
ET CITIMA OPPIDA IN FIDEM RECEPIT, SVBVRBANVM AD AE- 
STVM VITANDVM EXSTRVXIT. 


SAECVLVM XV. 

I 

ANXO MCCCCXX. 

MARTINVS V. E GALLIA ROMAM PETENS VRBIVENTVM DIGRESSVS 
ODIA CIVILIA CONSOPIVIT. METVM BRACCII FEROCIENTIS A 
CIVIBVS AVERTIT. 


ANXO MCCCCl.. 


MCOLAVS V. VRBIVENT1 EDIXIT, NE CHRISTIANI OPEM TVRCIS 
FERRENT. VRBEM NOSTRAM ARCE VALLOQVE MVNIVIT. 

ANNO MCCCCL1X. 

PIVS II. AD CONVENTVM MANTVAE INDICTVM DIGREDIENS VRBI- 
VENTI SVBSTITIT. MONALDESCH1YM CIVITATI DVRIVS IMPE- 
RITANTEM MVNERE ABIRE IVSSIT. MENSAE PIGNORATITIAE 
IN EGENTI VM SOLATIVM LATIS LEGIBVS CONSVLVIT. 


ANNO MCCCCXCV. . 

» 

ALEXANDER VI. SIBI A CAROLO VIII. ROMAE METVENS VRB1VEN- 
TVM SE RECEPIT, EODEM PATRES CARDINALES CONVENERE. 


SAECVLVM XVI. 

ANNO MOVI. 

IVLIVS II. VRBIVENTVM ADIIT. PONTEM AD PALTAS EXSTRVXIT, 
DEQVE SVO NOMINE IVLIVM DIXIT. 

\NNO MDXY. 


LEO X. BONONIAM AD CONCORDIAM CVM FRANCI SCO I. GALLI ARVM 
REGE FIRMANDAM CONTENDENS VRRIVENTI COMMORATVS 
EST, IVRA IN PROPINQVA OPPIDA CIVITATI ADSERVIT. 


ANNO MDXXVII. 


CLEMENS VII. VRRE OCCVPATA ET DIREPTA EX ARCIS CVSTODIA 
INCOLVMIS VRBIVENTVM EVASIT. PVTEVM INGENTI MOLIMI- 
NE IVSSIT EFFODI. VRBIVENTVM AD SACRA PATRVM CARDI- 
NALIVM COMITIA DESIGNAVIT. 


ANNO MDXXXVII-XL. 

PAVLVS III. E GENTE FARNESIA VRBIVENTANA AN. III. ET VI. PON- 
TIFICATVS PATRIAM REVISIT. SVRSELLAR1VM CANONICORVM 
E MEDIO TEMPLO AMOVIT, 1NQVE ABSIDE CONST1TVIT. PV- 
TEAL MICIIAELE MOSCIIA ARCHITECTO ABSOLVIT. 


ASINO MDCCCXLI. 


GREGOR IVS XVI. LAVRETO , QVO PIETATIS ERGA MAGNAM DEI PA- 
RENTEM CAVSSA PERREXERAT, REDVX VRBIVENTVM ADIIT. 
AEDIS PRINCIPIS FRONTEM OPERE MVSIVO INSTAVRATO EX- 
COLV1T. NOMEN ET IVRA PROVINCIAE CIVITATI REST1TVIT. 


ANNO Mnr.CCI.VII. 

PIVS IX. LVSTRATIS VM BRIAE, PICENI, AEM1LIAEQVE PROVINCIIS, 
QVO EVM REI PVBLICAE STVD1VM ADVOCARAT, EX ETRVRIA 
VRBEM NOSTRAM ADVENTV OPTATISSIMO BEAVIT. PII MVNI- 
FICENTIA ARTIS ITALICAE VETVSTISS1MA MONVMENTA TEM- 
PORVM 1N1VRIA PROPE DELETA IN AEDIS NOSTRAE «PRINCIPIS 
PARIETIBVS REVIVISCVNT. 

LXXXVI. 

QVOD . BENE . ET . PROSPERE . VERTAT 
HOSPITEM . MAGNVM 
I>. N. PIVM . IX. 

ECCLESIA . VITERBIENSIS 
CONSALVTAT 
STATOREM . RELIGIONIS 
AVSP1CEM . FAVST1TATIS . PVBL1CAK * 


LXXXVil. 

SALVE . PARENS . PVBLICE 
TVTATOR • ET . AMPLIFICATOR 
CHRISTIANI . NOMINIS 
TEMPLVM . DECESSORVM . TVORVM 
PRAESENTIA . ET . PRIVILEGIIS 
HONESTATVM 

TVO . ADVENTV . GAVDET ** 


* Vilcrbii in fronlc aedis principis ob adventum Pii IX. 
'* Ibi in absidis fronte. 

lxxxvih. 

PIO . IX. PONTIFICI . MAXIMO 
OPTIMO . FELICI . AVGVSTO 
S. P. Q. V. 

AI) . PERENNANDAM . MEMORIAM . AVSPICATISS1MI . ADVENTVS 

AN. MDCCCLVII. * ** 


LXXX1X. 


SVCCEDE 

PATER . ET . PRINCEPS 
AMOR . POPVLORVM 
TIBI 

FAYSTA . OMNIA 
A . DEO 

ADPRECAMVR " 


* Urbiventi in arcu marmoreo. 

** Konciliae in fronte aedis principis in adventu Pii IX. nonis septem 
bribus an. MDCCCLVII. 

xc. 


IMAGINEM . HANC . MAGNAE . DEI . PARENTIS 
LARIS . AB . ORIGINE . EXPERTIS 
QVAE . PRODIGIIS . ET . CVLTV . ANTIQVO . INSIGNIS 
V. KAL. 1VN. AN. MDCCLXXX. IN . N. BASILICA . AQYIPENDIENSI 
SOLLEMNI . RITV . A . CANON. VATIC. DIADEMATE . AVREO . REDIMITA . EST 
PROSPERO . CATERINIO . PATRI . CARDINALI 
CONSTANTINVS . BRAMINIVS . CAN. TII. 

OFFERT 

MVMCIPI . ET . PATRONO 
CIVITATIS . N. * 


" Sub icuncula. 


SI 


/ 


XCI. 

ALOISIO . GONZAGAE 
CVSTOD1 . SANCTO . 1VVENTVTIS 
CV1 . IN . HISCE . A E DI II VS 

NATVRAE . ARCANA . KT . DOGMATVM . SACROR VM . ADYTA 

PATVERVNT 

ALOISIVS . SCATIZZI . EQVES 
DISCEPTATIONEM . I)E . PHILOSOPHIA . VN1VERSA 
OFFERT . SEQVE . DEDICAT 
PATRONO . CAELESTI . SALVTARI 
CV1VS . IN . EODEM . AGONE . PRAECVRRENTIS 
MODESTIAM . ET . INGENIVM 

« 

ROMA 

DEMIRATA . EST * 


* Titulus appositus libello thesium quae in collegio romano societatis 
lesu adsertae sunt pridie kalendas septembres anni MDCCCLV1I. 

XCII. 


a q 

HEIC . Q VIESCIT . IN . CHRISTO 
ADELAIDKS . PHILIPPI . ANTICI . MARCII. F. 

VXSOR . MONALDI . LEOPARDI . COM. 
RECTI . TENAX . IN . CONSILIIS . PRVDENS 
ALTRIX . EGENORVM 

MATERFAMILIAS . AD . EXEMPLVM . SEDVLA 
PIA . VIXIT . AN. LXXIX. 

DEC. POSTR. KAL. SEXSTIL. A. MDCCCLVII. 
AD . MATREM . APPOSITVS . EST 
PETRVS . AN. XXXVIII. 

ET . VIRGINIA . NEPTIS . AN. XI. 

AVETE . IN . CHRISTO * 




Recincti in Piceno. 

XCill 

a i> 


OVIETI . ET . MEMORIAE 
MONALDI . IAC. F. LEOPARDI . COM. 

VIRI . MVLTARVM . LITTERARVM 
DE . RELIGIONE . DE . RE . PVBLICA 
EGREGIE . PROMERITI 

QVEM . PERPETVVM . VERITATIS . VINDICEM 
EDITIS . IN . VVLGVS . SCRIPTIS 
ITALIA . SVSPEXIT 

DECES. PRID. KAL. MAIAS . A. MDCCCXLVII. AET. LXXI. 
ADELAIDES . VXSOR 
KAROLVS . PETRVS . PAVL1NA . FILII 
RENEMERENTI 
P. * 


t 


* Recincti. 

XC1V. 


TK1VMPHVS DECRETVS. 


ANNO MDCCCLV1I. 1DIBVS 1ANVARI1S 
SKNATVS HAB1TVS — PATRES CENSVERVNT 

VT L. QV1NTVS CASS1VS BELLO EGREGIE GESTO, PERDOMITIS TER- 
RA MARIQVE CARTHAGINIENS1BVS , TRIVMPHVM AGAT. 

VRBEM EXERCITVS LAVREATVS INEAT, EQVITES TVRMATIM , CO- 
HORTES PED1TVM SVIS QVAEQVE ORDINIBVS. 

ANTE VICTORIS CVRRVM ASDRVBAL CVM LIBERIS, ET AMILCAR 
FRATER DVCIS IN CATENIS DVCANTYR. 

SIGNA AVREA, ARGENTEA, EBVRNEA , TABVLAE PICTAE, ARMA 
DVCVM, TEXTILIA FERCVLIS IMPOSITA IN CAPITOLIVM IN- 
VEHANTVR. 

GRATIAE DIIS AGANTVR. VICTIMAE MACTENTVR. EPVLVM MILI- 
TIBVS ET POPVLO INSTRVATVR. EPVLENTVR CVM CARMINE 
TRIVMPHALI ET LVDIS SOLLEMNIBVS. 

PEDITIBVS DENARII SEPTVAGENI QV1NI. CENTVRIONI DVPLEX, TRI- 
PLEX EQVITI. CIVIBVS QVANTVM MILITIBVS. 

GAZA CARTHAGINIENSIS, AVRVM ARGENTVMQVE CAELATVM IN 
AERARIVM DEPORTENT VR. 

TVRBA CAPTIVA AD METALLA, OBSIDES IN CVSTOD1AM DENTVR. 

ASDRV BALEM IN CARCEREM CONDI PLACVIT. * 


* In collegio roraano. cum schola grammatices triumphum egit. 

xcv. 

OVATIO DECRETA. 

ANNO MDCCCLV1I. IDIBVS MARTIIS 
SENATVS AD AEDEM BELLONAE CONVENIT. 

MVLTIS VERBIS ACTVM EST, VTRVM TRIVMPHVS M. HELVIO AN 
OVATIO DECERNERETVR. 

PATRIBVS VISVM EST, VT HELVIVS OVANS VRBEM INEAT. 

CAVSSA NEGANDI TRIVMPHI SENATVI FVIT, QVOD ALIENO AVSPI- 
CIO PVGNATVM EST. 

TRIBVNI PLEBIS EX AVCTORITATE SENATVS AD POPVLVM TVLE- 
RVNT , VT M. HELVIO QVO DIE VRBEM OVANS INIRET, IM- 
PERIVM ESSET. 

ARGENTI INFECTI IN AERARIVM INLATA QVATVORDECIM MILLIA 
PONDO SEPTINGENTA TRIGINTA DVO, ET SIGNATI SEPTEM- 
DECIM MILLIA VIGINTI TRIA. 

SOSIPATER ET MERVLVS CVM CORONIS AVREIS PROCESSERE , QVOD 
HOSTIVM OPPIDVM NOSTRIS MILITIBVS PRODIDERE, AMBOBVS 
QVINGENA IVGERA DATA. 

MILITIBVS EX PRAEDA CENTVM VIGINTI ASSES DIVISI. 

DE MANVBIIS FORNICES IN FORO BOARIO ANTE FORTVNAE AEDEM , 
ET MATRIS MATVTAE FACTI. HIS FORNICIBVS SIGNA AENEA 
IMPOSITA. * 


* In collegio romano, cum altera classis grammatica ovationem egit. 

XCVI. 

GASPAUI . BERNARDO . PlANETTI 
PATRI . CARDINALI 
PONTIFICI . VITER BIKNSIVM 
QYINQVAGESIMVM . SACERDOTII . ANNViW 
IMPLENTI 

ORDO . CANONICORVM 
MVLTA . QVINQVKNNIA 
FELICITER 

Epistola qua opellam hanc auclor nuncupat germanis suis 
Camillo et Nicolao pajr. 


3. 


LIBER PRIMUS. 

ORATIONES, COMMENTARIUS, 
EPISTOLAE, E L LOGI A. 

I. Oratio habita in collegio Romano in studiorum instaura- 

tione idibus decembribus anni MDCCCLIV. — Excu- 
tiendine sint e puerorum manibus gracci latinique au- 
reae aetatis scriptores utpote qui Christi disciplinae 
exsortes » 7. 

II. Oratio habita studiis auspicandis in collegio Romano idi- 

bus novembribus anni MDCCCXLIV. — De pravorum 


librorum lectione ab adolescentibus arcenda » 32, 


111. Oratio habita in collegio Lauretano sub exordia studio- 
rum balendis deremhrihns anni MDCCCXXXIX. — De 
sacris Peregrinationibus » 53. 


IV. Oratio habita in collegio Mutinensi in exordio studiorum 
IV. nonas decembres anni MDCCCXXXI V. — Quantum 
praesidii a graccis litteris ingenia mutuentur . . . . » T1L 


— 88 — 

V. Oratio Paraenetica ad poesim excolendam liabita in 
collegio Placentino in integratione studiorum VIII. ka- 
lendas decembres anni MDCCCXL pag. 105. 


VI. Commentarius. — De vita et moribus Jacohi Atigclini- 

Rota » 135. 


VII. Epistolae. — Hieronymo De And rea Viro Eminentis- 

simo p 151. 

Aloisio Rangonio » 1 56. 

Angelo Antonio Scotli » 1 57. 

Eidem » 1 58. 

Eidem » 159. 

VIII. Ellogia. — Joannes Pe Andrea » 163. 

Emmanuel DelPUomo » 167. 

Augustinus Caporilli-Razza o 168. 

Athanasius De Haro e Soc. Jesu » 169. 

Peregrinus Spallanzani e S, J » 170. 

Paulus Linari e S. J » 171. 

Franciscus Manera e S. J » 172. 

Carolus Odescalchi e S. J » 173. 

Franciscus Pe Vico e S. J » 174. 

Vincendus Pallotti » 175. 

Gaspar Del Bufalo » 180. 

Franciscus Gaesi » 184. 

Maria Catharine De Andrea Virgo . . * » 186. 

LIBER SECUNDUS. 

INSCRIPTIONES 

SACRAE , I10N0RARIAE, HISTORICAE, FUNEBRES. POETICAE. 


IN TITULIS IN ORDINEM DIGERENDIS ALII ALIAS INIVERE VIAS: 
HIC MIHI PRAE CETERIS CENSUS PROBATUR UTPOTE QUI ET PERSPI- 
CUITATI CONSULIT, ET CERTIS TITULOS CONCLUDIT LIMITIBUS, EOQUF. 
CARET INCOMMODO, QUOD NULLA INSCRIPTIO SUOS EXTRA FINES EX- 
CURRIT, AUT IN ALTERIUS SEDEM IRREPIT. 

Sacrae. — IX, X, XI, XII, XIII, XIV, XV „ XVI, XVII, 
XVIII, XIX, L, LXI , LXII, LXIV, LXVI, XCI. 


Honorariae. — I, II, III, IV, V, VI, VII, VIII, XX, XXI, 
XXII, XXIII, LX, LXXXVI , LXXXVII , LXXXIX, XCVI. 

Historicae. — LI , LII , LIU, LIV, LV, LVI, LVH , LVIII . 
LIX, LXXI , LXXII, LXXIII , LXXVII . LXXX , 
LXXXV, LXXX VIII, XC, XCIV, XCV. 

Funebres. — XXIV, XXV, XXVI, XXVII, XXV11I , XXIX, 
XXX, XXXI, XXXII, XXXIII, XXXIV, XXXV, 
XXXVI, XXXVII, xxxvm, XXXIX, XL, xli, XLII, 
XLHI, XLIV, XLV , XLVI , XLVII , XLVIII , XLIX , 
LXIX , LXX , LXXIV , LXXV , LXXVI , LXXVIII , 
LXXIX , XCII , XCIII. 


Poeticae. — LXUI, LXV, LXVII, LXVIU, LXXXI, LXXXII, 
LXXXHI, LXXXI V. 

Menda quae invitis exciderunt Hic corrigimus: 

I.IBER PRIMUS. 


P(UJ. 

11. 

/m. 

15. 

Squallerent 

Squalerent 

» 

25. 

» 

14. 

Cappodocum 

Cappadocum 

» 

20. 

» 

8. 

Caldaeorum 

Chaldaeorum 

» 

64. 

» 

29. 

martircm 

martvrem 

» 

82. 

» 

31. 

Constant 

Coustant 

» 

155. 

» 

14. 

ungarici 

Hungarici 


Incidunt et alia quaedam aliis in locis menda, sed ejusmodi 
quae moram in legendo nullam alTerre possint. 

IMPRIMATUR. 

r. Tuomas Maria Larco Ori>. 1’rakd. 

S. P. A. MAGISTRI SOCIIIS. 


IMPRIMATUR. 

Fr. Antonius Ligi Ord. Min. Conv. 

VICBSGERENS. 

